
lon Cosmovici este psiholog consilier în cadrul SPER 
(Societatea de Psihoterapie Experienţială Română). A studiat 
filosofia şi teologia, apoi ştiinţele politice şi psihologia. Tine 
seminarii de consiliere de studii şi de carieră pentru studenţii de la 
Facultatea de Ştiinţe Politice (Universitatea din Bucureşti) şi pentru 
masteranzii de la Centrul de Excelenţă în Studiul Imaginii 

HARTA Călătoriei Studentului (Click pe titluri) 


Introducere: Aventura începe în facultate 
LA SEMAFORUL DIN CARTIER 


Metafora: o lungă călătorie >> Povestea: harta călătoriei >> 
Structura: călătoria eroului >> Conţinutul: un joc de strategie 


în carieră 


Prima parte: My Name is Nobody 


PLECAREA DE ACASĂ (The Call of Adventure) 


DESPĂRȚIREA DE CASĂ ŞI DE LICEU (Separation) 


Săritura din Matrix >> Tunelul bun nu mai există >> Un job 
care astăzi nu există încă >> Indecizia e „starea normală” a 
studentului >> „Cei şapte ani după ce ai plecat de acasă” >> 
Adolescenta fără sfârşit >> Încercarea iniţiatică nu mai există 


>> SCENARIUL: PUNCTELE DE SPRIJIN >> Trei puncte de 

sprijin >> Regula pieselor diferite >> Regula 80/20 >> 


Stabilopodul şi piramida >> DESTINAȚIA >> „Departe” sau 
,aproape” de oameni? >> Mă ajut pe mine sau îi ajut pe alţii? 
>> Insider vs. Outsider >> Locul şi domeniul >> Etajul cel 
bun >> Funcţia şi domeniul >> Două motivații >> Avantaje şi 
dezavantaje ale instituţiei >> Omul „de trecere” >> Ce ai face 


dacă ai avea un milion de dolari? >> 


CARTIERUL: FILMELE (Mentors) 


Prima casă >> Filmul ca Life Coach >> Metafore, strategii 
şi scenarii >> Filmul ca profesor de sociologie >> Filme 
arhitecturale vs. filme picturale >> Secunda de ezitare >> 
Stereotipurile vin şi pleacă, prin filme >> Flash-ul cel bun >> 


Planeta filmelor 


CARTIERUL: FACULTATEA (Crossing the First 
Threshold) 


VIAȚA ÎN FACULTATE (The First Guardians) >> Ce facultate 
să aleg? >> Piramida în timpul facultăţii >> Piramida 


personalităţii >> Profesorii: mentori şi balauri >> Examen oral 


vs. interviu >> Licenţa ca „ancoră în carieră” >> Licenţa 
ca trailer despre viitor >> Merită să faci două facultăți? >> Ce 
master să aleg? >> Materia perfectă >> Şapte ani în Tibet 


>> Facultatea ca Monopoly 


VOLUNTARIATE ŞI PROIECTE (Tests and Initiations) >> 
Voluntariatul dureaza minim sase luni >> Prima rascruce: 
„spectatorul implicat” >> Proiectele personale >> Locurile de 
intersecţie >> Metafora celor cinci degete >> Ciclul nefericit 
al conducerii >> Povestea CV-ului >> Un candidat 
,important” >> Vrei să ajungi undeva? Fă voluntariat! >> O 
ofertă de nerefuzat >> Call Centre-ul nu este o opțiune >> 
Interviul ca trailer de film >> Sport şi filosofie >> Exemple de 


proiecte interactive >> Viaţa ca o şcoală 


Partea a doua: Life is too short for long Names 
CARTIERUL: ABSOLVIREA (The Innermost Cave) 


HAOSUL TOTAL >> „Nu ştiu încă ce vreau să fac” >> 
Iniţiativa care aşteaptă >> O mie şi una de nopţi >> Trebuie 


să mergi până la capăt >> Regrupare pe traseu >> Terapia 

compromisului >> Compromis vs. negociere >> Şcoala 


pierderii controlului >> Partea bună a haosului >> 
CLEPSIDRA ŞI PLANUL B >> Planul B >> You are not the 
One >> Lecţiile clepsidrei >> Variante de clepsidre >> 
SLOGANUL TOXIC (Temptation) >> Moliere: „inversul” era 
drumul cel bun >> Tentaţia perfecțiunii >> Decizia din spatele 


deciziei >> 


CARTIERUL: JOB-URI DE TRANZIȚIE (Transformations) 


SERENDIPITY ÎN CARIERĂ >> Nu ştii niciodată de unde 
sare iepurele! >> Evenimentele neplanificate >> Teleportări 
în carieră >> BLOGURILE >> O şcoală a tiparului personal 
>> Blogul ca CV >> Facultate de blogging? >> 
ARHITECTURA DE CARIERĂ >> De la job la carieră >> 
Cariera în trei dimensiuni >> Piramida profesională (cu 
procente) >> Cariera „puzzle” >> Permutari în carieră >> 
Cariera compacta >> Piramida inversată >> Piramida şi 
planul de carieră >> SCHIMBĂRI ŞI PERMUTĂRI ÎN 
CARIERĂ (Exemple) >> 1. Meserii mixate >> 2. Îmi schimb 
domeniul de studii şi profesia >> 3. Contabilitate, 
programare, webdesign >> 4. Jurnalism, drept, ONG >> 5. 


SEO pentru orice facultate >> 6. Din „probleme” se nasc 


ideile bune >> 7. Experienţa reloaded >> 8. Numele 
corect al ocupaţiei mele >> 9. Alchimia vieţii >> 10. Demisia 


ca terapie 


Ultima parte: You Know My Name 
CARTIERUL: LINIA BUNA (The Ultimate Boon) 


BRANDUL PERSONAL >> O amprentă >> Un tipar personal 
>> Trei modele de brand personal >> A way that felt like me 
>> MOMENTUL DE REVELATIE >> Metoda suspectului >> 
Vezi anumite lucruri doar când eşti pregătit >> Soluţia e 
mereu „după colt” >> „Nu e perfect, dar nimic nu lipseşte” >> 
Centimetrul final >> Ceva la care nu te-ai gândit niciodată >> 
Trezirea din vis >> Muzica personală >> LINIA BUNĂ >> 
CONUL DUBLU >> CERCUL CĂLĂTORIEI >> CĂLĂTORIA 
STUDENTULUI (harta completă) 

CARTIER: ECHILIBRUL CARIERA-VIATA 


PERSONALA (Master of Two Worlds) 


Nimeni nu te-ar fi putut ajuta >> Singurătatea strategiei >> 
Psihanaliză în mijlocul oraşului >> Mitul imaginii perfecte >> 
Filosofia diferenţei >> Sfârşitul invidiei? >> Lumea e plină de 
viata >> Trecerea frontierei >> Inversul brandului comercial 
>> Şansa unui echilibru >> Locul de mijloc >> La capătul 


meu, ceilalţi >> He is not my king >> A treia viaţă 


LA SEMAFORUL DIN CENTRU 


Începutul vieții (visul reloaded) >> Soluţia şi locul (brandul 
personal) >> Banii aduc fericirea (afacerile) >> You were the 


plan (şi tot restul funcţiilor) 


NEXT LEVEL >> Către: Aeroport >> Către: Oraşul Fără 


Sfârşit >> Către: First Level 
POSTFATA // Autoevaluare // Brandul personal ca antrenor 


Note 


lon Cosmovici 


Călătoria studentului 
Initiere în carieră 
(Oraşul Fără Sfârşit — Partea 1) 

Frodo: / wish none of this had happened. 
Gandalf: So do all who live to see such 
times. But that is not for them to decide. All we 
have to decide is what to do with the time that is 
given to us. 
The Lord of the Rings 

Introducere: Aventura începe în facultate 


Viața de student poate fi o aventură la fel de 
pasionantă, dar la fel de grea ca aventura lui Frodo sau a lui 
Neo. E o aventură completă, de la gândurile cele mai 
ascunse dinaintea unui examen până la întâlnirile cele mai 
neaşteptate din stagiile de practică. Dar mai ales, e o 
călătorie nesfârşită şi uneori de-a dreptul eroică: timp de ani 
de zile trebuie să faci sute de alegeri şi zeci de ocoluri, fără 
să-ţi poată spune nimeni unde vei ajunge sau în cât timp. 

Există încă acel model al studentului frumos îmbrăcat 
care urcă zâmbitor şi grăbit treptele facultăţii şi ale carierei, 
un student preocupat mai ales de CUM se fac lucrurile: cum 
să te îmbraci la un interviu, cum să iei decizii, cum să ai 
succes. 

Dar, toate astea presupun că ştii foarte bine unde vrei 
să ajungi. 

Călătoria  Studentului se ocupă în special de 
întrebarea: CE vrei să faci? Tot mai multi studenţi nu ştiu 
asta nici la sfârşitul facultăţii. Incompetenta? Mai degrabă 
bun simţ: de ce să urci cu disperare într-o sigură direcţie, 
când job-ul potrivit poate fi la două uşi de biroul unde faci 
stagiul de practică? 

Al doilea model care apare la orizont e cel al 
studentului ,reflexiv’, care se implică în stagii şi job-uri, dar 
care se întreabă mereu „Cum de ştiu toate astea şi nu ştiu 

încă cine sunt? Oare nu pierd din vedere tocmai 
destinația cea mai potrivită?” 

Şanse de a nu rata destinaţia sunt pretutindeni, iar cei 
care au găsit un brand personal sunt cel mai bun exemplu. Ei 
ne arată că „se poate”, că e loc pe lume pentru carierele cele 
mai neaşteptate şi că nu contează cât de originală pare 
şansa pe care ne-o oferă viata: contează să avem curajul să 
pariem pe ea atunci când ne apare în cale. 

LA SEMAFORUL DIN CARTIER 


Metafora: o lungă călătorie >>> 


Din prima zi în care ieşi pe uşă spre facultate, 
pornesti într-o lungă călătorie care va dura ani de zile şi 
despre care, la început, nu ştii mai nimic. Poate presimti doar 
că începe călătoria cea mai importantă a vieţii, cea mai lungă 
şi cea mai grea: călătoria spre o nouă destinaţie, o nouă 
casă, de fapt, o nouă viaţă. 

Fiecare zi din această călătorie e o aventură pe care 
nu o vede şi nu o ştie nimeni: pleci de acasă, ajungi în 
centru, apoi urmează filmul zilei cu personaje şi întâlniri, 
succese şi eşecuri, după care te întorci din nou acasă. Deşi 
revii în acelaşi loc, eşti întotdeauna puţin schimbat, iar dacă 
ştii să calatoresti, fiecare zi te duce mai aproape de ceea ce 
cauţi. Aşa trece un an, al doilea, licența şi masterul... si 
uneori eşti încă pe drum. 

Dar într-o bună zi, cu puţin noroc sau cu mai multă 
staruinta, iti dai seama că nu mai contează dacă eşti acasă, 
pe drum sau la birou: te simţi la tine acasă oriunde ai fi. E 
semnul că ai găsit un echilibru între carieră şi viata personală 
şi e povestea unei cariere împlinite. 

Povestea: harta călătoriei >>> 


Această carte este o hartă a călătoriei de la facultate 
la carieră, o călătorie mult mai lungă şi mai plină de 
evenimente decât urmele pe care le lasă viata pe un CV. 

Călătoria va trece rând pe rând prin mai multe 
,cartiere” care sunt de fapt „etapele mari” pe care le poți 
parcurge până ajungi în „centrul oraşului”, adică acolo unde e 
cariera care ti se potriveşte. 

Unii ajung „în centru” foarte repede, poate chiar din 
primul an de facultate; alţii însă trec prin zeci de staţii până 
ajung în „centru”. 

lar toate capitolele sunt scurte, pentru a putea fi citite 
între două staţii de metrou sau de autobuz: e o carte pentru 
buzunarul mic al rucsacului. 


Structura: călătoria eroului >>> 


Cuvintele în engleză din titlurile principale (vezi 
Cuprinsul) provin din Călătoria eroului a lui Joseph 
Campbell’. 

Joseph Campbell a fost un cercetator american care 
a descoperit o structura a calatoriei eroului ce poate fi 
regasita in foarte multe mituri, religii sau basme. Pornind de 
la Călătoria eroului, un mare număr de scenaristi şi regizori 

s-au inspirat apoi în operele lor, cel mai cunoscut fiind 
George Lucas (primul episod din Star Wars apărut în 1977) 
deşi se vede acest lucru şi în multe alte filme, cum ar fi The 
Matrix sau The Lord of the Rings. 

Pe măsură ce scriam cartea am recitit Călătoria 
eroului şi am observat că multe dintre etapele ei se potrivesc 
foarte bine cu etapele prin care trece un student din prima zi 
de facultate până la o carieră împlinită. De exemplu, 
absolvirea ca moment de I/nnermost Cave, dar mai ales 
succesiunea etapelor: prin facultate intri într-o lume diferită 
de lumea copilăriei, treci de primii gardieni (profesorii), dai un 
număr de teste (examene şi interviuri), treci printr-un număr 
de initieri (stagii, voluntariate şi primele job-uri), 
transformându-te tot mai mult, iar într-o bună zi, dacă 
reusesti să găseşti o carieră care iti place şi în care esti şi util 
oamenilor, înseamnă că ai câştigat „bătălia finală” şi ai 
descoperit secretul de la capătul drumului. 

De altfel, mesajul ascuns printre rânduri în paginile 
acestei cărți este ca, în multe cazuri, drumul de la facultate la 
carieră este o călătorie a eroului. Aşa încât, spre finalul 
scrierii cărții am suprapus complet cele două călătorii? şi 
astfel a rezultat lista de mai jos, care dă structura cărții de 
fata: 


Plecarea de acasa — The Call of Adventure 

Despartirea de casa şi de liceu — Separation 
Filmele ca mentori — Helpers 

Facultatea — Crossing the First Threshold 

Viaţa în facultate — The First Guardians 
Voluntariate şi proiecte — Tests and Initiations 
Absolvirea — The Innermost Cave 
Sloganul toxic — Temptation 
Job de tranziţie — Transformations 
Linia Bună — The Ultimate Boon 
Echilibrul între carieră şi viata personală — Master of 
Two Worlds 


Mai sunt şi alte etape care ar putea fi adăugate, însă 
pentru moment nu vreau să încarc prea mult această carte 
introductivă, urmând să revin asupra lor. 

În fine, toate etapele au fost reunite în trei parti 
principale. 

Prima parte e despre facultate, stagii, voluntariate, 
proiecte şi despre importanţa filmelor pentru echilibrul in 
viata. Fie că termini sau nu facultatea, până la urmă în timpul 
ei ies la iveală cele mai importante intuitii pentru restul vieții. 
Prima parte e ca un antrenament de alpinism: încerci să te 
agati, prin punctele adunate pe CV, de locurile, cursurile şi 
job-urile cele mai bune. 

Partea a doua se referă în principal la primii ani de 
după absolvire — o perioadă de job-uri de tranziţie şi încercări 
uneori haotice — şi trece în revistă câteva strategii de carieră 
folosind modelul piramidei. Această parte a doua seamănă 
cu o călătorie în deşert ce pare că nu se mai termină. 

Partea a treia e finalul: o descoperire neaşteptată 
care leagă la un loc idei bune din facultate şi experienţa de 

după facultate. Lucrul acesta se vede cel mai bine la 
un brand personal, dar pasajele se referă în general la 
momentul în care iti găseşti Linia Buna în carieră, după o 
lungă căutare prin job-uri nepotrivite sau nesatisfăcătoare. 
Partea a treia a călătoriei e ca un film poliţist foarte 
complicat a cărui intrigă o rezolvi, indiciu după indiciu, la 
cafelele luate în centru cu prietenii. 


Conţinutul: un joc de strategie în carieră >>> 


Pentru început, am adunat în această carte atât 
greşelile pe care le-am făcut eu însumi în carieră, greşelile 
pe care le-am întâlnit la studenţii cu care am discutat despre 
carieră (peste două mii), dar şi poveştile bune pe care le-am 
auzit, văzut sau trăit. A rezultat un ghid cu tot ce aş fi vrut eu 
să aud dacă astăzi aş începe din nou facultatea. 

Încetul cu încetul, acest ghid a devenit un Manual 
pentru un joc de strategie în timp real, pe care fiecare poate 
să îl joace între 18 şi 30 de ani, numit Oraşul Fără Sfârşit. 
Scopul jocului e să poţi face singur un bilanț de carieră, 
oriunde te-ai afla pe drumul spre o carieră împlinită. Călătoria 
Studentului conţine povestea de bază a jocului, momentele şi 
regulile principale ale scenariului. 

Pe de altă parte, fiecare subcapitol (stație de parcurs) 
se referă la o anumită problemă legată de modul în care ne 
construim un plan de carieră şi poate fi citit separat. 

De aceea, această carte introductivă se poate 
citi în două feluri. Fie se citeşte cap-coadă, în trei-patru ore, 
ca o poveste despre carieră. Fie, aşa cum mi-aş dori, 
rămâne o cutiuta cu idei bune pe care o iei cu tine, o deschizi 
atunci cand ai nevoie de puţină inspiraţie, iar apoi iti continui 
drumul cu ceva mai mult optimism. 


lar acum, călătorie plăcută! 

Prima parte: My Name is Nobody 


It's like in the great stories, Mr. Frodo. The 
ones that really mattered. Full of darkness and 
danger, they were. And sometimes you didn't want 
to know the end. Because how could the end be 
happy? 

Sam — The Lord of the Rings 

PLECAREA DE ACASA (The Call of Adventure) 


That moment makes all the rest possible 
Gattaca (1997) 


Chiar dacă nu oricine simte o ,chemare” la fel ca in 
povestile extraordinare, totusi avem cu totii un punct de 
plecare in viata la fel de extraordinar ca o chemare: acel 
moment special in care incepem un drum pe care vom 
merge multa, multa vreme. 

Uneori, drumul e clar: „vreau sa devin avocat”. Sau 
„vreau să comunic la fel de bine ca Al Pacino”. Alteori, e o 
decizie neclară dar foarte puternică: „vreau să fac ceva cu 
viața mea”, „vreau să devin Cineva”. 

Uneori iei decizia într-un moment deosebit sau 
neaşteptat: vezi un film, întâlneşti un om care iti schimbă 
viata, iti cumperi un talisman sau prinzi răsăritul soarelui la 
mare ori la munte. 

Alteori pur şi simplu te decizi să-ţi schimbi viata 
complet: aşa cum e momentul din începutul filmului Bridget 
Jones, când Bridget Jones se decide „să se schimbe”, sau 
scena din filmul Gattaca în care Vincent îl învinge la cursa de 
înot pe fratele său Anton şi decide să îşi urmeze visul: that 
moment makes all the rest possible. 

Sau poate că nu ai luat încă o decizie clară, 
dar simţi că a venit momentul să ai încredere într-un calcul 
de strategie. Fie că îl fac părinţii, că îl furi de la prieteni sau 
că îl faci de unul singur, el e, totuşi, calculul pe care iti bazezi 
tot viitorul. 

Punctul de plecare e la fel de important ca restul 
drumului: iti dă un impuls pentru câţiva ani buni, uneori chiar 
pentru o viata întreagă. 

lar impulsul de a pleca de acasă e cu atât mai 
puternic cu cât e mai mare ghemul de viata pe care îl porţi în 
tine. Viaţa care a fost până acum închisă în tine începe să se 
depene ca o poveste, lună după lună, semestru după 
semestru. Şi nimeni nu ştie cât de lungă va fi călătoria care 
te va duce până la capătul firului, acolo unde se află 
identitatea ta ascunsă. 

Doar sloganul drumului se ştie: Become who you are! 

DESPĂRȚIREA DE CASĂ ŞI DE LICEU (Separation) 


Millions of galaxies of hundreds of millions 
of stars, and a speck on one in a blink... 
That's us. Lost in space. You, me... who 
notices? 

Collateral (2004) 


La început de drum >>> 


pu una 

"am az 
9 laaaaa 

Il mana 

| Dat 

In aaa 


Fig. 1 


La 18 ani harta călătoriei mele e încă nescrisă: mă 
trezesc singur pe marginea străzii care pleacă de acasă 
către oraş şi către carieră. Sunt ca pe marginea unei 

prăpăstii sau ca la poalele unui munte înalt. lar de 
cealaltă parte a drumului se înalţă centrul oraşului, locul unde 
poate că se află deja, dar fără să ştiu încă unde anume, 
viitoarea mea carieră. 

Centrul oraşului e desenat în această carte ca o 
clădire cu multe birouri, pe partea dreaptă. Acolo e destinaţia 
călătoriei mele, locul unde lucrurile se întâmplă, banii circulă, 
oamenii se întâlnesc, contractele se semnează, iar luminile 
nu se sting niciodată. 

Sunt sute de mii de geamuri la care mă uit, cu respect, cu 
teamă sau cu speranţă. Care e gemuletul la care mă 
gândesc, acum, la început de drum? Ştiu unde să mă duc? 
Sau va trebui să îmi iau nişte ani de zile şi să mă plimb în 
jurul clădirii înalte, până o să găsesc un loc care chiar îmi 
place? lar apoi, chiar dacă aş şti unde vreau să ajung, pe 
unde o iau? 

Până una alta, trebuie să încep să merg, în orice 
direcţie ar fi, chiar şi cu ochii închişi, ca să descopăr pas cu 
pas teritoriul prin care trebuie să trec. lar harta o să mi-o 
scriu singur, an după an, tocmai prin locurile în care voi 
trece, la fel ca în jocurile video de strategie sau de role 
playing. 

E o hartă pe care nu o poate scrie nimeni în locul 
meu. Dar există câteva reguli de bază pentru scrierea ei: 
despre aceste reguli va fi vorba în Călătoria studentului. 

Săritura din Matrix >>> 


Drumul care mă aşteaptă seamănă cu scena din 
Matrix în care Neo trebuie să sară de pe o clădire pe alta: el 
nu reuşeşte prin eforturi, oricând de mult s-ar strădui, pentru 
că o astfel de săritură cere un antrenament mental de ani de 
zile. 

La fel se întâmplă cu drumul până în centru: uneori 
mă despart doar câteva zeci de metri de biroul pe care mi-l 
doresc, dar nu ajung acolo cu piciorul, ci cu mintea. Am 
nevoie de mai multi ani de antrenament până reuşesc să 
aterizez cu bine în biroul mult visat. 

lar facultatea e doar o mică parte din antrenament. 
De fapt, e doar hârtia care arată că m-am înscris la sală, însă 
antrenamentul nici măcar nu a început. Şi, de obicei, în 
timpul facultății se întâmplă la fel ca în Matrix: cad în gol, pic 
testul. 

Tunelul bun nu mai există >>> 


Fig. 2 


Ar fi frumos să existe un „tunel bun” care să ne 
scoată pe partea cealaltă a facultăţii cu o carieră asigurată. 
Cam aşa îşi mai imaginează unii lucrurile, chiar şi azi, atunci 
când dau admitere la facultate: urmează un tunel cu cinci 
staţii foarte clare (adică trei ani de facultate şi doi ani de 
master sau de job-uri ocazionale) la capătul căruia ne 
aşteaptă „cariera” gata-facuta. 

Tunelul bun e povestea învechită astăzi a meşterului 
şi a ucenicului: se spune că odată ce găseşti un maestru, 
înveţi de la el meseria („brățară de aur’), iar apoi trăieşti 
liniştit pentru restul vieții. in zilele noastre, ,mesterul” ar fi... 
cine? Nici facultatea, nici primele job-uri nu mai sunt acel 
„meşter priceput” care ne asigură „destinaţia la pachet”, o 
carieră all inclusive. Şi nici o diplomă de licenţă nu are 
desenate pe ea harta şi abilităţile care ne pot conduce cu 
siguranță şi măiestrie spre o carieră împlinită. 

Statisticile ne spun că mai mult de jumătate 
dintre studenţi ajung să lucreze în alt domeniu decât cel 
pentru care s-au pregătit. Oricum, nici nu e nevoie de 
statistici pentru a şti foarte bine că aşa stau lucrurile: 
majoritatea studenţilor ajung în cu totul alte locuri decât au 
plănuit în timpul facultăţii. Sau dacă ajung pe funcţia dorită, 
acolo situația e complet diferită fata de ce îşi imaginau în 
primii ani de facultate. 

Atunci, dacă nu există un tunel bun şi safe, cam pe 
unde o ia drumul dintre casă şi oraş, cât e de lung şi cât de 
multe ocolişuri are? 


Un job care astăzi nu există încă >>> 


Chiar dacă pornesc la drum cu o destinaţie precisă în 
minte, nu doar lumea din jur se schimbă foarte repede, ci pe 
măsură ce trec semestrele, chiar şi eu îmi schimb de mai 
multe ori părerea despre ce ar însemna o carieră reuşită. De 
la o lună la alta aflu de alte profesii interesante şi, pe măsură 
ce discut pe la terase cu prietenii sau citesc articole pe 
bloguri, îmi dau seama că sunt multe alte locuri potrivite 
pentru mine — nu doar locul la care mă gândeam în primul 
semestru de facultate. 

Mai mult, cum remarca o studentă de la Kansas State 
University, „când o să termin facultatea o să am probabil un 
job care astăzi nu există”. Poate fi un tip de job care nu a 
mai existat vreodată, sau poate fi un job la o instituţie la care 

nu m-am gândit la început şi care va lansa oferte de 
angajare potrivite pentru mine. Oricum, acest citat schimbă 
complet aşteptările pe care le pot avea de la o facultate: 
facultatea nu are cum să ştie toate oportunităţile care mă pot 
interesa pe mine, nici lista lor, nici momentul în care aş avea 
şansa să mă angajez cu succes. 
Aşa că e treaba mea să fiu atent la toate ocaziile ce 
apar în jurul meu pe stradă sau prin ziare, zi de zi, şi să mă 
prind cand, unde şi cum să actionez. 


Indecizia e „starea normală” a studentului >>> 


Să citim un pasaj scris de un profesor de psihologie 
specializat în orientarea în carieră: „Ritmul modificărilor care 
afectează lumea este atât de rapid încât construirea unui 
proiect poate dăuna adaptării individului. O perioadă de 
indecizie e necesară tratării informaţiei. Fiecare trebuie să 
ajusteze permanent informaţia de care dispune şi deci 
planurile de acţiune. În acest sens, pentru a fi adaptativă, o 
decizie trebuie să se ia cât mai târziu posibil”. Acelaşi 
profesor ne spune că astăzi ar fi mai bine să vorbim despre 
incertitudine decât despre indecizie, care are un sens prea 
negativ. 

De fapt, indecizia nu mai e un fenomen „negativ”, aşa 
cum vedeai în filme cu studenţi sau absolvenţi „sută la sută” 
motivaţi pentru job-ul la care aplică, ci devine o stare 
normală. Ba mai mult, unul dintre cei mai importanţi psihologi 

ai carierei din ultimii ani, John Krumboltz, vorbeşte într- 
un articol despre „înțelepciunea indeciziei”f. in situația 
actuală, nu numai că e normal să fii indecis pentru foarte 
mult timp, asta e chiar soluţia cea mai inteleapta: starea de 
indecizie iti oferă acces la cat mai multe oportunităţi. Cu cât 
sunt mai „relaxat? şi ma misc într-o stare de nemiscare 
vigilentă, cu atât pot să văd mai bine toate ramificatiile bune 
sau rele ale alegerilor pe care le-aş putea face. 

Şi cu cât aflu mai multe despre carieră şi devin mai 
competent, problema mea se complică: încep să fac 
combinaţii în minte. Dacă am experienţă în PR, aş putea 
lucra ca PR pentru un ONG pentru copii sau pentru o revistă 
de educaţie. Ce ar fi mai bine, pentru că ambele mi-ar 
plăcea? Pe măsură ce pot combina punctele mele de sprijin 
în carieră, motivaţia pentru „un loc de muncă anume” scade 
şi devin „mai precaut”: din toate posibilităţile, cu ce loc de 
muncă să mă identific? Indecizia mă ajută, de fapt, să iau 
cea mai putin greşită decizie şi deci să am cat mai puţine 
regrete privind faptul că aş fi putut rata pista potrivită pentru 
mine. 

„Cei şapte ani după ce ai plecat de acasă” >>> 


„Ce vrei să te faci când vei fi mare?” E o întrebare 
capcană, pentru că prima întrebare trebuie să fie: „cam în cât 
timp o să ajung eu mare?” 

Dacă treaba delicată de „a deveni mare” ar dura doar 
un an, ar trebui să pot da un răspuns. Dar dacă aflu, aşa cum 
se va vedea, că poate dura şapte sau zece ani, e mai 
înțelept să nu răspund nimic, pentru... şapte sau zece ani. 
Aşa că un răspuns bun poate fi: „întreabă pe cei care au 
ajuns mari cât timp le-a luat să devină cineva”. Asta dacă 
sunt bine crescut. 

O caricatură din cartea de psihologie Norocul nu este 
un accident! ne ilustrează răspunsul corect, deşi nepoliticos. 
Tatăl şi fiul de vreo nouă ani aşteaptă într-o stație de 
autobuz, cam ponositi. Tatăl îl întreabă pe fiu: „Ce vrei sa te 
faci când vei fi mare?” „Nu ştiu” răspunde fiul. Se lasă 
tăcerea. După un timp întreabă şi fiul, la fel de curios: „Dar 
tu, ce vrei sa te faci?” 

Oricum, jocul de-a „ce vreau să mă fac când voi fi 
mare” nu e rău în sine, dar e destul de riscant: pot să devin 
dependent de răspunsul dat prietenilor sau părinţilor şi să nu 
mai pot alege orice drum mai bun mi se deschide in fata’. 

Pentru această carte, am ales pentru „a deveni mare” 
o perioadă nici foarte scurtă, nici foarte lungă: între 18 şi 25 
de ani. Am numit această perioadă „cei şapte ani după ce ai 

plecat de acasă”, a doua educatie după „cei şapte ani 
de acasă”. E educaţia pe care o primesc, aparent, de la cei 
din afara familei, însă de fapt e mai mult o educaţie făcută pe 
cont propriu, pe „stradă”, „strada” de care vorbeşte Alonzo în 
filmul Training Day. 


Adolescenta fără sfârşit >>> 


Între 8 şi 12 ani copilul descoperă lumea 
înconjurătoare prin jocuri şi activităţi, iar între 12 şi 17 ani 
adolescentul decoperă cu mirare o lume interioară despre 
care nu ştia nimic cu un an sau doi înainte. Dacă reuşeşte să 
facă ordine în sinea lui şi află ce îi place de fapt să facă, 
urmează o a treia etapă: el trebuie să investigheze din nou 
lumea înconjurătoare, dar cu o altă curiozitate şi cu o altă 
întrebare în minte: „unde este LOCUL în care pot dezvolta 
lucrurile pe care tocmai le-am aflat despre mine?”. 

De fapt, întrebarea „CE vreau să fac?” nu se referă la 
activitatea care mi-ar plăcea (de exemplu să lucrez cu 
oamenii sau să pictez), nici la un profil de test psihologic cum 
e testul Holland (de exemplu, sunt realist sau creativ). Se 
referă mai ales la „Locul” unde pot să lucrez aşa cum mi-ar 
plăcea. Sunt mii de locuri de muncă în jurul meu, iar fiecare 
dintre ele ascunde zeci de consecinţe în ce priveşte stilul de 
viata, stresul, familia, bugetul, dezvoltarea personală. Aşa ca 
orice student care spune „încă nu ştiu ce vreau să fac” spune 

de fapt „încă nu am găsit un loc de muncă în care să 
am încredere”. 

A treia etapă devine mai lungă şi mai grea decât 
adolescenţa clasică. Unii autori vorbesc despre „o 
adolescenţă nesfârşită” între 12-30 de ani”. Despre faptul că 
într-o lume în care lucrurile se schimbă mult prea repede 
sfaturile părinţilor şi ale bunicilor nu ne mai sunt de folos şi 
trebuie să descoperim de unii singuri felul în care 
funcționează lumea”. În fine, despre faptul că sunt, în medie, 
şapte ani de tranziţie între şcoală şi profesie până când o 
persoană îşi stabilizează cariera". 


Încercarea initiatica nu mai există >>> 


in alte secole sau culturi, adolescentul pleca o 
perioadă de timp în sălbăticie, iar dacă supravietuia, se 
întorcea... „bărbat. Astăzi mai vezi asta doar la Discovery: 
nu mai există o încercare initiatica sau un test de 
performanță pentru a deveni adult. 

lar psihologii ne spun că pentru adolescenți aceasta 
lipsă e o problemă esenţială (poate chiar sursa tuturor 
celorlalte probleme). Adolescentii ar fi mai câştigaţi dacă ar 
şti că există un test (oricât de greu, dar să existe) şi ar avea 
ca reper o comunitate de oameni maturi care au trecut prin 
criza adolescenţei şi au ieşit pe partea cealaltă învingători ?. 
Ei descoperă însă că majoritatea adulţilor sunt la fel de 

speriaţi ca şi ei de economia de piaţă şi trăiesc de pe azi 
pe mâine, făcând planuri nesigure sau neconfirmate de 
nimeni. 

Atunci fiecare îşi începe maturitatea în felul lui: unii 
intră la facultate, alţii îşi fac cont pe LinkedIn, alţii îşi cumpără 
o carte, în vreme ce alții îşi tatuează „Gucci” pe ceafă. Nu 
contează gestul, pentru că el nu se poate verifica după 
rezultate, dar e un gest simbolic fondator. 

lar faptul că pentru unii iniţierea e momentul în care 
se decid „să facă bani” nu e deloc o prostie, e o soluţie de 
bun simț la care au ajuns din lipsă de alte modele. Care e 
gestul fondator prin care treci în lumea adulţilor „fericiţi în 
carieră’? Admiterea la facultate, un certificat Cambridge sau 
primul interviu? Toată lumea ştie foarte bine că nimic din 
toate astea nu iti garantează faptul că esti pe cale să devii un 
adult fericit în carieră. Banii, măcar, sunt un lucru clar. 

Probabil că maturitatea în carieră nu se mai referă la 
o performanţă (am stat în pădure o lună = am rezistat un an 
fără banii părinţilor) ci mai degrabă la o atitudine de genul 
„free you mind": să fii capabil să accepti că lucrurile se 
schimbă permanent şi din ce în ce mai repede. 

SCENARIUL: PUNCTELE DE SPRIJIN 


Life is a game of inches 
Any Given Sunday (1999) 


Trei puncte de sprijin >>> 


Fig. 3 


La începutul călătoriei, încep să mă gândesc: cu ce 
pot să mă agat de peretele clădirii cu mii de birouri? Cu ce 
pot să mă ,agat” de o companie sau de un angajator? 

Aici intervine metafora alpinistului: sunt ca un alpinist 
care încearcă să se agate de clădirea mare a carierelor. Şi 

există o regulă „clasică” în alpinism: trebuie să ai cel 
puţin trei puncte de sprijin când urci pe un perete. Dacă o 
aplicăm la viata de zi cu zi, regula ne spune ca nu avem 
neapărat nevoie de multe lucruri ca să reuşim, ci doar de 
câteva puncte de sprijin: puţine, dar bine alese. 

De exemplu, dacă un angajator citeşte trei sute de 
CV-uri de la absolvenţi din aceeaşi secţie de facultate, se 
uită la punctele de sprijin suplimentare care îi fac pe unii mai 
deosebiți: poate fi vorba de experienţă profesională, de 
proiecte reuşite sau de responsabilităţi într-o asociaţie. Toţi 
cei care au doar punctul de sprijin „diplomă”, pică testul din 
principiu. 

Pentru a scrie un eseu sau a susține un examen, a 
pregăti un interviu sau a construi un plan de carieră, 
metafora punctelor de sprijin mă ajută să găsesc rapid 
punctul de sprijin care îmi lipseşte. Uneori îmi lipseşte 
formarea, alteori un comportament stilat sau exactitate în 
afirmaţii, alteori lipsesc relațiile sociale sau experienţa 
profesională: mereu altceva, în funcţie de moment. Totodată, 
metafora mă ajută să găsesc combinaţia puternică sau chiar 
de nerefuzat pentru zecile de teste ale vieţii care vor veni. 


Regula pieselor diferite >>> 


Metafora alpinismului se completează cu o altă 
metaforă, cea a jocului de şah: cu cât ai mai multe piese 

diferite, cu atât poţi forma combinaţii mai multe şi mai 
puternice. 

Odată ce destinațiile de carieră sunt prea multe 
pentru a putea aplica la toate, strategia bună e cea care mă 
asigură că atrag atenţia, prin cât mai multe combinaţii de 
puncte de sprijin diferite, a cât mai multor categorii de 
angajatori. 

CV-ul e o piesă în jocul de strategie al carierei mele, 
dar astăzi majoritatea angajatorilor se uită pe Internet şi mai 
ales pe Facebook pentru informaţii suplimentare despre 
candidaţi. Dacă pagina mea de Facebook e jalnică, iar blogul 
meu se numeşte „Amintiri din bodegă”, e sigur că jumătate 
dintre angajatorii care m-ar fi sunat nu o vor mai face. Am 
uitat să sculptez frumos piesa de şah numită „Social Media’. 


Regula 80/20 >>> 


Regula 80/20 provine de la un sociolog italian’? care 
a descoperit că, pe la începutul secolului, 80 la sută din 
bogăţiile Italiei erau deţinute de 20 la sută din oameni. După 
ceva timp regula a devenit o regulă clasică în management şi 
marketing: cu 20 la sută din mijloace poţi ajunge la 80 la sută 
din scopuri, sau cu 20 la sută din resurse poți atinge 80 la 
sută din obiective. 

Regula e interesantă: înseamnă că uneori, pentru a 
atinge încă un obiectiv, cel din 81 la sută, s-ar putea să îmi 
consum restul de 60 sau 70 la sută din resurse. De exemplu, 

pentru un examen: dacă mai am trei zile la dispoziţie, 
pot să citesc două capitole bine alese din fiecare carte şi să 
iau nota 8, sau pot să mă blochez pe o carte monumentală 
care îmi consumă o săptămână întreagă şi cu care pic 
examenul liniştit. 

Deci trebuie să învăţ să descopăr, de la caz la caz, 
care sunt cei 20 la sută din mijloace care îmi asigură un scor 
multumitor de 80 la sută din obiective? Acelea sunt punctele 
de sprijin, puţine, dar sigure, care îmi asigură un succes fără 
multă bătaie de cap şi fără să îmi consum toate resursele de 
energie şi de timp. 


Stabilopodul şi piramida >>> 


Ideea de „puncte de sprijin puţine, dar bine alese” ma 
conduce la o a treia metaforă: cea a stabilopodului, 
construcţia de apărare de la marginea mării. Oricum ar bate 
vântul sau valurile, stabilopodul are o formă prin care el 
recade, stabil, în trei picioare. 

Fig. 4 


Metafora e aşa: dacă am patru picioare diferite, 
oricând pot face un alt calcul folosind al patrulea picior care 
stă mai mult sau mai putin degeaba si, orice „val ar veni 
peste mine, eu voi cădea mereu într-o formă stabilă. „Valul” 
poate fi economia de piață, un patron care mă hartuieste, un 
parteneriat eşuat, un domeniu de desfacere prost ales, 
obligația de a schimba oraşul sau domeniul de expertiză, 
nevoia de a trece de la privat la stat sau invers. 

Stabilopodul e versiunea inițială a piramidei in 
carieră. Pornind de la stabilopod, ne putem imagina o 
piramidă personală cu patru colţuri: 


Fig. 5 

DESTINAȚIA 


La începutul călătoriei, Frodo află că inelul trebuie 
dus până la un anumit munte — chiar dacă la fata locului 
lucrurile vor fi, poate, foarte diferite. Tot aşa, la început 
trebuie să aflu câte ceva despre destinaţia călătoriei: clădirea 
cu mii de geamuri care mă aşteaptă la celălalt capăt al 
oraşului. 


„Departe” sau „aproape” de oameni? >>> 


DE PARTE 
(sus) 


PALLA MENT 
iINSTITUTH 
i 


ONG-U 


Sou 
- BMCATIE, 


Fig. 6 


Atunci când se gândesc la o viitoare carieră, 
majoritatea liceenilor au ca scop final să ajute oamenii, să 
schimbe lucrurile si să facă lumea „mai bună”. Si, pentru 

asta, ei caută cu mintea un loc de unde cred că munca 
lor va avea efecte. Cât mai multe efecte. lar aici e o 
diferență: unii oameni ajută de aproape, alții de departe. Sau 
unii ajută de „jos”, alţii de „sus”. 

Cei care ajută „de aproape” au nevoie să vadă zilnic 
efectele muncii lor, să vadă cum cresc copiii sau cum se 
însănătoşesc bolnavii. Ei pot fi doctori, profesori, educatori, 
psihologi, asistenții sociali. Sunt oameni cu filosofia „mie nu 
îmi pasă dacă sistemul e corupt sau ruinat, tot ce vreau e să 
ajut două sau trei suflete”. Sunt oameni care au nevoie de 
oameni; aşa se simt ei impliniti. 

Alţii ajută „de departe: cercetători, publicitari, 
arhitecţi, graficieni sau ingineri, dar şi oameni politici, 
parlamentari sau diplomaţi. Sunt oameni care pot sta singuri 
perioade mai lungi, iar după câteva zile de singurătate, aduc 
la lumină rezultatul muncii lor, sub formă de legi, rapoarte, 
proiecte, opere de artă sau descoperiri, care sunt apoi de 
mare folos pentru oameni feluriti, familii, grupuri sau instituții. 

Pe o scală de la „foarte aproape” la „foarte departe” 
de oameni, e bine să îmi dau seama la ce nivel e locul de 
muncă potrivit pentru mine. E o întrebare cu consecințe 
imense, iar răspunsul corect nu se poate găsi în anul întâi de 
facultate, pentru că nu contează doar profilul meu de 
personalitate, ci şi Sloganul Personal care include filosofia 
mea de acţiune (vezi mai departe capitol „Sloganul Toxic”) şi 
care se poate schimba în timpul facultăţii. 

Mă ajut pe mine sau îi ajut pe alţii? 


>>> 


Regula Departe/Aproape are şi un alt doilea sens: 
unii oameni trăiesc mai întâi pentru a se perfecționa (artişti, 
arhitecţi, cercetători etc.), alţii pentru a-i ajuta pe ceilalți. 

Cei care vor în primul rând să se perfecţioneze au un 
parcurs profesional mai deosebit. Par „egoişti”, însă, de fapt, 
sunt oameni care investesc în ei înşişi. Dacă am acest profil, 
va trebui să mă apropii de cei de la care pot „fura” meserie 
sau sfaturi profesionale şi să găsesc un domeniu în care să 
devin cel mai bun. 

Pe de altă parte, cel care vrea să-i ajute pe alţii are 
nevoie să investească în relaţiile cu oamenii, să-i frecventeze 
pe cei care sunt centre de networking — chiar dacă nu sunt 
foarte buni profesionişti. De la astfel de oameni apar 
oportunități de tot felul (resurse financiare, simbolice, sau de 
susţinere) care pot fi apoi folosite la locul de munca. 


Insider vs. Outsider >>> 


Unii oameni vor să schimbe sistemul şi pentru asta 
sunt nevoiţi să „joace jocul” sistemului pentru mult timp, 
pentru a ajunge în interiorul lui şi a putea face modificări 
dinăuntrul acestuia. 

Alţi oameni sunt inovatori sau lucrează pe cont 
propriu. Deşi la început pot trece nebagati în seamă, au un 
potenţial enorm de a schimba lucrurile, uneori printr-o 
adevărată revoluţie tehnologică sau socială (să ne gândim la 
Facebook, printre altele). 

inainte de a alege un loc de muncă, trebuie să ştiu 
cât la sută vreau să schimb lumea prin sistem (şi deci să fac 
parte dintr-o instituție) şi cât la sută vreau să lucrez singur şi 
să aduc ceva nou (şi deci să lucrez pe cont propriu). Pot să 
aleg măcar zona principală: mai degrabă în sistem, dar cu 
activităţi şi în privat, sau mai degrabă în privat, dar cu 
anumite conexiuni şi în sistem. 

Dacă vreau să schimb lumea prin sistem, dar sunt 
foarte creativ sau am nevoie de multă acţiune, probabil că nu 
voi suporta o meserie care sună eroic, dar care cere de fapt 
multă birocratie şi foarte multă răbdare. Sau dacă sunt foarte 
comunicativ sau chiar guraliv, nu voi face fata într-o funcţie 
care cere mai întâi de toate foarte multă discreţie şi prudenţă. 

Locul şi domeniul >>> 


Fig. 7 


Un profesor vorbea despre o tentatie de a face din 
viața mea o operă de artă, o idee cu consecințe exagerate: 
dacă vreau să fiu filosof, îmi închipui că trebuie neapărat să 
fiu profesor universitar, sau, dacă vreau să salvez oamenii, 
îmi închipui că trebuie neapărat să lucrez pe o salvare. Or, 
legătura nu trebuie să fie atât de strictă între domeniul care 
mă pasionează şi locul de unde actionez zilnic. 

Un exemplu: un student pasionat de cultura unei tari, 
să zicem Japonia sau India, îşi doreşte neapărat să devină 
diplomat în acea tara. Dar nu întotdeauna e nevoie de asta: 
pot rămâne cu „mintea” în domeniul dorit (cultura Japoniei), 
fiind un jurnalist cunoscut pe o rubrică în acel domeniu, 
profesor de istorie, antropologie sau ştiinţe politice pe acea 
zonă, director de asociație sau ONG cultural, chiar traducător 
specializat sau interpret etc. 

Etajul cel bun >>> 


Diferenţa dintre Domeniu şi Loc poate fi desenată şi 
aşa: 


STRĂZI: 
TAPoniA 


Fig. 8 


Caut etajul la care vreau sa lucrez: nu e un etaj cu 
funcţii (cum ar fi „etajul profesorilor” sau „etajul inginerilor”), ci 
etajul din oraş în care lucrează cei pe care îi interesează un 
domeniu anume: să zicem copiii străzii sau ONU. 

La etajul „copiii străzii” nu sunt doar fundații caritabile, 
ci şi jurnalişti, avocaţi, procurori, jurişti, educatori, oameni de 
afaceri care investesc în educaţie sau în formare 
profesională şi aşa mai departe. 

lar la etajul ONU nu sunt doar angajaţi ONU, pot fi şi 
profesori, specialişti în drepturile omului, jurnalişti pe relații 
internaţionale etc. 

Primii ani de facultate nu au trecut degeaba 
dacă reuşesc să separ domeniul în care vreau să rămân cu 
mintea de locul în care vreau sau pot să lucrez în cele opt 
ore de muncă. Altfel spus, dacă găsesc un loc care mi se 
potriveşte ca tip de activitate, dar îmi permite să rămân cu 
mintea la „etajul” care mă interesează. 
O să am nevoie de multă imaginaţie, de o atenţie 
permanentă la cariere neştiute şi de foarte multă informare. 


Funcţia şi domeniul >>> 


Rezumând ultimele două subcapitole, avem două 
mari direcţii la care mă pot gândi pentru o viitoare carieră: 
domeniul sau funcţia. 

Uneori e important pentru mine un domeniu anume 
(politică, ecologie, cultură, educaţie) şi accept funcţii diverse 
cu condiţia să rămân în acel domeniu. Alteori e importantă 
funcţia (de exemplu vreau să lucrez ca PR, jurnalist sau 
profesor) chiar dacă de-a lungul timpului fac PR pentru 
organizații ecologice, apoi politice iar apoi educaţionale. 

Două motivații >>> 


Fig. 9 


Unii studenţi se pregătesc pentru a ajunge undeva 
anume, cu orice pret. Spre exemplu, un student la ştiinţe 
politice care doreşte neapărat să ajungă în Parlamentul 
European, fără să se gândească la o altă instituţie 
europeană unde expertiza sa ar fi foarte bine venită şi unde, 
practic, s-ar situa la acelaşi nivel profesional. 

E scenariul lui Vincent din filmul Gattaca: fac orice îmi 
stă în putinţă pentru a ajunge într-un loc anume, de obicei 
greu de atins. Dar dacă nu reuşeşti să ajungi unde voiai, nu o 
să ai o mare depresie pentru restul vieţii? 

Oricum, sunt zeci de căi de a ajunge „în” Parlamentul 
European: poți fi profesor sau formator în acest domeniu si 
poți pregăti cariere de tineri care vor ajunge acolo, poți fi 
jurnalist acreditat la Bruxelles sau jurist etc. 

Pe de altă parte, există modelul invers de motivaţie. 
Te pregăteşti de drum, dar fără să ai o destinaţie precisă. 

Competentele şi testele te ajută să ajungi în locuri 
diferite, tot mai multe şi în scurt timp nu mai ştii ce să alegi. 
Dacă lucrezi doi ani într-un ONG, iti dai seama câte ar fi de 
făcut în oraşul tău sau în câte domenii ai putea chiar tu să 
lansezi un ONG: de ce să te apuci mai întâi? 

Acestui tip de traiectorie i se aplică foarte bine citatul 
lui Bruce Lee: there is a difference between being noform 
and no-form: the first is trancendence, the second is 
ignorance. Job-urile de azi te învaţă să devii noform, să poţi 
lua forma oricărui loc de muncă în care ai ajunge. 

Si, pe măsură ce devii din ce în ce mai competent, nu 
te mai motivează plăcerea de a ajunge pe o funcţie greu de 
atins, ci te motivează să găseşti răspunsul la întrebarea: „Ce 
loc mi se potriveşte cu adevărat?” sau „Care e locul unde o 
să pot da ce e mai bun din mine?” 


Avantaje şi dezavantaje ale instituției >>> 


Care sunt beneficiile şi dezavantajele unei functii într- 
o instituţie? 

De regulă, ai o carieră mai sigură. Ai o mare putere 
simbolică de care beneficiezi „din principiu”. Mai ales, ai 
acces la nişte resurse şi la o rețea de suport imensă, care nu 
funcţionează la fel de bine în privat. Dacă eşti profesor, 
doctor sau polițist, ai un statut care deschide uşi sau 
dezleagă limbi pe loc, doar pentru că ai păşit pragul uşii. 

Dezavantajele: se spune că nu mai eşti creativ şi 
că eşti înconjurat de o armată de incompetenti. Lucrurile pot 
fi şi altfel: statutul pe care îl ai iti permite, dacă ştii să tragi 
sforile ceva timp şi dacă ai răbdare, să redevii creativ, adică 
să mişti lucrurile, dar din interior. 

Se mai spune că instituţiile se opun schimbării: e 
adevărat că e greu să impui tu o schimbare într-o instituţie ca 
şi cum ar fi propria ta firmă. Dar, dacă faci ca schimbarea să 
fie dorită şi de alte persoane din acea instituţie, şansele 
cresc. 

Trebuie doar să aduci un exemplu despre acea 
schimbare. Să pui sub nasul conducerii un exemplu de 
schimbare de la o instituţie concurentă sau să alegi un 
departament mai mic care să lanseze acel exemplu. Până 
când liderii de opinie nu au în fata ochilor noul instrument sau 
noua procedură, discuţiile despre implementarea unei noi 
proceduri nu vor duce, probabil, nicăieri. Sau nu se vor 
termina niciodată. Dar, odată ce exemplul e pus ca un cal 
troian undeva la vedere, atunci va funcţiona mecanismul 
„Vreau şi eu aşa ceva” si el va face înconjurul 
departamentelor. 

Dacă ai răbdare şi reuşeşti să aduci o schimbare, ea 
se va transmite tot mai departe. Aceasta ar fi motivaţia celor 
care acceptă cariere în funcţii înalte, „departe de oameni”. 
Pot să vadă că o schimbare mică făcută undeva sus se 
propagă în toate sectoarele de mai jos şi devine tot mai mare 
pe măsură ce înaintează — şcoli sau spitale, firme sau 
administrații locale şi până în apartamentele prietenilor sau 

ale vecinilor. Dacă există o asemenea motivație, 
munca într-o instituţie va fi suportabilă, chiar şi în perioadele 
mai aride. Rămâne de văzut dacă nu eşti mult prea creativ: 
este posibil să nu ai suficientă răbdare pentru a trăi cu o 
motivaţie atât de „complicată” şi care presupune jocuri de 
culise poate chiar pentru 70 la sută din timp. 


Omul „de trecere” >>> 


O altă motivaţie pentru a lucra într-o instituţie este 
aceea de a fi un „om de trecere”. 

De obicei imaginea pe care o avem despre un 
funcţionar public este aceea a unei „bariere”, a unui om care 
blochează totul. Totuşi, am întâlnit cu toţii măcar o dată în 
viata un portar, o secretară sau un şef de departament care 
ne-au salvat dintr-o situaţie dificilă. Oameni care ne-au 
zâmbit, ne-au uşurat accesul, ne-au dat chiar şi o informaţie 
în plus fata de ceea ce le cerusem. 

Chiar şi cea mai neînsemnată funcţie publică iti 
permite să devii, pentru toţi cei care te întâlnesc, o astfel de 
„Zână bună” la care nimeni nu se aştepta, un „om de trecere”. 
Şansa de a-i ajuta pe alţii poate fi motivaţia pentru a rămâne 
într-o instituție cu putere simbolică mare, dar care nu te 
atrage in mod special. lar motivațiile care lipsesc sunt 
compensate de acest rol invizibil care merită, de multe ori, 
toate eforturile şi renuntarile: ai ocazia de a ajuta, din când în 
când, pe un om pe care nu l-ar fi ajutat nimeni în locul tău. 

Şi partea buna e ca poţi fi un „om de trecere” 
oriunde ai fi: chiar şi într-un Call Center, dacă de acolo ţi-a 
fost dat să începi drumul carierei. 


Ce ai face dacă ai avea un milion de dolari? 
>>> 


Ce ai face dacă ai avea destui bani şi ai putea face 
doar ce iti place (lăsăm la o parte călătoriile...)? 

Poate că asta e întrebarea principală din psihologia 
carierei, care te ajută să ridici complet cortina peste frică şi 
idei preconcepute, peste grija pentru familie, iubit sau iubită, 
şi să vezi mai bine Linia Bună pe care ai vrei să mergi. 

Uneori iti interzici să accepti că iti doreşti o meserie 
anume pentru că ai în minte nişte scenarii care iti spun că nu 
o să reusesti asta niciodată. Si nici cel mai bun consilier de 
carieră din lume nu poate afla ce vrei de fapt să faci, dacă tu 
negi din principiu ce iti doreşti în adâncul inimiii. 

Totuşi, ce „vezi” în clipa în care ai un milion de dolari 
în buzunar poate fi şansa vieţii tale şi totodată o destinaţie 
foarte posibilă. 

Deci, ce ai face dacă ai avea un milion de dolari? 
Începe să faci asta chiar de azi, măcar sâmbăta sau câte o 
oră pe zi. În ceva vreme o să vezi cum apar ideile şi planurile 
bune despre cum ai putea face asta pentru toată săptămâna, 
iar apoi... pentru restul vieții. 

CARTIERUL: FILMELE (Mentors) 


The movie never changes, it cant change, but 
everytime you see it, it seems to be different 
because you are different, you notice different 
things. 

Twelve Monkeys Army (1995) 


Există profesori sau profesionişti care iti pot fi 
mentori, dar asta nu e o regula. Tot mai des, mentorii de azi 
nu mai sunt oameni „în carne şi oase”; îi găseşti în alte 
forme: cărţi, mărturii, bloguri, jurnale personale, biografii citite 
pe Wikipedia etc. Printre toate acestea, filmele par a fi 
mentorul cel mai des întâlnit în rândul tinerilor de azi”. 


Prima casă >>> 


„Filmele” la care se uită studenţii nu mai sunt de mult 
filmele comerciale de la ora 20 la care se gândesc părinții 
când aud vorbindu-se despre „filme”. Trebuie să separăm 

definitiv filmele de televizor: filmele pot fi nişte prieteni 
buni pe care îi putem întâlni atunci când avem dispoziţia 
sufletească necesară, iar acest lucru e definitiv câştigat 
odată cu apariţia DVD-urilor. lar televizorul rămâne un flux de 
imagini stabilit de altcineva, plin de reclame pe care nu le poți 
opri aşa cum poţi opri vizionarea unui film pe CD. De altfel, 
câţi studenţi se mai uită la televizor? 

Studenţii văd sute sau mii de CD-uri pe calculator, îşi 
fac liste de regizori sau actori preferaţi de pe IMDb, văd filme 
în momentele speciale sau liniştite ale săptămânii: de fapt, îşi 
construiesc un „loc special al vieţii” în jurul calculatorului, 
făcut din filmele bune alese de ei. Cum multi studenți nu au 
încă un spaţiu personal sau nu au un spaţiu multumitor, filmul 
creează pentru două ore un spaţiu personal, un loc fragil şi 
nomad, dar plin de sens. 

Într-un fel, filmele ne aduc aminte că încă nu am 
ajuns „undeva” cu „tot ce suntem”, că suntem, încă, pe drum. 
Dar în acest adevărat oraş al nomazilor care este perioada 
studenției, ai nevoie şi de locuri unde să te linişteşti şi sa te 
gândeşti la viitor. Şi astfel de locuri sunt filmele: lumea se 
opreşte, iar locul mic dintre calculator, masă şi canapea, 
nestiut de nimeni şi neînscris la întreținere, poate fi prima 
casă bună în care ai locuit după ce ai plecat de acasă. 

Filmul ca Life Coach >>> 


Atunci când începe un film, încep şi eu să învăţ cea 
mai lungă lecţie despre viata pe care mi-o poate preda 
cineva. 

Filmele nu sunt mai reale decât viata, dar pot conţine 
o poveste mai adevărată despre mine decât ce credeam eu 
despre mine. Comediile romantice nu sunt simpliste, sunt 
adevărate şedinţe de terapie de cuplu şi fiecare prezintă câte 
un aspect al unei relaţii: totul e să nimeresc la şedinţa 
potrivită. 

Scenariul filmului o poate lua în orice direcţie, la fel ca 
viata. Nu contează atât de mult cum se termină filmul şi nici 
morala lui, cât faptul că, pentru două ore, sunt dispus să 
accept o răsturnare de situaţie la fiecare cinci minute. Rolul 
filmului ca antrenor e sa îmi testeze reacţiile fata de o 
schimbare de planuri, rapidă, violentă, neaşteptată sau 
originală. 

lar actorii sunt mentorii mei pentru toate situaţiile 
banale, dar de fapt atât de importante ale zilei: Al Pacino mă 
învaţă să comunic, Sean Connery să zambesc, Ridley Scott 
sa recitesc istoria, Keanu Reeves sa fiu discret, Tom Hanks 
să fiu sincer, Jim Jarmusch mă ajută sa văd partea frumoasă 
din orice boschetar care îmi cere o ţigară pe stradă. 

Când treci prin vagoanele unui tren care merge 
departe sau vine din vacanţă, poţi să vezi cam orice fel de 
film doreşti la micile cinematografe improvizate de studenții 
sau liceenii care şi-au trântit laptopul pe o masuta si 

picioarele pe un rucsac. lar seara, atunci când maşinile 
se opresc în parcări şi praful oraşului se risipeşte, filmul 
devine reculegerea de seară, locul bun unde se refac 
speranţele că ziua de mâine va fi ceva mai bine gândită. 

De fapt, filmele mă ajută să imi regandesc viata: nu 
înseamnă că nu ştiu să gândesc singur, dar nu mai am timp 
pentru asta. Şi atunci găsesc în filme nu atât răspunsurile, 
cât întrebările bune pe care le-am uitat în haosul zilei care 
tocmai a trecut. 


Metafore, strategii şi scenarii >>> 


Pe termen lung, filmele mă învaţă cum să interpretez 
cel mai bine etapele prin care trec în viata. 

Uneori, mă învață asta prin metafore. Poate fi 
metafora unui drum care nu are sens pentru la un moment 
dat, însă al cărui sens se găseşte după un timp, aşa cum 
este drumul soldaţilor din Saving Private Ryan. Sau poate fi 
metafora vieţii ca sport din Any Given Sunday. Ori metafora 
vieţii căreia îi cauţi sensul aşa cum cauţi un suspect ascuns 
într-un joc, ca în The Game etc. 

Alteori, mă învaţă strategii. Sunt personaje care au o 
strategie de viata clară, cum este personajul lui Robert De 
Niro din filmul Heat: strategia de non-implicare în relații 
datorată alegerii exclusive a unei ocupații. 

În alte cazuri, scenarii. De exemplu, filmul Devil 
Wears Prada sau filmul Wall Street conţin un scenariu în 

care „ucenicul” parcurge o lungă etapă alături de un 
maestru, la capătul căreia îşi dă seama că îşi doreşte de fapt 
un alt stil de viata şi revine la un echilibru personal. 


Filmul ca profesor de sociologie >>> 


Filmele ne confirmă experienţe din viata de zi cu zi 
care nu au avut timp să apară explicate în cărți. Cum artiştii 
sunt în general vizionari şi „profeţi”, unele filme pot conţine în 
replici sau chiar în priviri ceea ce toți simțim, dar nu am găsit 
scris încă nicăieri (nici în cărţile de sociologie, nici în cele de 
psihologie). 

lată de ce, cinice sau realiste, filme ca Trainspotting, 
Fight Club sau Closer au adunat în jurul lor imaginarul 
contemporan: ele ne spun foarte bine ce ni se întâmplă (rău) 
tuturor, lucru pe care altcineva nu ni-l spune, dar de care 
avem nevoie pentru a ne putea apăra de acel rău. 


Filme arhitecturale vs. filme picturale >>> 


Paradoxal, pentru a folosi filmul ca instrument de 
autocunoastere, tocmai calitatea mai slabă a filmului mă 
ajută, pentru că pot lua parte la film cu propriile mele 
probleme. Altminteri, pot fi „complet captivat” de un film 
perfect. Asta remarcă de exemplu filosoful Felix Guattari într- 

o discuție despre film şi psihanaliză: „mi se pare că are 
(regizorul O. Welles) o componentă estetică care mă 
deranjează. La limită, aş spune că tocmai calitatea filmelor lui 
mă supără, e mult prea invazivă: atunci cand ceva 
«extraordinar» îmi fură mintea cu totul, nu mă mai simt în 
«chestia» mea! Nu simt în niciun fel că aş participa şi eu cu 
ceva acolo”. 

De fapt, distincția între filmul-capodoperă şi filmul de 
calitate medie ascunde o altă distincţie, din perspectiva 
utilizării filmelor: o voi numi distincţia dintre filmul pictural şi 
filmul arhitectural. Filmele picturale sunt ca un tablou pe care 
cineva îl pictează şi apoi îl agaţă de perete: nu mai poți 
adăuga nimic de la tine, poţi doar să îl contempli. Aşa sunt, 
de exemplu, filmele lui Lars von Trier, Tarkovsky sau Jim 
Jarmusch — ele nu pot fi decât urmărite cu stupoare sau cu 
mare atenţie. Pe când filmele lui Oliver Stone, Tony Scott 
sau Michael Mann conţin nişte scenarii complicate şi bine 
ancorate în viata contemporană în care avem si noi loc cu 
propriile noastre poveşti de viata: sunt filme arhitecturale. 

Dacă în filmele picturale nu pot înlocui actorul, în 
filmele arhitecturale pot să o fac mai uşor. Morpheus din 
Matrix nu e greu de jucat: filmul arhitectural este în primul 
rând o construcție, trimițând doar în mod secundar la un joc 
actoricesc. 

Astfel, o discuţie de cinematerapie se face cel mai 
bine prin filme arhitecturale şi tocmai filmele americane de tip 
romance sunt cele mai potrivite: ele prezintă simplist, dar 
foarte eficient o problemă de viață. Nu contează că soluția 

filmului e simplistă, contează că punctul de plecare al 
discuţiei e foarte bine lansat, iar participanţii la discuţie îl vor 
îmbogăţi. Creativitatea apare tocmai în imaginarea unor 
scenarii alternative pentru Youve Got Mai sau Pretty 
Woman: e mai greu şi chiar inutil să cauţi scenarii alternative 
pentru Dogville sau Solaris. 


Secunda de ezitare >>> 


Poate că cea mai plăcută senzaţie oferită de un film e 
aceea că iei parte la o poveste. Tot din acest motiv e 
deranjantă senzaţia de happy-end: aventura scade în 
intensitate pentru că înţelegi că urmează finalul. Totuşi, 
poate că happy-end-ul nu e adevăratul final al filmelor cu 
happy-end. 

Într-adevăr, dacă ne uităm mai atent, filmele cu 
happy-end au o creştere a intrigii spre acel moment în care 
totul pare pierdut (în Călătoria Eroului, momentul 
Apotheosis). Oricât de penibil ar fi happy-end-ul, el e făcut 
poate doar să ne facă atenți să nu pierdem adevăratul 
moment interesant (din comediile romantice, de exemplu): 
momentul în care totul pare pierdut. E momentul în care eşti 
obligat să iti dai seama ce contează pentru tine, oricum ar 
arăta sfârşitul filmului sau al căutării, cu o secundă înainte de 
happy-end. E ceea se poate numi Secunda de Ezitare’®. 

Din punct de vedere psihologic, a reuşi să simţi o 
secundă de ezitare absolută înseamnă jumătate din 

rezolvarea unei probleme, pentru că pentru multi 
oameni adevărata problemă e că nu vor, de fapt, să se 
schimbe. Şi chiar dacă filmele nu ne dau nicio soluție 
adevărată, totuşi ele ne ajută să nu mai ezităm şi să 
acceptăm ca sunt momente în viata în care trebuie să ne 
schimbăm: e poate mai mult decât suficient pentru a le 
aprecia şi, dacă s-ar putea, a le mulţumi. 


Stereotipurile vin şi pleacă, prin filme >>> 


Filmele îmi arată ce pot face bun şi măreț, însă tot ele 
îmi arată stângăciiile, mişcările penibile, snobismul. Sunt un 
excelent laborator de bune maniere prin identificarea 
proastelor maniere. 

Şi apoi, există o evoluţie în codurile de comunicare şi 
dialoguri, care se vede şi în filme: o discuţie între personajele 
anului 2010 e mult diferită de o discuţie într-un film din 1995. 

Putem vorbi deci de film ca model prost, care 
prezintă, în mod voit sau nu, stereotipurile pe care le voi 
întâlni mâine în metrou sau la birou. Şi cu cât filmul e mai 
plictisitor pentru un critic de film, cu atât e mai bun pentru o 
discuţie de branding personal: mă ajută să învăţ gesturile şi 
cuvintele care trebuie evitate. 

Flash-ul cel bun >>> 


Odată ce aleg o direcţie de carieră, pot spune că îmi 
dau mie însumi un Brief: Become who you are! Şi mă întreb 
cum aş vrea să arăt peste cinci ani, chiar dacă am decis în 
principiu că aş vrea să devin avocat sau jurnalist. Atunci, la 
fel cum un copywriter începe şi caută pe You Tube reclamele 
care s-au mai făcut despre tema primită, tot aşa filmele sunt 
locul în care găsesc primele informații utile despre tema mea 
de lucru. 

Filmele sunt o galerie de imagini şi scenarii despre ce 
mă interesează să fac în viitor, o galerie uneori mult mai 
bogată decât ce îmi poate oferi un consilier de carieră sau un 
consultant de resurse umane. De exemplu, echilibrul între 
carieră şi familie se plănuieşte mai uşor văzând un film decât 
citind o fişă de post: scap de detaliile prea tehnice şi înțeleg 
mai repede efectele profesiei asupra unei relaţii, nivelul de 
stres, tipul de decizii care mă aşteaptă. Stau frumos pe 
canapea şi, cu cât filmul are mai multe personaje, chiar dacă 
nu e reuşit din punct de vedere artistic, eu văd poveşti de 
viata, gesturi, replici, oameni care pleacă spre birou sau vin 
către casă. Şi pot să găsesc, ascuns undeva între sutele de 
scene şi schimburi de replici, momentul de revelaţie despre 
„ce vreau” să fac, sau, la fel de important, „ce nu vreau” să 
fac pe viitor. 

În terapie se vorbeşte de insight-uri: faci brusc o 
asociere între o întâmplare din trecut şi o problemă din 
prezent, găseşti o explicaţie care vine din trecut şi luminează 

ca un fulger prezentul. În ceea ce priveşte cariera, 
filmele conţin sute de scene care pot produce un insight nu 
despre trecut, ci despre despre viitor: flash-ul cel bun. Vad 
brusc, mai ales dacă muzica e potrivită, cine vreau să devin 
în viitor. 

Flash-ul bun poate să nu aibă legătură cu scenariul 
filmului sau cu ce au găsit prietenii mei în acel film: e o 
cortină care se ridică doar pentru mine şi mă pot proiecta în 
viitor prin felul în care cineva toarnă lapte sau bere într-un 
pahar, în felul în care cineva priveşte pe geam spre o stradă 
pustie ori luminată sau în felul în care un soldat fumează — 
ori nu fumează — în aşteptarea debarcării din Normandia. 

Şi nu contează că filmele se petrec în America sau în 
alte epoci: poţi înțelege foarte multe despre economia de 
piață privind Gladiator sau poţi înțelege foarte mult despre 
tentatia succesului din Devil Wears Prada. Daca vrei să devii 
broker ar fi bine să te uiţi la Wall Street, dacă vrei să devii 
jucător profesionist ar fi bine să te uiţi la Any Given Sunday, 
dacă vrei să ajungi înalt funcţionar ar fi bine să te uiţi la Wag 
the Dog sau The Girl in the Café, iar dacă vrei să devii 
jurnalist de investigaţie ar fi bine să vezi Insider. 


Planeta filmelor >>> 


În fiecare episod din Star Wars există nişte planete 
mici unde locuiesc prieteni neasteptati, lângă care luptătorii 

Jedi vin să îşi refacă puterile, iar bătălia e influențată 
în final în funcţie de acei prieteni care schimbă raportul 
Forţei. 

Filmele sunt o astfel de lume mică care poate deveni 
uneori mai importantă decât întreaga luptă pe care o dai 
pentru a câştiga un job, o diplomă şi mai ales adevăratul 
război care se dă în timp pentru un echilibru personal între 
carieră şi viata personală. 

În facultate te întrebi mereu: ce voi face peste un an 
sau doi, atunci când voi termina examenele şi îmi voi ridica 
diploma de la secretariat? Lumea filmelor e cel mai bun loc 
pentru a începe să găseşti deja nişte răspunsuri, un popas 
pentru nomazi, care te întăreşte pe drumul spre oraş, acolo 
unde filmul cel mare al vieții tocmai se derulează. 

CARTIERUL: FACULTATEA (Crossing the First Threshold) 


Do you think that my being stronger, or 
faster, has anything to do with my 
muscles, in this place? 

Matrix (1999) 


Cele doua greseli principale legate de cariera se fac 
de obicei in liceu: alegi o destinatie care de fapt nu ti se 
potriveste sau alegi un drum gresit ori prea lung pentru a 
ajunge acolo. 

E mai greu să îl convingi pe un student de anul întâi 
că a ales o destinaţie care nu i se potriveşte — dar de asta îşi 
dă seama singur după un an sau trei de facultate, îl convinge 
viata. Mai tragic, pe termen lung, poate fi un drum nepotrivit 
cu destinaţia, pentru că pierzi timp, devii dependent de o 
anumită filieră de studii şi de profesie. Dar şi asta se poate 
rezolva, cu un plan de carieră bine revizuit. 

De aceea facultatea pare să devină cel mai bun 
moment pentru consilierea de carieră: e perioada în care mai 
poţi redirectiona o carieră plănuită nu tocmai bine. 

VIAȚA ÎN FACULTATE (The First Guardians) 


Ce facultate să aleg? >>> 


Mai întâi, ar trebui făcută o „hartă a influențelor” în 
alegerea unei facultăţi. E un exerciţiu foarte instructiv: odată 
ce un student alege din toate facultăţile posibile primele trei 
care îl interesează, decizia finală e influenţată din locuri cu 
totul neaşteptate: discuții pe forumuri, întâlniri în metrou sau 
la o terasă, o discuţie neplanificată cu un profesor sau un 
părinte. Toate astea pot fi o şansă, dar nu e deloc normal să 
iau o decizie dacă nu mă bazez pe oameni cu experienţă. 

Şi se poate întâmpla să confund experiența cu 
indicatorii. Indicatorii îmi dau semnale, îmi arată că există o 
facultate la care nu m-am gândit. Totuşi, ce cred ei despre o 
facultate e diferit de ce poate însemna acea facultate pentru 
mine, pe termen lung. Se poate ca povestea lor (bună sau 
rea) să fie adevărată (de exemplu facultatea e prea teoretică 
sau e prea aplicativă), dar poate că mie acea facultate 
anume îmi va folosi mult mai mult sau mult mai puţin decât 
cred ei. 

De exemplu, dacă am stat mult timp singur, o 
facultate de sociologie sau de litere mă poate dezvolta foarte 

mult ca personalitate, deşi prietenul meu îmi spune că 
dreptul ar fi mai util. 

Sau, dacă îmi lipsesc lecturile şi dacă asta o să îmi 
deschidă foarte mult orizontul, nu are rost să ascult pe cineva 
care îmi spune că filosofia nu mai e bună la nimic in ziua de 
azi. Pentru mine, va fi bună: o să dezvolt nişte idei şi nişte 
formulări care mă vor pune în valoare şi fără de care aş rata 
cele mai sclipitoare proiecte sau cele mai benefice întâlniri 
din viitor. 

Poate fi la fel de greu să aleg o facultate dacă am un 
plan clar despre unde vreau să lucrez. Sunt cazuri în care, 
paradoxal, pentru a face afaceri nu trebuie neapărat să 
studiez management, dacă vreau să fiu redactor la un ziar nu 
trebuie neapărat să studiez jurnalism, sau dacă vreau să fiu 
parlamentar nu trebuie neapărat să studiez ştiinte politice. S- 
ar putea să am deja în instinct sau în experiența mea nişte 
lucruri demne de luat în seamnă în direcţia respectivă, şi se 
poate ca o facultate colaterală domeniului să mă ducă mai 
repede şi mai sigur acolo unde vreau să ajung. 

Sigur, sunt profesii pentru care trebuie să treci prin 
facultățile de profil (aşa e avocatura, medicina sau 
arhitectura). Dar pot să predau istorie chiar dacă am studiat 
ştiinţe politice (şi invers) sau pot să predau sociologie chiar 
dacă am studiat psihologie (şi invers). 

La fel şi la un master: să zicem că lucrez deja pe 
branding, după o facultate de comunicare. Dacă sunt bun în 
ce fac şi îmi dau seama că o să evoluez şi o să învăţ din 
dreapta şi din stânga pentru că aşa îmi stă în fire (sunt 

perfectionist), nu mai am nevoie de un master de 
branding. Ar trebui să îmi găsesc un punct de sprijin (un alt 
domeniu) care să ma diferentieze, să-mi „condimenteze” 
discursul şi să-mi lărgească viziunea, fata de cei care, ca şi 
mine, vor fi oricum buni în ce fac în următorii doi ani. Să 
zicem istoria artei, filosofie, ştiinţe politice, sociologie sau 
psihologie (sunt doar câteva exemple). 
Aici aş putea continua cu zeci de pagini. Am deschis 
doar discuţia, iar o listă completă de criterii de alegere a unei 
facultăţi voi da în alt loc (vezi First Level, la final). 


Piramida în timpul facultății >>> 


În timpul facultăţii, punctele de sprijin au în principal 
două roluri: 

1. Dacă am puncte de sprijin diferite, am şanse mai 
mari să trec examenele decât dacă mă preocup doar de un 
singur punct. 

2. Punctele de sprijin pe care le am deja mă ajută să 
găsesc punctul de sprijin care îmi lipseşte, altfel spus, 
categoria personală pe care nu am dezvoltat-o până acum. 

Prima formă de piramidă apare în felul în care prezint 
referatele sau examenele. Exemple : 

- am cultură (provenită din familie), limbaj fluent, 
comunic uşor, dar nu prea învăţ (sunt leneş): trebuie să cresc 
la capitolul disciplină. 

- învăţ bine şi citesc mult, argumentez bine, scriu 
bine, dar sunt timid: trebuie să mă ocup de comunicare, să 
fac un workshop de comunicare sau să discut puţin cu un 
psiholog. 

- la scris am idei, le argumentez bine, învăţ bine, dar 
sunt neglijent în prezentare şi redactarea textului: risc mereu 
să pierd două puncte dacă nu învăţ să lucrez la „cosmetica” 
textului. 

Din lista de categorii principale disponibile pentru 
facultate trebuie să descopăr ce trec cu vederea de obicei şi 
să remediez. 


Piramida personalității >>> 


O altă formă preliminară de piramidă conţine punctele 
mele de sprijin din perspectiva personalităiiii. Lista de 
combinaţii posibile e foarte lungă, dau câteva exemple: 

- provin dintr-o familie cu nivel cultural ridicat, am bani 
de la părinţi şi învăţ bine: lipseşte punctul de sprijin job (sau 
măcar voluntariat). 

- învăţ bine, am deja o licență şi experienţă 
profesională, dar nu sunt din capitală, nu ies în oraş şi nu 
prea ma văd cu nimeni: trebuie să îmi cresc rețeaua de 
prieteni şi de suport. 

- comunic bine, am experienţă profesională, dar nu 
învăţ şi de regulă nu sunt perseverent: trebuie să insist pe 

partea de disciplină şi performanţă (fie la învăţat, fie la 
alte capitole). 

- sau am experiență profesională, comunic bine şi 
sunt o prezenţă plăcută, am bani, dar îmi lipsesc lecturile 
aprofundate. 

- am experienţă profesională şi bani, dar nu am o 
rețea de suport în domeniul care mă interesează pe mine. De 
exemplu, am relaţii în mediul online unde am şi o mică 
afacere, dar nu am relații în domeniul cultural, relații 
internationale sau psihologie judiciară, ceea ce ma 
interesează pe mine. Facultatea poate fi pentru mine o 
ocazie de a îmi crea cunostinte şi o reţea de suport în noul 
domeniu de care vreau să mă apropii. 

- am competenţe solide, am prieteni şi studii bine finalizate, 
dar nu am bani: trebuie să îmi caut un job. 

- învăţ bine, fac voluntariat, sunt organizat, dar habar nu 
am să utilizez Internetul, blogurile, sau nu am bani pentru net 
şi imprimantă: partea tehnologică trebuie pusă la punct. 


Profesorii: mentori şi balauri >>> 


De regulă, într-un semestru ai un profesor sau doi 
care sunt deosebiți, poate iti vor fi chiar mentori. Cu alţii, cei 
mai multi, ştii clar ce ai de învăţat şi dacă esti putin atent treci 
examenul, totul e să te organizezi puţin. Şi apoi mai sunt unul 
sau doi care sunt „balauri”: cer prea mult sau au un caracter 
oribil. 

Cam aceasta este proporţia şi în liceu sau la 
şcoală şi, până la urmă, aceasta este proporţia în orice grup 
de oameni: unii sunt deosebiți, majoritatea sunt „normali”, iar 
câţiva sunt capricioşi sau exagerati. 

Odată ce cunoşti proporția, nu mai are rost să te 
superi pe sistem (pe facultate), pentru că orice facultate are 
aceeaşi proporție de mentori şi de balauri ca un liceu sau un 
departament dintr-o companie, chiar dacă întâlneşti mai multi 
balauri în anul întâi şi mai mulţi mentori în anul trei, sau 
invers. 

Rămâne să îl tratezi pe fiecare profesor după cum 
merită şi mai ales, să înveţi să te apropii de profesorii 
mentori, pentru că tot ei te pot ajuta cu sfaturi sau uneori cu 
un zâmbet bun, care face cât o mie de sfaturi, să treci cu 
bine de balauri. 


Examen oral vs. interviu >>> 


Examenul oral e ca un mini-interviu, ba chiar e mai 
greu decât un interviu. 

Într-adevăr, un angajator ştie că autodisciplina şi 
inteligența emoţională sunt lucrurile cele mai importante: 
profesionalismul va veni cu timpul. Or, profesorul îţi cere şi 
calități de comunicare (argumentare, prezentare academică 
etc.) dar şi profesionalism (să ştii lecţia). 

În plus, toate astea sunt adesea puse la grea 
încercare de reputaţia sau „barba” lungă a profesorului, care 
impune respect unui student mai mult decât un angajator. 
Si, în cel mai rău caz, un angajator nu te angajează, 
pe când un profesor te poate pica: ai mult mai mult de 
pierdut. 


Licenţa ca „ancoră în carieră” >>> 


Sistemul Bologna a distrus atmosfera plăcută si 
liniştită a studenției. Înainte de Bologna, admiterea îţi asigura 
o viata boema de patru ani, cu discuţii în baruri şi terase, în 
care aveai timp să te gândeşti la tine şi la ce vrei să faci în 
viata. Acum, deja în anul doi trebuie să alegi o tema de 
licenţă, iar studenţii, în loc să citească în linişte, devin nişte 
vânători de recomandări, stagii şi ştampile. Au dreptate să fie 
supăraţi: „credeam ca o să am mai mult timp să mă cunosc, 
să descopăr domeniile de studiu ale facultăţii şi restul 
profesorilor, să aflu mai bine ce vreau să fac”. 

În aceste condiţii, ai două optiun: fie scrii o licenţă din 
,scarba”, iar dacă eşti maestru poţi scrie o licenţă de nota 10 
într-o săptămână; fie foloseşti ocazia licenței pentru a 
descoperi noi domenii şi pentru a scrie o lucrare excepţională 
care să te recomande pe viitor mai mult decât toată foaia 
matricolă. 

Pentru că timpul e scurt, eşti nevoit să scrii o licenţă 
pentru viata ta, pentru a compensa prin ea lipsa de timp. O 

astfel de licenţă e ca o lanternă puternică pe care o 
aprinzi şi o orientezi spre domeniul care te interesează. Vrei 
să lucrezi în Parlament? Faci o lucrare care necesită 
interviuri cu parlamentari, nu una „în general despre 
legislaţie”. Vrei să lucrezi la ONU? Faci o lucrare care 
necesită interviuri cu oameni care au lucrat sau lucrează în 
ONU, nu una despre cine ştie ce rezoluție super-teoretică pe 
care o poate face şi un liceean din trei click-uri. 

În cele din urmă, o licenţă bine gândită şi bine lucrată 
poate echivala cu un an de stagiu. De fapt, dacă e bine 
gândită şi lucrată, licenţa poate fi tocmai acel „al patrulea an” 
care lipseşte acum din sistemul Bologna. 


Licenţa ca trailer despre viitor >>> 


Dincolo de calitatea licenţei, tema de licenţă poate şi 
ea să ajute mult. Sunt unele teme care reunesc în ele toate 
interesele tale de carieră. Sau dacă nu ştii ce vrei să faci 
după facultate, există teme  interdisciplinare care te 
propulsează spre mai multe domenii de lucru, oferă mai 
multe opțiuni şi deci mai multe beneficii pe viitor. 

Spre exemplu, dacă cercetezi serios domeniul Work- 
Life Balance, poţi apoi să te orientezi spre un job în resurse 
umane, în ONG-uri sau instituţii europene în domeniul 
ameliorării condiţiilor de muncă, ca trainer sau consultant, 
poți să ai o perspectivă interdisciplinară (psihologie, 

sociologie, drept, psihologie socială, politologie, 
antropologie etc.), poţi să şi ajuţi oamenii prin ceea ce faci. 

Dacă lucrezi pe zona Smartmobs” (formarea 
rețelelor de oameni şi a mulțimilor prin intermediul 
tehnologiei), dezvolti o experiență în ce priveşte formarea 
rețelelor prin tehnologie sau prin SMS, domeniu în care poți 
deveni apoi consultant, de exemplu într-o companie 
interesată de comunicare interactivă, concursuri, campanii şi 
strategii inovative. 

Societatea riscului şi cultura fricii” sunt teme 
actuale, care iti deschid mintea asupra locurilor în care poţi fi 
un profesionist al riscului, de la controlul riscurilor ecologice 
sau financiare până la panica în masă legată de terorism, 
catastrofe ori amenințări biologice etc. 

Domeniul Work Harassment (hărţuire prin muncă) e 
la intersecţia mai multor ştiinţe (psihologie, sociologie, 
psihologie socială, drept) şi iti deschide calea spre tot atâtea 
domenii de practică. E un domeniu actual, cu care se 
confruntă tot mai multi oameni şi cu care poți fi foarte util atât 
clienţilor cât şi prietenilor sau cunoscutilor. 

Sunt multe alte teme care „îţi fac loc în lume”, nu în 
sensul că ai da pe alţii la o parte, ci că îţi faci tie loc exact 
aşa cum visai să faci printr-un stagiu de un an sau doi. 

Merită să faci două facultăți? >>> 


Cu excepţia unei cariere academice sau de cercetare, 
să faci două facultăţi cu profil apropiat e o pierdere de vreme, 
iar pentru un angajator e o dovadă de lipsă de strategie. 
Chiar ai nevoie de două facultăţi? Dacă faci a doua facultate 
doar ca „să mai faci ceva” şi „să dea bine la CV”, e o decizie 
care nu e dusă până la capăt: de fapt, de „ce anume” mai ai 
nevoie? Poate că acel lucru care lipseşte se poate obține mai 
bine şi mai repede printr-un stagiu, un job sau un proiect. 

Oricum, dacă simţi că poţi şi vrei să faci două 
facultăţi, e bine să le alegi ca puncte de sprijin diferite. De 
exemplu, o facultate mai teoretică şi a doua mai practică. 
Sau două facultăți cu domenii care se completează sau chiar 
sunt complet diferite. Atunci angajatorul înțelege: „Da, ai 
făcut psihologie, dar pentru ca să fii la curent cu problemele 
clienţilor tăi ai făcut şi management sau administraţie şi 
afaceri”. Sau: „Ai făcut fizică dar pentru a putea explica mai 
bine fizica cuantică celor care te vor citi, ai mai făcut şi 
jurnalism (sau filosofie)”. 

De altfel, dacă studiezi deja un domeniu şi vrei să 
cunoşti un al doilea domeniu (cum ar fi un master sau o altă 
facultate), poţi câştiga timp şi poţi studia in bună măsură 
singur ce ai studia la acel master în timpul primei facultăţi, 
sau oricum iti poţi face o idee. La științe politice, de exemplu, 
dacă vrei să studiezi şi psihologia, poţi construi toate 
referatele cu o temă legată de psihologie (de la propagandă 
la psihologia liderului, de la fenomenele de obedienta la 

calomnia politică) şi poţi alege o temă de licenţă cu o 
puternică orientare în psihologie. Un student e liber să 
aleagă temele pentru referate şi proiecte! 

Licenţa în special poate însemna „un al doilea 
domeniu de studiu”. Dacă ai studiat comunicare nu are rost 
să faci o licenţă pe un domeniu general studiat în facultate, 
mai bine descoperi o tematică foarte diferită de cea aleasă 
de majoritatea colegilor, de exemplu drepturi de autor şi 
mărci înregistrate cu deschidere spre juridic, mesaje 
subliminale cu deschidere spre psihologie cognitivă sau 
psihologie socială şi manipulare, comunicare în situaţii de 
criză cu deschidere spre studii de securitate sau relații 
internaţionale etc. 

lar partea bună a unei astfel de „licenţe pregătitoare” 
e ca iti poţi da seama dacă al doilea domeniu e o opțiune 
realistă sau e o iluzie, iar asta fără să începi cu adevărat o 
altă facultate. 


Ce master să aleg? >>> 


Dacă îmi doresc o carieră academică sau de 
cercetare, va conta subiectul cercetării mele: trebuie să aleg 
o cale nebătută pe care am descoperit-o sau pe care am 
intuit-o lucrând la licenţă şi să găsesc un profesor care mă 
poate îndruma pe domeniul ales. Merg, deci, în continuitate 
cu ce am citit şi scris până acum. Dacă îmi doresc cam orice 

alt fel de carieră, aleg un master diferit de facultate: un 
punct de sprijin diferit de facultate. 

De exemplu, dacă am făcut o facultate mai teoretică 
aleg un master aplicativ, iar dacă am făcut o facultate cu 
multă cercetare de teren, aleg un master mai teoretic. Sau 
dacă am studiat sociologie, aleg un master care aduce ceva 
nou în CV-ul şi în experiența mea — psihologie, drept, ştiinţe 
politice. Un nou domeniu, în care să se regăsească doar un 
procent din materiile studiate în facultate. Şi aşa mai departe. 

Pot face şi combinaţii extreme: studiez artă sau 
arhitectură pentru a lucra în restaurare, dar fac şi un master 
de ştiinţe politice, studii europene sau relaţii internationale — 
pentru a câştiga cunoştinţe şi relaţii în zona instituţiilor 
europene sau internaţionale care se ocupă de restaurare. 

Sau studiez dreptul şi mă specializez în drepturi de 
autor, dar adaug şi un master în istoria artei, publicitate sau 
design etc. pentru a avea mai multe informaţii şi referințe la 
îndemână. 


Materia perfectă >>> 


E de aşteptat ca din sutele de capitole citite prin 
metrou sau pe balcon să apară un domeniu care îmi place în 
mod special. Un domeniu care se poate să nu aibă vreo 
legătură directă cu facultatea. De exemplu: nazismul şi 
întrebarea „cum a fost posibil?”, tehnicile de manipulare, 
fizica cuantică, războiul din Irak sau criza financiară etc. 

Acel domeniu poate deveni „punctul meu de 
sprijin” principal în facultate, materia mea perfectă şi ancora 
care mă motivează să învăţ în momentele în care nu mai am 
niciun chef să învăţ o materie nesuferită. În acele momente 
îmi pot imagina că într-o zi o să ajung un specialist cunoscut 
în domeniul respectiv, că o să vorbesc poate la televizor sau 
o sa am dispute cu alti specialişti. Celelalte materii devin 
atunci „condimentul”, ca într-un un salon de ambasadă, care 
îmi va permite să port o discuţie plăcută cu orice interlocutor 
şi pe orice temă, deşi eu am domeniul meu de specializare. 
Materia perfectă e şi şansa de a dezvolta o carieră, 
fie academică, fie de alt gen. Vreau să ajung profesor într-o 
facultate? Identific acel curs care lipseşte cu desăvârşire în 
facultate, fie că lipsesc profesori în facultatea mea, fie că 
lipsesc specialişti în domeniu în tot oraşul meu. Îmi 
construiesc licența, masterul, doctoratul, blogul şi proiectele 
mele pe acel domeniu. Fac, cum s-ar spune, munca de 
construire a fişei de curs dinainte. Apoi e mult mai uşor ca un 
şef de catedră să descopere în mine un viitor coleg, e mult 
mai uşor să dezvolt seminarii de doctorat care să aibă 
succes, iar domeniul meu de cercetare, despre care lumea 
va afla sau va vorbi din gură în gură, mă va recomanda de la 
sine mai mult decât orice aplicaţie sau recomandare. 


Şapte ani în Tibet >>> 

Sunt autori (de obicei sociologi, dar nu numai) 
care ne arată foarte bine cum e făcută lumea în care trăim. 
De exemplu, sociologi ca Zygmunt Bauman sau Ulrich Beck 
transmit un fel de reportaj cinic, dar corect despre efectele 
globalizării. Citind cărţile lor imi poate apărea brusc intuiţia 
carierei pe care mi-o doresc, iar asta chiar fără vreo legătură 
cu facultatea sau domeniul pe care tocmai îl studiez. 

O carte pe care o citesc din pură curiozitate într-o 
pauză de cafea şi care îmi arată cum e aranjată societatea 
produce un efect de observare a lumii la care poate că nu aş 
fi ajuns nici în cinci ani de job, închis într-un birou cu aceiaşi 
trei colegi obosiţi şi plictisiti. De altfel, Ulrich Beck ne spune 
că misiunea sociologiei este de „a regăsi sensul vieţii într-o 
lume devenită capcană”?. Si de aceea e bună o facultate 
(mai ales din sfera socio-umană): îmi deschide nişte ferestre 
şi aprinde nişte lanterne de stradă fără de care nu aş avea 
niciodată destulă lumină pentru a-mi găsi uşa de intrare în 
lumea mare în care va trebui să supraviețuiesc peste doi sau 
trei ani. 

De fapt, facultatea e un loc in care învăţ pentru un 
viitor tot mai incert pe măsură ce mă pregătesc pentru el. lar 
cum piața de ocupații e tot mai diversă, nu mai pot spera să 
găsesc un loc „perfect pentru mine”, ci doar o combinaţie de 
factori care să mă mulțumească (psihologia carierei vorbeşte 
de „ancore ale carierei”?1). Ori, nu găsesc combinaţia mea de 
factori pe o diplomă de facultate, aşa că, pe termen lung, 
prima facultate sau primii ani de facultate sunt şansa la o 

meditaţie, pe care mi-o acord ca să îmi dau seama ce 
fel de carieră îmi doresc. 

Facultatea e poate ultimul loc din viata în care am 
suficient timp să stau deoparte şi să privesc detaşat mai mult 
de cinci minute nebunia zilnică ce vuieşte la doi paşi de 
mine. Prin facultate îmi iau de fapt „şapte ani în Tibet” — ca 
să mă dau puţin la o parte de restul lumii, deşi mă aflu deja 
în mijlocul ei, şi să mă întreb care sunt lucrurile care vor 
influenţa în bine sau în rău tot restul vieţii mele. Care e stilul 
de viata pe care îl doresc pentru viitor? Care e modelul meu 
de carieră, de familie, de eficiență în munca? Care sunt 
valorile mele legate de viitorul loc de muncă? La ce sunt 
dispus să renunţ şi la ce nu sunt dispus să renunţ în viata? 


Facultatea ca Monopoly >>> 


Facultatea e ca un hotel cu care începi să joci 
Monopoly. Trebuie să începi de undeva în viata, iar în jocul 
de strategie al carierei, facultatea e clădirea de la care 
majoritatea începe. Diferenţa între un student şi altul vine, pe 
termen lung, de la modul în care a ştiut să folosească 
facultatea, să o schimbe sau să o abandoneze. lar părerea 
pe care o ai despre facultate şi despre rolul ei în viaţă te va 
defini pentru restul vieţii şi va defini felul în care vei face 
alegeri — ca adult, părinte sau cetățean. 

Pentru cei mai multi, contează felul în care au 
descoperit ceva ce facultatea nu le putea oferi. Atunci se 

,trezesc” la realitatea economiei de piaţă. Şi totuşi, 
povestea lui Liz Murray, de exemplu (povestea adevărată din 
filmul Homeless to Harvard), îmi arată că axioma „şcoala nu 
te dezvoltă” e o părere greşită. În unele cazuri, un profesor 
care crede în tine e şansa vieții tale şi nu ai fi reuşit în niciun 
alt fel ce ai reuşit prin studiu. Pentru unii tineri facultatea 
poate fi locul în care câştigă stimă de sine şi respect mai mult 
decât în zece ani de afaceri prospere... la o firmă de care nu 
a auzit nimeni. 

Şi, deşi facultatea pare un răspuns („ca să fii avocat 
trebuie să fac dreptul”), ea devine mai des o întrebare: 
cariera ta va avea la bază modul în care ai găsit un răspuns 
original la întrebarea pe care ţi-o pune facultatea despre 
lumea în care trăieşti. Colecţia de răspunsuri posibile e foarte 
mare: Bill Gates sau Larry Ellison iti vor spune că trebuie sa 
fugi cât poţi de repede din facultate că să poţi avea propria 
afacere, dar alţii spun cu cifre la îndemână că fiecare an de 
studiu creşte venitul cu câteva zeci sau sute de dolari. Între 
aceste două extreme, poţi alege din sute de alte răspunsuri 
pe cel potrivit pentru tine. 

lar absolvirea („a fi eliberat”) înseamnă să ştii exact 
de ce facultatea te-a ajutat şi de ce te-a încurcat, de ce ai 
mers spre alt domeniu sau de ce ai rămas în domeniul tău de 
studiu. Unii studenţi nu ştiu asta niciodată, au făcut o 
facultate cu actele, dar de fapt nu au terminat-o niciodată cu 
mintea. 

însă dacă ştii acest lucru, înseamnă că nu mai 
depinzi de prima piesă cu care ai început să joci Monopoly în 

viata: de acum, esti liber să faci orice combinaţie cu 
orice alte piese îţi ies în cale. 

VOLUNTARIATE ŞI PROIECTE (Tests and Initiations) 


Astazi nu mai pare ceva iesit din comun sa faci o 
facultate, ba chiar tot mai multi studenti fac doua facultati la 
zi, fara sa se simta in vreun fel speciali. Atunci, cu ce ne 
diferentiem fata de altii care au terminat si ei o facultate? 

Pana prin 2000-2005 ieseai in evidenta prin diplome 
de voluntariat, activităţi extraşcolare sau limbi străine. Dar 
deja după anul 2005 liceenii ajung la facultate cu nişte CV-uri 
care, la rubrica educaţie non-formală, sunt mult mai 
voluminoase decât CV-ul unui absolvent de facultate din anul 
2000. 

Atunci, ce ne diferenţiază? Alte lucruri, care tin mai 
mult de strategie, de brandingul personal sau de un mod mai 
inteligent decât în liceu de a participa la proiecte sau de a 
face voluntariat. 


Voluntariatul durează minim şase luni >>> 


Un citat din filmul Ghost Dog regizat de Jim Jarmusch 
ne spune aşa: The samurai should be able to hear about all 
ways and be more and more in accord with his own”. 

Pentru voluntariat, citatul te învaţă că trebuie 

să alegi un voluntariat cu o întrebare în minte: de exemplu, îţi 
place să coordonezi proiecte? Şi apoi, trebuie să faci asta 
pentru mai mult de trei luni, de regulă cam şase luni, ca să iti 
dai seama dacă e adevărat. Poate că între timp iti dai seama 
că iti place mai mult să faci strategie ori publicitate. Oricum, 
scopul principal al voluntariatului e să poţi face comparații, iar 
dacă la fiecare lună schimbi locul de voluntariat, nu vei putea 
face comparații utile şi nu vei şti niciodată cu certitudine ce ti 
se potriveşte şi ce nu. 

E ca şi cum pleci cu maşina pe o arătură: până la 
urmă o să simţi când ai intrat pe drumul cel bun, prin 
comparaţie. Dar dacă stai pe loc şi nu faci nimic, nu o să afli 
niciodată care e drumul bun. Important e să pleci şi să mergi 
destul de departe, chiar şi pe arătură, pentru ca atunci când 
intri pe drumul cel bun să simţi asta imediat. 

Sigur că nu alegi un voluntariat „doar ca să fie”. Prin 
voluntariat orientezi cariera ta spre locul dorit de tine în viitor: 
dacă vrei să lucrezi în zona artei nu faci voluntariat într-o 
firmă de produse farmaceutice. Cu atât mai mult cu cât azi, 
ca student, chiar poți să faci voluntariat aproape oriunde 
doreşti. 

Prima răscruce: „spectatorul implicat” 


>>> 


Prima răscruce de care trebuie să treci se rezumă 
foarte bine prin formula lui Raymond Aron din titlul de mai 
sus”. 

Iti doreşti mai degrabă o carieră de spectator (analist, 
jurnalist, redactor, creativ, consultant, consilier) sau mai 
degrabă o carieră de om implicat (organizare de evenimente, 
implicare politică, administrativă, leadership, management)? 
(Răscrucea nu se potriveşte neapărat cu împărţirea în 
introvertit-extravertit). 

Din această întrebare decurge prima alegere de 
voluntariat: dacă presupui că vei deveni un „spectator, 
trebuie să verifici acest lucru prin voluntariat pe un domeniu 
de „spectator”. La fel, pentru varianta „om implicat”. 

O condiţie de bază pentru o carieră de spectator e să 
fii bun în ce faci, ca să găseşti clienţi sau cititori. lar pentru o 
carieră de „om implicat”, o condiţie de bază e să rezisti: sa 
rezişti jocurilor de culise, expunerii la mass-media, atacurilor 
din presă etc. 

Proiectele personale >>> 


Decât să intri într-o asociaţie şi să faci „ce zic alții”, 
mai bine lansezi tu un proiect pe domeniul care te 
interesează - şi faci „ce zici tu”. 

Să zicem că te pasionează ecologia: poţi face un blog 
sau chiar o mini-revistă online care să trateze ecologia din 
„perspectiva” facultăţii tale. Inviti colegi şi profesori să scrie, 
lansezi concursuri de fotografie sau de eseuri, vizionări de 
filme pe teme ecologice. În timp, un astfel de proiect benevol 
poate deveni o revistă recunoscută si îl poţi dezvolta direct 
sau indirect ca job de viitor. 

Studenţii de azi sunt mult mai creativi şi eficienţi decât 
acum zece ani şi, oriunde se adună cinci studenți cu profiluri 
diferite (unul mai bun la bloguri şi altul la comunicare sau 
studenți din facultăţi diferite), se poate lansa cu succes cam 
orice proiect se doreşte. Important e ca echipa să aleagă clar 
o direcţie iniţială a proiectului: el va evolua de la sine. 

Lista de proiecte pe care le poţi lansa împreună cu 
trei sau patru colegi e infinită: un concurs de fotografie în 
facultate, o campanie de promovare a vieţii sănătoase, un 
campionat de baschet sau un maraton, o serie de conferinţe 
pe o temă interesantă sau cu invitaţi interesanti, un Cine- 
Club, un Grup de Prieteni ai Teatrului (din facultate), o 
campanie de fundraising pentru videoteca facultății etc. 

Orice proiect de acest fel, dacă e bine promovat şi se 
caută şi sponsori, cere o muncă serioasă de câteva luni de 

zile, cu rezultate vizibile pentru CV dar mai ales pentru 
rețeaua de suport. 


Locurile de intersectie >>> 


Dacă la 18 ani nu ştiu încă ce vreau să fac — şi deci 
nu ştiu ce facultate să aleg — e bine să aleg una cu cat mai 
multe materii diferite, cum sunt sociologia, ştiinţele politice, 
literele, istoria, antropologia şi altele. E bine să nu pariez încă 
pe un drum foarte clar, adică pe o facultate prea specializată. 

lar dacă intru într-o asociaţie, e bine să găsesc un loc 
unde pot întâlni cat mai multi oameni diferiţi — de exemplu să 
fac relaţii publice pentru acea asociație. Sau să nu aleg orice 
asociaţie mică, ci una mare, cu foarte multe proiecte şi cu o 
circulaţie intensă de persoane din medii diferite. 

lar în facultate să continui să mă pun în locuri de 
intersecţie. Sunt locuri sociale sau proiecte deschise la cât 
mai multe domenii diferite. Proiectele colective şi interactive 
sunt locuri de intersecţie. O licenţă interdisciplinară poate fi 
un loc de intersecţie. Grupurile de iniţiativă, cluburile de film 
şi cenaclurile sunt tot locuri de intersecție. Pot să mă ofer 
voluntar pentru a face un blog în interesul unui grup de 
studenți sau de profesori, chiar să dau o mână de ajutor la 
cazare sau la promovarea facultăţii — ca să am cât mai multe 
şanse să mă expun unor situaţii diferite, oameni diferiți, 
informații diferite, deci ocazii multiple. 

Un loc de intersecţie poate fi mai important 
decât tot anul întâi de facultate, pentru că acolo pot să aflu 
ce vreau să fac şi, deci, ce facultate vreau să urmez în 
cunoştinţă de cauză. 
lar locurile de intersecție mă ajută să contruiesc cât 
mai repede o rețea de suport. Relaţiile mele folositoare 
(rețeaua de suport) sunt cel mai important punct de sprijin 
dacă nu sunt din oraşul în care se află universitatea. in acest 
caz, mai important decât orice altceva (chiar şi decât 
învățătura, job-ul sau lecturile) este să îmi construiesc o 
rețea de prieteni şi cunoştinţe, şi asta ar trebui să îmi ocupe 
tot timpul liber din anul întâi. Degeaba tocesc singur de 
dimineaţă până seara, dacă nu mă poate ajuta oricând 
cineva să printez mai repede un referat, să găsesc un loc 
mai ieftin pentru fotocopiat sau să obțin mai repede o carte 
care nu se găseşte la bibliotecă. 


Metafora celor cinci degete >>> 


Punctele de sprijin trebuie dezvoltate în mod egal: e 
metafora alpinistului care îşi antrenează fiecare deget. Dacă 
ai pus deja câte o falangă din fiecare deget, mai adaugi câte 
una la fiecare — nu e bine să creşti doar un singur deget, iar 
pe celalalte să le laşi în aşteptare. 

Fig. 11 


Spre exemplu, dacă te ocupi doar de facultate, apoi 
de master şi de doctorat şi nu creşti cu nimic domeniul 
experienţei profesionale, nu prea are rost să te gândeşti la un 
job într-o companie. 

Desenul celor cinci degete te ajută să iti refaci 
strategia de dezvoltare personală şi să o echilibrezi: să vezi 
pe ce zonă ai insistat mult prea mult şi ce a rămas încă într- 
un stadiu anemic. 


Ciclul nefericit al conducerii >>> 


Dacă stai ceva timp într-o asociaţie, ajungi încet sau 
repede la o funcţie de conducere. Şi e bine să nu pleci dintr-o 
asociație până nu ai avut experiența unei funcţii de 
conducere. 

Orice „urcare” a treptelor într-un grup mai 
mare e foarte plăcută la început, lumea te laudă şi te susţine. 
Dar după un timp se trezeşte câte un coleg mai ,destept” sa 
te bârfească, să aibă idei mai bune sau chiar să saboteze 
întregul proiect la care lucrezi tu sau echipa ta. 

Un fel de „ciclu nefericit al conducerii” face ca cei care 
au iniţiat ceva să fie de multe ori mai apoi daţi jos din funcţie 
de către colegi invidioşi, complexati sau „bolnavi cu nervii”. 
Nu e o regulă absolută, însă e un lucru des întâlnit şi foarte 
posibil: e nevoie de un singur nebun pentru a distruge din 
rădăcini o întreagă fundaţie construită cu greu timp de ani de 
zile, până la ultima filială. 

Treaba asta e o lecţie deosebit de prețioasă, mai ales 
că o înveţi ca într-o joacă. Sigur că dacă lansezi un site de 
ecologie iar apoi cineva iti schimbă complet proiectul, o să iti 
pară rău, dar ideea e că nu e încă în joc viaţa ta, aşa cum va 
fi acel job de care depinde viaţa ta. 

lar mai ales cei care îşi doresc pe viitor o carieră 
publică de orice fel, e bine să înveţe pe pielea lor că, înainte 
de a-i ajuta pe ceilalţi, trebuie să ştie să se apere de ei. 


Povestea CV-ului >>> 


Obsesia de a umple CV-ul îi face pe studenţi să 
alăture la grămadă un part-time într-o farmacie, un 
voluntariat la un festival de scurtmetraje şi un stagiu în 

Parlamentul României. Pentru un angajator, e o dovadă 
că nu ştii foarte bine ce vrei! 

Fiecare pas (stagiu, proiect) trebuie să aibă o poveste 
a trecerii spre următorul pas. Trebuie să se vadă şi să explici 
apoi, la interviu sau în scrisoarea de motivaţie, de ce ai 
schimbat domeniul de voluntariat. Nu adaugi un nou domeniu 
de competenţă doar ca să fie. 

Explicaţiile sunt binevenite şi mereu posibile. De 
exemplu, „am ales un ONG dedicat copiilor, dar mi-am dat 
seama că nu mă interesează atât copii, cât un proiect creativ: 
de aceea, după acel stagiu, m-am profilat pe organizarea de 
evenimente cu caracter creativ sau interactiv”. Sau „am ales 
un stagiu de organizare de evenimente, dar mi-am dat 
seama că sunt bun la implementarea de bloguri: în 
continuare am mers pe această linie”. 

De regulă, în facultate chiar nu merită să faci zece 
stagii, mai bine trei stagii dar de lungă durată şi fiecare cu un 
rezultat clar (proiect sau competență dobândită). 

Cei mai buni studenţi se orientează rapid după două- 
trei stagii: fie câştigă un part-time, fie rămân într-o funcţie de 
conducere neplătită pentru termen lung. Faptul că s-au 
orientat rapid e un semn bun pentru un angajator. Dacă pe 
CV-ul tău sunt zece stagii în tot felul de locuri dubioase şi 
fără nicio legătură între ele, angajatorul se va gândi că nu 
eşti dintre cei mai buni. 

Un candidat „important” >>> 


intr-un ghid de consiliere în carieră găsim o afirmaţie 
interesantă: CV-ul „reprezintă o modalitate de reclamă 
personală prin intermediul căreia (dar nu numai) persoana 
convinge angajatorul că este un candidat important” %. 

intr-adevăr, oriunde angajatorul are o anumită 
libertate, el caută o echipă, deci oameni importanţi. Şi să mă 
pun putin în locul unui angajator: trebuie să îmi fac o echipă, 
pe cine aleg? Sigur, poate că am nişte cerinţe clare, dar dacă 
am cinci cerinţe şi o sută de aplicanti care le îndeplinesc, pe 
cine aleg? Undeva în mintea mea îmi stabilesc un punct de 
trecere, ,ceva” care face ca un candidat să fie considerat 
important sau nu. 

Acel „ceva” poate să nu fie tocmai cerința principală a 
postului. De exemplu, angajatorul poate întâlni un student 
bine format şi cu competențe de management, dar 
specializat în proiecte online, deşi el caută pe cineva pentru 
PR. Totuşi, îşi dă seama imediat că e un candidat „important” 
şi că „trebuie” să îl aibă în echipă! Altfel, răsfoieşte CV-uri de 
zece pagini şi vede că toate cerințele sunt acolo, dar acel 
„ceva” nu apare, aşa că mai amână decizia. 

Odată ce mă gândesc să devin „un candidat 
important”, văd altfel lucrurile. În primul rând nu mă mai 
stresez să pun în CV toate conferințele la care am fost şi nu 
mă mai tem de cum arat sau cum voi răspunde la întrebări. 
Câştig o siguranţă de sine: ştiu că angajatorul caută o 

valoare care e acolo, in mine, mai mult decat suma 
cuvintelor scrise sau spuse. Sau nu e si gata. 

lar pentru a deveni un candidat important, nu am 
nevoie de multe informatii in CV: ajunge o facultate bine 
aleasa pentru profilul meu de personalitate, doua stagii in 
locuri cu o buna reputaţie si un proiect interesant bine 
realizat, care arată că vreau şi pot să realizez ceva deosebit. 
Apoi, contează felul în care amintesc „în treacăt” oamenii 
importanţi pe care i-am întâlnit. Nu spun direct că i-am 
întâlnit, spun doar că le-am cerut sfatul sau arăt cum le-am 
ascultat sfatul. 

Sigur că dacă e nevoie de cineva care să ştie 
Photoshop, nu o să poată fi angajat cineva care nu ştie să 
deschidă un calculator. Dar, în multe cazuri, odată ce l-am 
convins pe angajator ca sunt „un candidat important”, se 
descurcă el să mă ia chiar dacă nu îndeplinesc chiar toate 
cerinţele postului. 


Vrei să ajungi undeva? Fă voluntariat! >>> 


Ideal ar fi să nu am nevoie să aplic pentru un job sau 
să trec prin interviuri. 

Richard Branson, fondatorul companiei Virgin, ne 
spune aşa: „Dacă vrei să înveţi să zbori, du-te la aerodrom, 
la vârsta de 16 ani, şi fă-le cafele celor de acolo”. Sau încă 
„Nu trebuie să te duci la şcoala de arte ca să devii creator de 
modă. Intră într-o casă de modă şi ia o mătură in mână”%. 


Restul, evident, va veni cu timpul. 

Prin urmare, nu trebuie să intru pe uşa din 

fata, adică să aplic pur şi simplu printre zecile de alti aplicanti 
necunoscuți care aterizează de pe planeta Internet. Evident, 
nici pe uşa din spate. Ci să fac în aşa fel încât să mă ia la 
ochi persoana sau compania care mă interesează, să vadă 
astfel toate calităţile pe care le am sau exact cele pe care 
vreau să le arăt. lar voluntariatul e modul cel mai sincer şi 
eficient de a avea un impact mai puternic decât prin orice 
recomandare sau aplicaţie. 

Să zicem că vreau să fiu PR undeva: fac un proiect 
foarte reuşit, cu mai multi prieteni, iar apoi caut sponsori şi 
parteneri printre agențiile sau fundaţiile unde eu vreau să fiu 
PR. Asta îmi permite să stau de vorbă cu specialiştii de PR la 
care eu visez, de la egal la egal, iar în astfel de momente te 
prezinti altfel, discuti altfel: ai spart gheaţa. De fapt, vin cu o 
„intenţie secundă”: fac astfel încât să nu pară deloc că 
vreau să mă angajez în acel loc, să pară că mă ocup de cu 
totul altceva. Că am alt plan. 

Sau dacă vreau să realizez site-uri de facultate, pot 
să încep prin a face un site pentru un liceu, şi încerc să iau 
un interviu decanului de la facultatea care mă interesează. 
Încet-încet mă fac cunoscut în acest domeniu, îmi fac un 
nume şi o experienţă care mă recomandă de la sine. 

Să presupunem că vreau să lucrez cu un foarte 
cunoscut copywriter, măcar pentru o lună. Fac un proiect de 
carte de interviuri cu copywriteri cunoscuţi, sau o carte în 
care oameni din publicitate tratează un anumit subiect 
fierbinte. Pe măsură ce iau interviurile trec şi pe la el, sau 


93 
după ce public cartea, i-o trimit şi lui, iar la final am mari 
şanse să îl pot suna şi să îl rog să lucrez cu el. Dacă mă mai 
interesează asta, poate că între timp am aflat deja tot ce 
voiam. 

Şi nimeni nu refuză un student sau o echipă de 
studenţi care lansează un proiect interesant, mai ales dacă 
ştiu să dea de înţeles că facultatea sau decanul îi sprijină. 
Chiar dacă există un procent de capricioşi care mă refuză, 
procentul e foarte mic şi oricum de la acei oameni nu am ce 
să aştept. 


O ofertă de nerefuzat >>> 


in filmul Casino Royale găsim o replică interesantă: 
„banii nu valorează pentru noi atât de mult cât contează să 
ştim că putem avea încredere”. A fi de încredere, pentru 
primele job-uri, se poate dovedi a fi cea mai prețioasă 
competență. Oarecum acelaşi lucru spune şi Wally Olins, 
într-un sens mai larg: „dacă toţi concurenții sunt buni, acela 
care are cea mai bună reputaţie câştigă”. 

Ne putem imagina toate job-urile de debut organizate 
pe trei etaje. 

La primul etaj sunt job-urile de execuţie, aşa numitele 
Mc Job-uri'*: acolo angajatul trebuie doar să lucreze bine, iar 
când e epuizat, e dat afară: nimeni nu îi va simți lipsa. 

La al doilea etaj sunt funcţiile de management din 
firmele de mărime medie, unde sunt câteva calități care te 

ridică peste lista celor care au doar profil de 
executant: flexibilitate, creativitate şi viziune, sau arta de a 
conduce o echipă, printre altele. Dacă ai una din acele 
calităţi, angajatorul încearcă să te tina pentru ca este o 
calitate rară şi de care are nevoie. 

La al treilea etaj sunt toate job-urile, cum e un 
asistent personal, unde prima cerinţă e să poţi avea 
încredere în angajat. Sau angajatul „să aibă o bună 
reputaţie”. Toţi cei care sunt nevoiţi să-şi comunice codurile, 
parolele, conturile, emailurile, sunt nevoiţi să angajeze 
întrebând prin relaţii personale. Un CV nu iti garantează ca 
vei găsi pe cineva de încredere, chiar dacă persoana are 10 
pe linie, trebuie un număr de oameni din anturajul cuiva 
pentru a şti că persoana e „de încredere”. 

Dacă un patron vrea să poată pleca oricând în 
vacanţă sau în altă tara, asistentul personal care poate face 
totul în locul lui — măcar şi pentru o zi — e cea mai valoroasă 
investiție pe care acel patron o poate face. Competentele, ca 
şi banii, se adună în timp, dar, cum zice replica de mai sus, 
mult mai valoroasă e încrederea. De la un anumit nivel în 
sus, fără ea nu poți face nicio mişcare. 

Şi atunci, dacă ai ştiut să iti faci un renume de „om de 
încredere”, ai mai multe şanse să prinzi job-uri bune decât 
prin toate celelalte competențe pe care le poţi pune în CV 
sau pe site-uri. Job-uri despre care alţii nici nu vor şti de 
unde sau cum au apărut în viaţa ta. 

lar partea bună e că, odată ce ai un astfel de renume 
de „om de încredere”, lumea se gândeşte imediat la tine. Să 

facem un exerciţiu: „Pe cine cunoşti de încredere?” 
Exemplele care iti vin în minte devin imediat o oferta de 
nerefuzat, indiferent că vorbim de o firmă de produse 
medicale, un birou de avocatură sau o firmă de consultanţă. 


Call Centre-ul nu este o opțiune >>> 


Call Centre-ul e genul de job care te umple de stres şi 
unde nu înveţi nimic care să te ajute. Poate ar merge pentru 
cineva foarte timid, ca stagiu de trei luni în care să înveţe să 
comunice mai bine, dar atât. 

Dacă ai nevoie de bani, nu contează cât de josnică e 
munca pe care o faci, mult mai important decât un Call 
Centre e să te plasezi într-un loc de intersecţie. Să găseşti 
un loc unde afli multe informaţii — cum sunt redactiile de ziare 
— sau un loc în care întâlneşti multi oameni diferiţi la care poți 
apoi să apelezi — de exemplu, comunicare sau chiar şi 
secretariat — pentru firme, fundaţii, instituţii culturale sau 
publice din domeniul în care vrei să lucrezi. O librărie poate 
fi, de asemenea, un loc unde vezi, citeşti şi afli lucruri. Chiar 
dacă patronii te aleargă prea mult, un an într-o librărie îţi 
deschide orizontul mult mai mult decât trei ani într-un Call 
Centre. 

Alt exemplu: există un număr de profesionişti 
independenţi, cum sunt avocaţii, care au nevoie de curier sau 
de asistent personal. Se fac acolo sarcini care par uneori 
„muncă de jos”, dar înveţi foarte multe lucruri care, toate, iti 

vor fi utile: de la administraţie financiară la tribunal, de 
la cum se scriu actele la ce îl interesează pe un client mai 
bogat. iti faci foarte multe relaţii, descoperi oameni diferiţi, 
descoperi oraşul şi îi afli străzile principale, instituţiile, locurile 
unde poţi parca repede o maşină sau care sunt cele mai 
eficiente sau ieftine notariate. 

Un astfel de loc de intersecţie, chiar dacă e o muncă 
mai de jos, e o investiţie pe termen lung: o să tragi foloase 
curând şi poate pentru tot restul vieţii. Un Call Centre chiar 
nu e o investiţie în niciun fel. 


Interviul ca trailer de film >>> 


Interviul e o absurditate: ce pot să aflu în cinci minute 
despre un viitor coleg de muncă? De fapt, orice firmă ar 
trebui să aibă la parter o sală mare prin care trec permanent 
stagiari, iar cei care au ceva deosebit sau se vede că sunt 
potriviti, sunt luaţi. Ticurile, problemele emoţionale sau 
încetineala şi altele de acest fel nu apar la un interviu şi cu 
atât mai puţin pe un CV. 

Oricum, interviul înseamnă un test în fata unui om 
care poate să mă primească sau nu printre cei care cei care 
se potrivesc postului. Dar dacă eu sunt conştient de 
oportunitatea testului pentru mine, privind problema invers: 
sunt eu oare o oportunitate pentru cel care mă angajează? 

Aşa că, oricare ar fi povestea mea şi nevoile mele, 
întrebarea principală e: cum aş putea găsi echilibrul exact 

între a nu plictisi angajatorul şi a nu-l agresa? Pericolul 
principal e să spun sau prea puţin sau prea mult. Aşa că, 
decât să mă gândesc obsedant doar la ce să spun, mai bine 
mă gândesc la cum să spun. 

Pot să îmi imaginez că sunt deja parte a actualei 
poveşti a firmei sau instituţiei lui, în care mai urmează un 
episod. Angajatorul trebuie să vadă în mine un trailer despre 
acest viitor episod, care arată bine. 

Producţia şi regia trailerului sunt tehnicile de 
prezentare. Muzica trailerului sunt abilitatile de comunicare, 
tonul vocii, arta de a nu intrerupe angajatorul sau de a nu 
devia întrebările puse de el. Actorii trailerului sunt 
competențele pe care le-am adunat în timp, de la limbi 
străine la facultăţi şi mastere. 

Ideea de trailer nu mă învaţă exact ce să spun, ci mai 
degrabă ce să nu spun: mă ajută să mă auto-corectez din 
mers dacă discuţia o ia într-o direcţie pe care nu o 
prevăzusem şi să rămân în cadrul potrivit. 


Sport şi filosofie >>> 


Nu mai amintesc importanța practicării unui sport, 
adaug doar că studiile despre studenții din ultimii ani arată că 
ei se preocupă foarte mult de dezvoltare personală, de 
spiritualitate şi descoperiri din ştiinţă, cât şi de proiecte prin 
care să îi ajute pe alţii, pe teme ca ecologie, spirit civic, 
discriminare etc“. Practic, se pare că studenţii de astăzi îşi 

caută o filosofie de viata mai devreme sau mai mult 
ca în alte vremuri: poate îşi dau seama mai de timpuriu că o 
carieră nu iti mai lasă timp să te dezvolti şi atunci „îşi fac 
plinul” din timp. 

De aceea sunt interesante sporturile legate de o 
filosofie, fie că e vorba de Tai Chi, anumite dansuri, arte 
marţiale sau Yoga. Un simplu exerciţiu fizic (fie baschet, 
jogging sau înot) riscă să fie abandonat atunci când intervine 
un program aglomerat, un job istovitor sau o criză 
sufletească. În schimb, dacă sportul pe care îl faci e legat de 
o filosofie de viata, îl abandonezi mult mai greu. 

Şi e mult mai uşor să începi un sport care e legat 
direct de filosofia în care crezi. Mersul la sală e doar /a sală, 
sportul tău „de o viata” il perfectionezi zilnic, oriunde te-ai afla 
în timpul zilei sau de-a lungul vieții. 


Exemple de proiecte interactive >>> 


„Blog de bloguri” ale studenţilor. O competiţie tip 
„Blogfest” între facultăţi, sau chiar între universităţi: Cine are 
cel mai frumos blog? Ce facultate are cei mai multi bloggeri? 
Cine are cel mai traficat blog între studenții unei facultăți? 
Apoi, un blog de bloguri, pe un domeniu anume: studenți şi 
absolvenţi de psihologie, sociologie, stiinte politice. Acel blog 
primeşte posturi din domeniul ales de la cei care se înscriu în 
blogroll. (Sigur că un astfel de proiect nu poate fi lansat din 

interiorul instituției sau are nevoie de un Disclaimer 
foarte bine făcut). 


Blogul scriitorilor români. De multe ori comentariile din 
liceu ne-au închis accesul la omul creator din spatele unui 
text, iar atunci când recitim un autor din liceu ne dăm seama 
cât de interesant era, de fapt, acel scriitor. Proiectul, adresat 
de exemplu studenţilor la litere, ar însemna rescrierea Istoriei 
literaturii române prin bloguri de autor. Adică, cinci studenți 
fac blogul lui Eminescu, alti cinci pe al lui Caragiale etc. 
Blogurile conţin tocmai pasajele, interviurile, frazele în care, 
recitite după câţiva ani după liceu, autorul a apărut cititorului 
într-o altă lumină. Sunt acele mici afirmaţii care au darul să 
ne facă simpatic un om într-o clipă şi pentru totdeauna. 
Blogul va conţine ca posturi nişte mini-inteviuri cu întrebări 
despre lucruri de azi la care autorul ar răspunde ca şi cum ar 
fi în viaţă: treaba studenţilor voluntari e să caute în opera 
autorului un răspuns care se potriveşte cu întrebarea aleasă. 

La fel se poate face pentru blogurile filosofilor, 
sociologilor, psihologilor, filosofilor politici şi aşa mai departe. 
După care, ca distracţia să fie completă, Eminescu 
comentează pe blogul lui Marin Preda, sau invers. 


Şcoală de afişe pentru studenţi. Concurs de afişe 
trimise pe un site, o temă pe lună. Fie într-o facultate, fie |n 
cadrul unui concurs între specializări sau între facultăți. Un 
juriu de specialişti colaboratori explică la finalul lunii, tot 
online, de ce — să zicem — trei afişe din galerie au fost cele 

mai bune. Explicând asta, dau nişte reguli de bază 
care se adună pe acel site şi, după un timp, studentul de anul 

întâi are deja un manual online gata pregătit. 


Student Service IT. Studenţii au nevoie de bani, iar 
părinţii şi adulţii în general au mari probleme cu computerul, 
pe care le putem numi probleme curente de setări. Sunt 
lucruri mici, dar care îi tin pe loc luni de zile. Şi adesea nu au 
curaj să cheme firme specializate, pentru că se tem de 
prețurile ridicate. 

O rețea de studenţi poate asigura un serviciu de 
rezolvare a problemelor de soft şi setări curente — în 
parteneriat cu o primărie sau un ONG. Sunt plătiţi la oră, iar 
studentul poate, prin opt după-amieze de Service Student, să 
obţină o sumă suficientă pentru ce are el nevoie, cu o munca 
mai plăcută decât una de Call Centre, cu rezultate concrete, 
cu o rețea de suport etc. 


Sezon (de film) cu şi despre studenți. Viaţa de 
student e o amintire plăcută pentru majoritatea absolvenților. 
Se poate face un serial de film tip Sezon, despre viața de 
student din Bucureşti. Serialul ar prelua toate locurile din 
Bucuresti care înseamnă „Universitate”, Facultatea de Drept, 
Fântana de la Arhitectură, Grozavestii şi Regia, dar şi terasa 
La Motoare, concertele şi viata de cămin, sesiunea şi 
semestrul, relaţiile de cuplu din timpul facultăţii etc. 

În primul rând ar juca în el studenții interesați de 
teatru şi film (foarte multi!). Echipa de realizare ar invita actori 

care să îi formeze pe studenţi. Actorii pot juca şi ei în 
roluri episodice în care mai dau câte o replică haioasă pe 
placul lor — să zicem portar la facultate, angajator, şef la Call 
Centre, decan etc. lar episoadele de jumătate de oră ar fi 
urmărite pentru început pe Youtube şi Facebook. 


Televiziunea studenţilor. Se începe cu un Blog ataşat 
unui jurnal online, cu „Dezbaterea lunii”, la care studenții 
semnează comentariile trimise cu inițialele facultății: sg — 
sociologie, sp — ştiinţe politice, psi - psihologie, pentru a face 
discuţia mai amuzantă, dar şi mai competitivă. 

Dezbaterile între studenți pot fi un fel de „Second Life 
Universitar” cu deschidere spre temele actuale, (bioetica, 
religia în şcoli, violenţa în filme etc.), în care studenți din 
facultăţi diferite pot arăta concret cum funcţionează studiile 
lor. Dezbaterile pot fi apoi filmate, devenind emisiuni în care 
studenţii de diferite specializări dezbat o temă de interes 
general. De exemplu, se „invită? cinci specializări pe 
emisiune: „Avem astăzi alături de noi un student la 
sociologie, un student la psihologie... etc.”. 


Centrul de consiliere pentru voluntariat. De regulă, 
studenții dornici sa folosească timpul liber merg „după 
ureche” la prima asociaţie de care au auzit în timpul pauzei 
dintre cursuri. Or, sunt cu siguranță peste 500 de locuri 
imediat accesibile pentru un student voluntar unde el poate 
învăţa ceva sau poate testa o anumită funcţie pe care şi-o 

doreşte pe viitor. Locuri de mentorat profesional sunt 

cu siguranță mult mai multe, totul e să ştii să te informezi. 
Aşa că ar fi util un proiect sau un ONG care să 
organizeze un „Centru de consiliere pentru voluntariat” — 
nişte oameni care cunosc piaţa de stagii, dar şi piața muncii, 
şi care pot oferi unui student o jumătate de oră de discuţie 
pentru identificarea unui loc de voluntariat într-adevăr potrivit 
pentru el (un fel de consiliere de carieră în miniatură). O 
masuta pusă în holul fiecărei facultăţi în urma unui simplu 
acord cu decanul facultăţii (eventual ca proiect sponsorizat) 

ar fi suficient pentru a lansa şi dezvolta proiectul. 


Viaţa ca o şcoală >>> 


Există oameni care să poată spune că „se pricep” să 
trăiască în oraşul de azi ? E un oraş care îşi schimbă zilnic 
regulile, iar informaţiile de care ai nevoie ca sa reuşeşti se 
schimbă la fel de repede. Poate că azi ai prins ,smecheria’, 
dar mâine tot ce ştii poate fi complet învechit. 

Atitudinea corectă ar fi cea a micului şcolar care duce 
cu el un ghiozdan cu desene colorate, are pantalonii putin 
rupti şi o bomboană în gură. El ştie că lumea e prea mare 
pentru el şi că singura lui şansă e să fie atent, să înveţe tot 
ce se întâmplă în jurul lui — de la băncile şcolii la drumul spre 
casă. Nu poate să înțeleagă ce ar însemna o diplomă sau la 

ce ar ajuta aşa ceva ca să ajungi înapoi la mama atunci 
când te-ai rătăcit pe o stradă lungă şi necunoscută. 

Bineînţeles, oricine speră că într-o bună zi va ajunge 
un „om mare” şi că învăţătura va lua sfârşit. Din păcate, se 
pare că această bună zi nu va mai veni niciodată. Din contră, 
cei care devin cei mai rapizi sunt tocmai cei care acceptă să 
nu crească niciodată mari, să nu se obişnuiască cu nicio 
strategie. 

Şi aşa am înţeles răspunsul pe care l-a dat luliu, 
nepotelul meu de trei ani, atunci când mama lui îl întreba cu 
foarte, foarte mare atenţie: „Ce vrei să te faci când vei fi 
mare?” S-a gândit, a zâmbit, a roşit putin şi a răspuns: 

- „Mic”. 

Probabil că a simţit el că e cam suspectă întrebarea, 
că e genul de întrebare care vine să strice puţin împărăţia 
liniştită a copiilor. 

Dar răspunsul lui e corect, mai corect decât toată 
cartea mea: „cât mai mic”. Într-adevăr, în clipa în care iti dai 
seama că astăzi facultatea nu se termină niciodată, tocmai a 
început prima ta zi de carieră. 

Partea a doua: 


Life is Too Short for Long Names 


How could the world go back to the way it 
was when so much bad had happened? 
But in the end, it's only a passing thing, 
this shadow. Even darkness must pass. 
Sam — The Lord of the Rings 

CARTIERUL: ABSOLVIREA (The Innermost Cave) 


The sooner you match what's in your head 
with what's in the real world, the better you'll feel. 
When all this is behind you, a whole other world 
will open up for you. 

Training Day (2001) 


HAOSUL TOTAL 


În timp ce mă apropii de sfârşitul facultăţii, îmi dau 
seama încetul cu încetul că lumea de azi aşteaptă altceva de 
la mine. Oricum, altceva decât îmi imaginasem eu la 
începutul facultății. 

intâlnirea cu haosul globalizării mă poate duce la 
marginea unei crize de identitate şi pot să mă blochez acolo 
unde am ajuns: din frică, scârbă sau teamă de compromis. 

Sau pot să îmi fac curaj. 

Sa încep sa mă reinventez zi de zi. 

Să învăţ să mai şi cad, aşa cum cade Neo la 
prima săritură, ca să descopăr încetul cu încetul Linia Bună a 
carierei mele. 


„Nu ştiu încă ce vreau să fac” >>> 


„Nu ştiu încă ce vreau să fac”, repetat timp de ani de 
zile, nu e niciodată la fel. Cuvintele au mereu un alt sens, 
deşi nu pot să explic de ce situația e mereu diferită şi de ce 
nu e absurd să răspund, iarăşi şi iarăşi, but not yet, aşa cum 
spunea prietenul Gladiatorului. 

Oricum, momentele de incertitudine („nu ştiu încă ce 
vreau să fac”) nu sunt nici inutile şi nici vreun semn de 
slăbiciune, reprezintă doar perioada în care piesele de 
puzzle personal se adună încetul cu încetul. 

Mulţi dintre studenţii care „nu ştiu încă ce vor să facă” 
simt că există ceva ce vor să facă, dar că acel ceva e încă 
ascuns. Nu e ascuns ca o ,vocatie” de care nu au aflat inca 
(cum ar fi muzica sau actoria), totuşi e „ceva anume”, ceva 
care se lasă descoperit doar prin încercări, până dai de locul 
în care felul tău de a acţiona se potriveşte ca o mănuşă. 

Nimeni nu mă poate acuza pentru că „nu ştiu încă ce 
vreau să fac” chiar şi după ce am terminat facultatea. 
Singurul lucru de care aş putea fi ,acuzat” (să zicem), aşa 
cum spune Gandalf în primul episod din The Lord of the 
Rings, ar fi faptul că „nu am folosit bine timpul care mi-a fost 
dat”. Nu am umplut timpul meu liber cu acele activităţi, stagii, 

proiecte, lecturi, discuţii şi conferințe, care mă pot 
conduce mai repede la „momentul meu de revelaţie” despre 
cariera potrivită. 

Dar şi aici lucrurile diferă de la caz la caz: uneori trei 
stagii de un an de zile fiecare nu mă învaţă despre mine şi 
despre viata cat mă învaţă o discuţie neprevazuta la o cafea 
cu prietenul unei prietene. 

Importantă e deci mai mult starea de veghe decât 
agitația. Sunt încă într-o lungă plimbare, la granița dintre 
mine şi lume şi nu am găsit locul de trecere. Aşa cum iarna, 
când încerci să traversezi, nu găseşti locul bun pe unde poți 
trece de zăpadă spre cealaltă parte a străzii. 


Inițiativa care aşteaptă >>> 


O studentă amintea o replică dintr-un film, care spune 
aşa: „Iniţiativa aparţine celor care aşteaptă”. 

Replica se potriveşte foarte bine pentru călătoria 
studentului. Stagiile, bursele şi chiar primele job-uri pot fi 
doar pregătirea. Viaţa va începe la un moment dat, curând, 
un „curând” care poate să dureze chiar şi zece ani dupa 
începerea facultății. 

Iniţiativa cu „| mare, cea care schimbă lumea, nu 
vine în anul întâi, când eşti îmbrăcat la costum şi te uiţi 
nedumerit la orarul cursurilor. Ea apare după ce multă vreme 
ai observat cum stau lucrurile prin oraş şi ai zărit până la 

urmă locul unde poți fi cel mai eficient, cel mai de 
folos, cel mai împlinit. 


O mie şi una de nopţi >>> 


Sigur că e neplăcut să vezi că vecinul şi-a lansat o 
afacere din primul an de facultate, iar tu eşti deja la master şi 
tot nu ştii încă exact pe ce carieră să pariezi cu ochii închişi. 

Cineva pe care îl pot considera mentor îmi cita un 
pasaj din Goethe pe care îl tin minte aşa: „cel care nu şi-a 
udat perna cu lacrimi nu vă cunoaşte pe voi, puteri cereşti”. 
Sunt perioade în care parcă eşti prins într-un cerc vicios, într- 
un loc din care nu poţi să scapi orice ai face. Lucrurile merg 
prost, nici măcar nu poți să explici de ce merg prost, şi nu iti 
găseşti locul pe pernă. 

În mijlocul unui bloc cu sute de oameni poţi fi mai 
singur decât într-o pădure pustie, iar povestea ta poate muri 
cu tine: mai rău, ştii sigur că nu va exista nici un avocat sau 
povestitor care să o spună, aşa cum s-a derulat, noapte de 
noapte, timp de o mie de nopți. 

Dar aşa sunt poveştile adevărate: abia după o mie de 
poveşti care nu merită spuse sau nu pot fi înțelese apare 
povestea bună a celor o mie de poveşti nespuse. 

Trebuie să mergi până la capăt >>> 


La fel de neplăcut e şi faptul că nu te mai poți 
întoarce. Odată ce Calculul vieţii a devenit mai complicat 
decât liniile unui proiect de arhitectură, nu mai poţi decât să 
mergi până la capătul lui, până când proiectul din minte va 
deveni o destinație concretă pe drumul cel lung al oraşului. 

Sa citim puţină filosofie: „Validarea convingerilor este 
posibilă numai pe parcursul descoperirii adevărului. Trebuie 
să putem încasa politele dacă e ca acestea să aibă vreo 
valoare“. Sau „am putea comite multe erori si am putea 
face multi paşi gresiti pe parcurs, dar până şi criteriile prin 
care discernem între ele ne vor deveni disponibile numai pe 
măsură ce înaintăm”!. De la un punct încolo, doar daca 
mergi până la capătul drumului poţi să separi grâul de 
neghină şi să spui cu inima împăcată ce carieră te 
interesează şi ce job-uri laşi în urmă pentru restul vieții. 

La fel ca Frodo, care, la un moment dat, îi spune lui 
Gollum: „acum nu mai pot să mă întorc înapoi”. Cu acest 
sentiment începe a doua parte a călătoriei. 


Regrupare pe traseu >>> 

În fata haosului globalizării, îmi dau seama 
că e prea greu să îmi păstrez intacte toate visele şi planurile 
din copilărie, deşi e la fel de greu să renunţ la ele. 

Pe de o parte, mă tem că nu o să găsesc niciodată un 
loc de muncă unde să mă dezvolt cu adevărat aşa cum aş 
dori. Pe de altă parte, intervalul de timp în care am căutat un 
răspuns la întrebarea „Ce vreau să fac?” a devenit deja mult 
prea lung. 

Şi risc atunci să mă opresc din căutare, să aleg la 
repezeală primul job care îmi apare în cale. Oare acesta e 
finalul bun al călătoriei? 

Sau ca un alpinist, pot să fac o regrupare. Am mers o 
lungime de coardă (facultatea), dar îmi dau seama că mai 
am de urcat poate încă pe atât. Pe moment îmi scot sacul de 
dormit, fac un ceai şi mă culc. lar mâine o să mă uit mai cu 
atenţie la peretele de deasupra mea şi o să găsesc locurile 
unde pot să înfig în continuare pitoanele carierei mele. 


Terapia compromisului >>> 


Un profesor spunea că „studenții se tem să se vândă, 
dar apoi, când se decid să o facă, se vând cui nu trebuie”. 
Aşa că înainte de a lansa un plan de carieră, e nevoie de o 
şedinţă despre compromis. De ce mă tem să mă vând — 
dacă oricum va trebui să o fac? Si, de ce anume mă tem de 
fapt? Dacă tot va trebui să mă vând, măcar să o fac în nişte 
condiții pe care eu le impun. Să scot pe piaţă şi să pun în CV 

lucrurile din care eu vreau sa traiesc pe viitor. Altfel, un 
angajator mai experimentat va alege din CV-ul meu doar ce îi 
place sau ce îi trebuie lui. 

Apoi, e mai uşor să îmi dau seama că planul meu din 
liceu trebuie abandonat, dar e mai greu să aleg alte planuri 
fără să mă rup complet de visele care îmi dădeau putere. În 
această ecuaţie dificilă, nu cumva compromisul mă ajută de 
fapt să păstrez o parte din vise şi să nu arunc totul pe 
fereastră? 

De exemplu, echilibrul între carieră şi viata personală 
se referă în principal la o discuţie despre compromis. Ce 
compromisuri sunt dispus să fac şi la ce nivel? Şi pentru cât 
timp? Dar compromisul nu se referă doar la alegerea unei 
cariere, el apare în toate momentele călătoriei: de exemplu, 
alegerea unei teme de doctorat. Trebuie să aleg o temă care 
nu îmi place pentru a putea lucra cu un profesor renumit, sau 
trebuie să aleg o temă care nu îmi place, dar care mă va 
ajuta să construiesc o carieră de profesor, sau trebuie să 
aleg un profesor care nu îmi place pentru că e singurul care 
poate coordona tema mea şi aşa mai departe. 

De pe băncile facultăţii compromisul pe care îl cere o 
carieră pare întotdeauna „absolut”. Dar de multe ori ma 
sperie sau mă enervează mai mult „ideea de compromis”. Pe 
măsură ce îmi fac curaj şi mă implic, aflu că niciun 
compromis nu e „absolut”. 

Compromis vs. negociere >>> 


Şi poate că mă gândesc cu încăpățânare doar la „ce 
vreau să fac”, fără să mă gândesc la „ce aş putea face”. 
Poate că printre lucrurile pe care „le-aş putea face” există 
ceva mai util pentru alţii şi mai interesant pentru mine, iar 
atunci adevăratul compromis ar fi tocmai să mă rezum doar 
la „ce vreau eu să fac”. 

În timp, ceea ce părea un compromis față de mine se 
arată a fi de fapt o negociere cu alţii. lar arta negocierii 
devine pentru mulţi antrenamentul şi ocupaţia principală a 
vieţii profesionale: negociem salarii, timp de vacanţă, 
proiecte, drepturi de autor, publicitate. 

Problema devine mai interesantă, dar mai grea odată 
ce ajung într-o funcţie mai înaltă. Acolo negociez altceva: 
dreptul de a implementa proiecte sau accesul la resurse 
financiare, umane sau simbolice. Începând de acolo nu mă 
mai preocup să-mi apăr visul din copilărie, ci mă gândesc 
cum să folosesc puterea pe care o am pentru a împlini sau 
naşte noi vise — pentru mine sau pentru alții. 

Alte vise, poate mai mari, poate mai frumoase. 

Şcoala pierderii controlului >>> 


Soluţia pentru a trece de acest moment de haos e 
pierderea controlului asupra planurilor (nu în sens psihiatric, 
ci ca atitudine). Desi pare o „pierdere”, atitudinea de a pierde 
controlul e de fapt un câştig: doar aşa văd mai bine felul în 
care sunt aranjate lucrurile în jurul meu. Uşile la care trebuie 
să bat şi uşile la care nu are niciun rost să bat. Cuvintele pe 
care trebuie să insist şi lucrurile pe care să le trec sub tăcere. 
Hainele pe care trebuie să le arunc şi adresele de email pe 
care trebuie să le schimb. 

Să nu uităm că se dau sute de euro la psiholog 
pentru a învăţa cum să ,renuntam la rezistenţe” (mai simplu 
spus, „to free your mind”). lar multe filme cunoscute contin 
toate un „Curs gratuit de pierdere a controlului”, de la 
cavalerii Jedi la Forest Gump, de la Fight Club la Ghost Dog, 
de la Matrix la Training Day. Lecţia momentului se găseşte 
printre altele în vocea lui Tyler Durden: stop trying to control 
everything and just let go!. 

Vestea bună e că cei care învaţă să piardă controlul 
sunt şi cei care îl câştigă apoi în mai mare măsură şi mai 
repede decât alții. 


114 


Partea bună a haosului >>> 


Într-adevăr, flexibilitatea e partea bună a pierderii 
controlului. Dacă învăţ să pierd controlul asupra planurilor 
mele, descopăr de la o zi la alta noi oportunităţi şi noi planuri. 
De fapt, descopăr un nou stil de viata, mult mai flexibil şi mai 
adaptat lumii înconjurătoare. 

Flexibilitatea e trăsătura principală a celor care au 
urcat foarte sus in economia de piaţă, ne învaţă sociologul 
Richard Sennett. Acei oameni suportă mult mai bine decât 
ceilalţi incertitudinea şi riscul permanent. 

Unul dintre exemple este Bill Gates: el preferă „să se 
plaseze într-o rețea de posibilități, decât să paralizeze într-o 
singură lucrare”. lar pentru fondatorul Microsoft „tot ce a fost 
creat poate fi distrus, în funcţie de cererea de moment” *?. 

Se pare că, pe măsură ce eşti capabil să suporţi 
incertitudinea şi viata în condiţii de risc permanent, urci mai 
sus pe scara economiei sau chiar a societății. 

* 

Pentru a rezuma etapa de „Haos total”: după ce am 
invatat din carti unele lucruri despre jocul social, trebuie sa 
ma opresc. 

Să las mintea liberă. 

Şi să încep să folosesc jocul social şi economic 
pentru a găsi, pas cu pas, un echilibru între cariera şi viata 
mea personală. Despre asta e vorba în partea a doua a 
călătoriei. 

CLEPSIDRA ŞI PLANUL B 


There is a diference between 
knowing the path and walking the path. 
The Matrix (1999) 


Planul B >>> 


Dacă renunţ la planul meu initial, viata mă va pune 
din nou pe drum. O să regăsesc prieteni din facultate şi vise 
din copilărie, dar în alte locuri şi în alte feluri decât 
prevăzusem eu la început. 

Desenul clepsidrei îmi spune aşa: la 18 ani îmi 
imaginez o viata în linie dreaptă. Am un plan făcut din câteva 
„fire” principale care, cred eu, mă vor duce drept înainte, spre 

carieră, de partea cealaltă a drumului. De fapt 
lucrurile ies altfel, se mai schimbă sau ies prost, aşa încât 
planul meu de carieră devine tot mai încurcat. Firele se 
strâng unul în altul odată cu anii facultăţii până când, la un 

moment dat, nu mai văd deloc unde m-ar putea duce. 

Aşa apare clepsidra, la mijlocul călătoriei. Şi trebuie 
să trec de pasajul strâmt al clepsidrei fără să îmi pierd 
speranța. Dacă am curajul să merg mai departe, o să 
descopăr că firele continuă, dar în altă configuraţie. Până la 
urmă aceleaşi fire vor ajunge pe partea celalaltă, dar aranjate 
altfel. 

lar facultatea e doar primul moment în care încep să 
pierd controlul asupra viselor mele: ele nu se pierd, se 
transformă doar. Clepsidra e reprezentarea acestei 
transformări’. 


You are not the One >>> 


Momentul de „cumpănă al clepsidrei se poate 
povesti prin scenariul primului film Matrix. Neo acceptă să 
iasă din lumea lui, intră într-o altă lume şi se antrenează 
multă vreme, ca la o facultate, însă la final, în timpul discuţiei 
cu Oracolul, are o surpriză: lucrurile nu erau aşa cum se 
aşteptase. Oracolul, în cazul nostru, ar fi angajatorul. Totuşi, 
povestea continuă şi în partea a doua a clepsidrei (filmului) şi 
până la urmă vedem că Neo era ,Alesul”: dar altfel decât (se) 
crezuse. 

Matrixul e o poveste potrivită şi pentru acest 
moment de cumpănă: planurile mele nu au ieşit cum voiam şi 
m-am antrenat pentru o carieră care nu există în felul în care 
credeam eu. Totuşi, dacă merg mai departe, lucrurile se vor 
lega până la urmă, văzând şi făcând. 

Trebuie doar să nu mă las descurajat de primul job 
unde mi se spune: You are not the One. Dacă merg mai 
departe, o să devină evident ca sunt ,alesul’, pe măsura 
vocației şi a calităţilor. Dar acest lucru nu iese la iveală la un 
interviu, ci printre oameni, după multe încercări făcute pe 
„stradă”, în mijlocul intersecţiilor nebănuite ale oraşului. 


Lectiile clepsidrei >>> 


Desenul clepsidrei mă învaţă mai multe lucruri. 

Mai întâi, momentul în care sunt gata să renunţ la 
visele mele e doar sfârşitul antrenamentului: nu am câştigat 
încă nicio victorie, iar drumul adevărat abia acum începe. 

Facultatea era doar începutul unui labirint: abia acum 
îmi dau seama că sunt într-un labirint şi că mai am de mers. 
Mă aflu la jumătatea drumului şi, dacă vreau să schimb cu 
adevărat situația, trebuie să mă indrept spre celălalt capăt al 
labirintului. 

De fapt, jumătatea călătoriei survine atunci când îmi 
dau seama de adevărata „criză a carierei”, iar cealaltă 
jumătate a călătoriei este căutarea unui final al crizei, care se 
prelungeşte fără să ştiu pentru cât timp. Dacă mă opresc şi 

nu ştiu „totul” despre mine şi despre ce aş putea 
face, nu o să pot ajunge la o carieră în care să mă simt 

împlinit. 

lar atunci când nu mai ştiu ce să fac, trebuie să mă uit 
în spate şi să văd unde mai e de lucrat, pentru a trage după 
mine toate firele cu care am plecat la drum. Spre exemplu, 
poate că firul „cercetare” a trecut dincolo şi am devenit până 
la urmă jurnalist (o ocupaţie care implică „cercetare”), dar 
firul „copiii străzii” nu a trecut şi ar fi interesant să mă implic 
în proiecte de  „anti-discriminare'* sau „minorități 
defavorizate”. 


Variante de clepsidre >>> 


Sigur că nu toată lumea ajunge la o ruptură completă 
fata de planul initial, de obicei schimbările de plan sunt 
parțiale. Al doilea drum apare cel mai des undeva prin anul 
doi sau trei şi, dacă sunt atent, mă reorientez repede pe noul 
drum. 

De exemplu, am dat la drept şi în final mă orientez 
spre o carieră în politică. Sau am dat la ştiinţe politice şi în 
final ajung să lucrez în domeniul juridic. Sau am dat la 
sociologie şi ajung să lucrez ca psiholog, ori invers: de la 
psihologie la sociologie. 

Schimbările pot fi în acelaşi domeniu: dau la ştiinţe 
politice şi vreau să ajung în diplomaţie dar pe parcurs îmi dau 
seama că e prea puţină schimbare sau prea puţină agitaţie 

pentru gustul meu: până la urmă prefer administraţia 
locală. Sau, invers, la 18 ani voiam să mă implic în 
administraţia locală, dar în timp îmi dau seama că îmi doresc 
o carieră la un nivel mai înalt — aşa că în final mă orientez 
spre diplomaţie sau relaţii internaţionale. 

lar mijlocul clepsidrei nu e neapărat absolvirea (finalul 
studiilor): e de fapt acel moment în care nu mai cred în planul 
initial şi încep să construiesc un al doilea plan. Astfel încât 
prima parte a clepsidrei poate dura un an, doi sau cinci. 
Important e să îmi dau seama cât timp am crezut în primul 
plan: adesea, timpul în care o să scap complet de prima 
„convingere” poate fi egal cu timpul cât ea a durat. 


Fig. 13 


Pe de altă parte, pentru multi prima parte a clepsidrei 
durează un an sau doi, apoi urmează o lungă perioadă de 
aşteptare: nu apare încă alt plan, „încă nu ştiu ce să fac”. 


120 


A 
sf 
E 


a 
Ry 


ASTEPTARE 


Fig. 14 

SLOGANUL TOXIC (Temptation) 


În a doua parte a drumului, primul lucru care trebuie 
verificat e sloganul meu personal. De la el îmi vine puterea, 
însă, pe de altă parte, un slogan nepotrivit („toxic”) poate fi 
cel mai riscant lucru pentru cariera mea. 


Molière: „inversul” era drumul cel bun >>> 


Se poate ilustra „sloganul toxic” printr-o scenă din 
filmul Molière din 2007. Moliere avea talent, însă nu la 
tragedie, ci la comedie. Totuşi, de ce nu se hotărâse încă să 
scrie comedii? 

Aflăm asta în discuţia cu nevasta lui Jourdain: pentru 
el, tragedia era ceva „nobil, măreț”, care „explorează sufletul 
uman”, pe când comedia, stârnind râsul, era ceva josnic şi se 
adresa oamenilor fără educaţie. Probabil că era argumentul 
epocii, venit de la cine ştie ce filosof, iar acest argument 
devenise pentru el o Axiomă de neclintit, un slogan de viata 
toxic. Tocmai acest Slogan îi bloca drumul spre adevărata lui 
menire — de creator de comedie, şi, până cand nu a renunţat 
la sloganul greşit, nu şi-a putut începe creația. 

lar nevasta lui Jourdain îi spune: 

- „Atunci, fă comedii care explorează 
sufletul uman”. 


- „Păi, asemenea comedii nu există... 
- „Atunci, inventeaza-le”. 


E un dialog foarte interesant: odată ce ai scăpat de 
un slogan toxic, apare imediat inspiraţia bună. Respiri uşurat, 
drumul pe care îl credeai blocat se deschide înaintea ta şi 
poţi să-ţi iei avânt exact în direcţia în care eşti bun, original, 
eficient, inovator. 


Tentaţia perfecțiunii >>> 


Exemplul din filmul „Moliere” e util în foarte multe 
cazuri. 

Să zicem că am un talent vizibil pentru jurnalism sau 
pentru scris în stil jurnalistic, dar mă incapatanez să cred că 
e mai bine să fiu profesor universitar, pentru că mi se pare că 
e ceva mai „nobil” (sloganul meu fiind „Fă ce e nobil”). Ei 
bine, succesul meu va veni din talent, adică din cariera de 
jurnalist, iar cei din jur simt asta: ceva nu merge cu stilul meu 
academic. 

Dacă Julio Iglesias ar fi spus că vioara e „mai nobilă” 
decât chitara, poate că nu ar fi ajuns unde a ajuns. Sau dacă 
Stephen Hawking ar fi zis e mai nobil să scrie pentru 

cercetători decât să scrie pentru publicul larg, poate că 
nu ar fi devenit cine este. 

O bună consiliere în carieră ar trebui să conțină o 
şedinţă întreagă despre sloganul personal: „Ce crezi de fapt 
despre rolul tău în lume?” S-ar putea ca ce crezi tu despre 
rolul tau să te împiedice să iti găseşti rolul adevărat, în fapt 
rolul potrivit pentru tine. 

Sloganele toxice se nasc printr-un un sofism: mă 
motivează să ştiu că munca mea va avea roade. Si, în timp, 
mă motivează mai mult să ştiu că am un rol puternic şi de 
efect decât să joc doar rolul potrivit. lar despre cum se 
produc cele mai bune roade, găsesc o axiomă care mi se 
pare mie cea mai bună, şi care, în timp, ajunge să 
înlocuiască sloganul potrivit pentru mine. De exemplu, „e 
bine să lucrezi cu sistemul”, sau „e bine să îţi faci publicitate” 
sau „e bine să cultivi multe relaţii”. În genere, axioma poate fi 
bună, dar se prea poate să nu fie bună pentru mine. Nicio 
axiomă, oricât de adevărată ar fi pentru unii, nu mi se 
potriveşte din principiu şi mie. 

Un exemplu invers: să spunem că am talent pentru a 
preda, dar sunt blocat pe axioma: „sistemul de educaţie e 
defect, corupt, profesorii sunt nişte dinozauri şi nişte 
incapabili”. Poate că aşa sunt, unii dintre ei, dar chiar dacă 
toți ar fi aşa, oricum, în ce mă priveşte, dacă rămân blocat pe 
„cum sunt ceilalţi”, îmi ratez propria carieră şi poate chiar 
fericirea. Ajung să stau departe de copii, un simplu spectator 
pe o banca, doar pentru că „alţii — cei de pe scenă — nu ştiu 
să joace piesa. E absurd! 

Sau să spunem că vreau să ajut copiii iar 

asta cred eu că se face „prin educaţie”, pentru că aşa am citit 
la Platon. Ei bine, nu doar educatorii ajută copiii. Îi ajută şi 
avocații sau jurnaliştii care denunţă abuzuri. Cei care au un 
magazin specializat bine făcut pentru copii şi ştiu să 
înțeleagă problemele părinţilor care le trec pragul. Ajută copiii 
şi cei care scriu poveşti pentru copii, cei care lucrează într-un 
minister şi completează lipsuri ale legilor privind şcolile sau 
grădinițele, antrenorii de sport serioşi şi dedicați etc. 

Sloganele toxice pot fi şi negative: „nu e bine să faci 
artă pentru că o să mori de foame” sau „nu e bine să ajuti 
oamenii pentru că o să suferi prea mult” sau „nu e bine să 
faci bani multi pentru că o să iti pierzi sufletul” etc. 

Majoritatea lucrurilor care merg prost în debutul de 
carieră pleacă de la un astfel de slogan toxic: în psihologie 
se vorbeşte despre „convingeri sau credinţe limitative”. Dar 
toate se reduc în final la un slogan, o axiomă ascunsă, pe 
care trebuie să o descopăr, atunci când lucrurile merg prost 
de prea mult timp. 

Problema e că multe astfel de sloganuri vin de la 
oameni cu autoritate sau lideri spirituali şi de aceea sunt 
foarte greu de depistat şi, mai ales, de eliminat. 


Decizia din spatele deciziei >>> 


Dacă scapi de un slogan „toxic”, poţi să iei „decizia 
din spatele deciziei”. E un concept din cartea avocatului 

Daniel Castro“: uneori, atunci când vrei ceva, dar nu ştii 
cum să realizezi acel lucru, trebuie să iei „decizia din spatele 
deciziei”: o decizie în stadiul pur. În acel moment o să apară 
alte idei, mai multe sau mai bune. 

Dacă te decizi cu adevărat să porneşti pe un nou 
drum, doar după primul pas o să iti vină şi ideile bune despre 
cum poți merge mai departe pe acel drum. Până nu treci de 
răscruce (locul în care pui încă lucrurile în balanţă şi stai să 
meditezi la o ţigară sau la o cafea) şi până nu porneşti măcar 
cu un pas pe noul drum, ideile bune stau ascunse şi nu au 
putere. 

Să remarcăm că e ceva diferit de filosofia „Spune 
«pot» şi vei putea”. Aici nu e vorba de a putea, ci de a gândi: 
a gândi în stadiu „pur” o decizie mai importantă decât toate 
celelalte. Şi, daca hotărăşti că ai găsit cea mai importantă 
decizie, atunci celelalte decizii, imaginaţia şi creativitatea 
care te vor ajuta să sustii acea decizie principală vor putea 
să devină operative. Practic, separarea dintre decizia 
principală şi restul deciziilor secundare dă putere atât deciziei 
principale, cât şi restului de decizii mentale de care ai nevoie. 
Scapi de cel mai mare duşman, şi anume ezitarea, şi poţi sa 
simţi că ai din nou o viata a ta, şi nu doar mai multe „bucăţi” 
de viata puse una lângă alta. 

CARTIERUL: JOB-URI DE TRANZIȚIE (Transformations) 


Today, to find a job is a job. 
Harsh Times (2005) 


SERENDIPITY ÎN CARIERĂ 


My mama always said life was like 

a box of chocolates. You never 

know what you're going to get. 
Forest Gump (1994) 


Nu ştii niciodată de unde sare iepurele! >>> 


De obicei îmi imaginez că mă voi angaja pe baza 
diplomei de studii. Or, experienţa arată că voluntariatul are 
tot atâtea şanse de a mă introduce, primul, pe piaţa muncii. 
lar voluntariatul e doar unul dintre punctele de sprijin, altele 

decât facultatea, pe care mă pot baza: proiectele 
personale, blogurile, întâlnirile neaşteptate, informatiile venite 
prin relații sau prieteni pot fi la fel de importante. 

Sigur că diploma contează, dar dacă discut cu 
angajatorul o să aflu că facultatea a fost doar o condiție 
necesară, nu şi suficientă. Altceva i-a sărit în ochi — viteza de 
reacție, adresa de mail fără nume comice, felul în care am 
început sau am încheiat convorbirea, un stagiu la o instituţie 
importantă, blogul personal, o recomandare de la o persoană 
cunoscută etc. 

lar studiile arată că primele zece lucruri pe care le 
caută un angajator la un candidat nu au nicio legătură cu 
specializarea. Dau o listă, printre altele: „dorința de a învăţa, 
angajament, a fi de încredere, automotivare, muncă în 
echipă, abilități de comunicare verbală, cooperare, abilităţi de 
comunicare scrisă, forță/energie, auto-organizare” %. Ei bine, 
lucrurile din lista de mai sus pot să sară în ochi în contexte 
foarte diferite de o recrutare clasică. De fapt, pot să sară în 
ochi mult mai bine în alte contexte decât la o recrutare 
clasică. 

Fig. 15 


lată de ce nu se ştie niciodată care e primul punct de 
sprijin — şi vârf de piramidă — care va intra în clădirea 
destinatiilor, iar desenul piramidei mă ajută să fiu atent la 
toate posibilităţile, să nu rămân blocat doar pe ce îmi oferă 
diploma. De aceea e bine să trecem în revistă importanța 
„evenimentelor neplanificate” care echilibrează putin pasajul 
neplăcut prin „haosul absolvirii”. 


Evenimentele neplanificate >>> 


Într-adevăr, dacă haosul oraşului poate destabiliza 
planul meu făcut cu grijă în facultate, tot în acel haos se află 
ascunse foarte multe alte oportunităţi la care nu m-am gândit 
inițial. 

„Ai observat vreodată că evenimentele neplanificate — 
întâmplările — îţi determină mai des alegerile din viata si 
carieră decât ceea ce planifici cu toată atenţia?” întreabă 
John Krumboltz la începutul unei cărți de-ale sale“. 

Acest lucru e valabil şi pentru modul în care alegem o 
facultate, dar mai ales pentru carieră. Sunt şcoli de vară care 
îmi schimbă complet viata, deşi m-am dus din greşeală, fara 
să-mi imaginez ce aveam să descopăr acolo. Sunt colegi 
enervanti care mă invită la ziua lor şi găsesc acolo, poate 
tocmai pentru că mă plictiseam şi mă uitam mai cu atenţie în 

jur, angajatorul perfect sau poate chiar mentorul în ceea 
ce priveşte cariera sau dezvoltarea mea personală. 

Orice ieşire la mare, orice petrecere, orice întâlnire 
„accidentală” cu un fost coleg pot fi momentul în care mă 
lansez în carieră. La fel, orice discuţie pe Messenger, orice 
link pe care dau click sau orice discuţie cu un coleg la o 
cafea pot fi momentul în care găsesc viitoarea mea carieră 
pentru următorii zece ani. 

Primul punct de sprijin cu care intru în lumea carierei 
mă poate surprinde complet: poate fi talentul meu de 
povestitor, deşi am studiat economia, pot fi calitățile mele de 
lider, deşi am studiat fizica sau poate fi blogul meu despre 
filme, deşi am studiat cibernetica. 

Uneori ajung să lucrez într-un domeniu complet diferit 
de ce am învăţat la facultate, dar facultatea a fost utilă: dacă 
nu treceam pe acolo, nu descopeream acel domeniu potrivit 
pentru mine — pe care l-am descoperit tocmai într-o sesiune, 
pe la ora două noaptea, la ultimul capitol citit înaintea unui 
examen oribil. 

Şi apoi, mai e lista infinită de eşecuri, greşeli şi 
accidente: de fapt, aparentele eşecuri, greşeli şi accidente. 


Teleportări în carieră >>> 


Sa ne gândim la filmul Jumper, care poate nu e 
genial, dar care transmite o senzaţie foarte puternică de 
teleportare. Dacă folosim metafora teleportării, putem spune 


130 
că stăm „în aşteptare” luni sau ani de zile în Locul 1, 

iar atunci când „porţile energetice” se deschid, „ne 
teleportăm” în Locul 2: un job nou sau primul job, prin 
informaţii / evenimente / întâlniri / prieteni / greşeli / eşecuri 
aparente. Dacă ai citi o listă a locurilor prin care oamenii s-au 
„teleportat', ai deveni mult mai atent la toate detaliile 
(aparente detalii) care pot fi de fapt oportunităţi, şi nu ai mai 
aştepta să-ţi spună un site de angajare când să-ţi începi viata 
profesională. 

Pentru asta, se poate face următorul proiect: pe un 
blog se trimit o listă de mărturii personale despre felul în 
care, fiind într-un Loc 1 (facultate, curs de formare, aşteptare 
etc.) ai găsit o informaţie despre un anunţ, un angajator, un 
eveniment, etc. şi imediat ai fost angajat (Locul 2). Cei care 
scriu explică momentul, locul sau obiectul „teleportării” în trei 
sau patru fraze şi odată ce se ajunge la 150 de răspunsuri se 
caută un sponsor pentru publicarea listei finale sub formă de 
carte despre dezvoltare în carieră. 

Pe moment am reluat cartea Norocul nu este un 
accident a psihologului John Krumbotz, plină cu asemenea 
poveşti, şi am selectat din acele poveşti „momentul 
teleportării””. 

lată lista: cinci minute de aşteptare într-un restaurant 
(p. 6), un zbor de avion amânat (p. 10), un anunţ „doresc 
colegă de cameră” (p. 14), un elev care lipseşte de la şcoală 
(p. 17), o discuţie cu antrenorul de tenis (p. 19), o discuţie cu 
o fostă colegă (p. 21), un accident de baseball (p. 29), un 
consilier de carieră nepriceput (p. 30), muzica de nuntă (p. 

41), o discuţie într-un bar cu un grup de profesori (p. 
48), o donaţie de calculatoare (p. 57), o conferință (p. 58), 
coaserea unei cravate (p. 59), o discuţie în lift (p. 61), o carte 
despre extratereştri (p. 72), o adresă greşită (p. 78), un 
telefon greşit (p. 80), greşeala unui profesor (p. 81), datul cu 
banul (p. 83), o fată care opreşte la benzinărie (p. 85), un 
examen picat (p. 87), renunţarea la TV (p. 92), o intrare în 
birou la momentul potrivit (p. 96), o masă la restaurant cu 
logodnica (p. 98), o excursie de o zi (p. 100), un vecin de 
bloc (p. 108), viteza de tastare (p. 112). 

Toate aceste locuri pot fi reunite pe o hartă străzii pe 
care mergi zilnic, cu mesajul următor: „Uite câte şanse ai la 
dispoziție, trebuie doar să fii atent şi să fii pregătit în orice 
clipă să sari’. Sau „atunci când nu ştii ce să faci, fă o 
plimbare până în centrul oraşului. Ai mai multe şanse să 
găseşti un job decât dacă stai un an de zile închis în casă 
sau în facultate”. 

BLOGURILE 


Sa iti faci un blog e cu siguranţă cel mai util lucru pe 
care ai putea sa îl înveţi atunci cand ai terminat deja o 
facultate şi nu ştii încă ce vrei să faci. 


O şcoală a tiparului personal >>> 


Blogul de tip „Bacovia” e depăşit de mult („e sâmbătă, 
sunt trist(ă), îmi beau cafeaua şi să va spun ce muzică 
ascult”) iar lulian Comănescu, vorbind despre lansarea unui 
blog, remarcă scurt: „familie şi animale de companie are mai 
toată lumea”. De fapt, nu pui pe un blog viata ta, ci harta ta 
mentală, temele mari care te preocupă în viata. 

Felul în care spui ce crezi într-o discuţie nu e 
întotdeauna reuşit, iar felul în care spui ce crezi într-o carte 
sau un roman e mai greu de realizat şi totodată mai rar: 
blogul ar fi „mijlocul plăcut” între o discuţie la cafea şi o carte. 
E un amestec de gândire, sentimente şi auto-organizare care 
nu a mai existat vreodată ca atare. Pare doar „un site mai 
mic”, sau „un jurnal personal mai mare”, dar e ceva complet 
nou. Dacă ne gândim la produsele handmade, blogul ar fi, 
invers, un produs mindmade. Un bricolaj al minţii făcut din 

piese mici, potrivite atât pentru cel care scrie cât şi 
pentru cel care citeşte. 

Pe măsură ce faci asta, de multe ori iese în evidenţă 
un fel de tipar personal, felul în care vezi tu lucrurile, mai ales 
„felul în care faci tu lucrurile atunci când spui cum le vezi”. 

Scrierea unui blog e de fapt o formă de terapie de 
carieră foarte interesantă: Ce slogan pui ca motto care să te 
reprezinte? Ce titlu alegi? Cum descoperi un stil de a scrie, 
un format personal, o „voce” publică? 

„Vocea” cuiva se schimbă pe măsură ce devine 
„online” şi se spune că Internetul a creat o generaţie de 
scriitori care nu exista înainte. Într-adevăr, faptul că oricine 
te poate citi oricând te face să treci printr-o adevărată şcoală 
de scriere. Ce cuvinte foloseşti? Cum faci să atragi atenţia, 
dar să nu plictiseşti? 

Toţi cei care îşi fac blog stiu că schimbă de 
nenumărate ori pozele, titlurile, categoriile, până când ajung 
la o variantă care îi reprezintă bine în faţa celor care îi citesc. 

Beneficiile? Să ne gândim la povestea adevărată din 
filmul Julie and Julia. Un simplu blog pe care o tânără din 
America pune comentarii despre cum se reuşeşte o rețetă de 
bucătărie, una pe zi (deci 365 de zile), îi aduce renume, 
vizibilitate, şi multe alte beneficii printre care posibilitatea de 
a trăi exact din lucrul care îi face plăcere — mai mult, 
împărtăşindu-l cu foarte multi alţii. lată un beneficiu al 
blogging-ului pe care îl descoperi doar pe parcursul scrierii 
unui blog: nu numai că te ocupi de ce iti place, dar ai bucuria 

de a putea da mai departe pasiunea ta la zeci, sute 
sau mii de oameni care o împărtăşesc sau află de ea prin 

tine. 


Blogul ca CV >>> 


lar dacă am un blog bine făcut, mă poate descoperi 
cineva pe internet. Pentru studenţii mai introvertiti, publicarea 
pe blog e o şansă de a fi cunoscuţi şi uneori chiar angajaţi de 
către oameni la care ei nu s-ar fi gândit sau pe care nu i-ar fi 
convins la un interviu clasic tip „motivaţional”. 

Angajatorul poate citi în linişte textele sau ideile şi 
poate observa lucruri care nu ar fi apărut într-un interviu face- 
to-face. Nu e imposibil ca, în viitor, blogul personal să devină 
CV-ul principal, iar ce este acum un CV să devină doar o 
anexă de siguranţă. La ce îmi foloseşte CV-ul unui absolvent 
care în practică nu ştie să lege două cuvinte în scris? Dar, 
dacă un student chiar a citit în facultate şi ştie să scrie bine, 
asta se vede imediat pe un blog, chiar dacă e abia în anul 
doi. 

La fel ca şi pe Chat, unde primul lucru care îţi „place” 
la un interlocutor online este un mic detaliu, dar care spune 
mai mult decât tot conținutul discuţiei. De exemplu, felul în 
care celălalt pune virgulele sau cât timp durează tăcerile între 
o idee şi alta. 

Facultate de blogging? >>> 


Importanţa blogurilor creşte la fel de mult ca numărul 
blogurilor. Conversaţii libere, o carte excelentă scrisă de doi 
bloggeri (care, în paranteză fie spus, poate inspira pe oricine 
în ameliorarea unei afaceri sau a unui proiect) ne spune pe 
scurt că, dacă acum zece ani o companie care nu avea site 
era într-un fel sau altul „demodată”; în următorii ani, va 
deveni demodată dacă nu va avea blog“. 

Site-urile clasice arată deja ca un loc mort ai 
impresia că nu se întâmplă nimic pe ele. lar dacă navigăm 
prin site-urile cunoscute, observăm că, rând pe rând, 
companiile şi instituţiile încep să aibă ceea ce am putea numi 
un „blog de site”, un blog anexat site-ului. Deja mai toate 
campaniile mari conţin în comunicatul lor de presă adresa 
unui blog unde pot fi găsite detaliile, concursurile, reacțiile 
sau evoluţia campaniei. 

Un „blog de site” este un blog care preia în format de 
blog resurse, evenimente, ştiri sau informații care există deja 
într-o instituţie, dar nu se văd (prea bine) pe un site. 

Pentru a face trecerea de la site la blog de site 
trebuie să reuşeşti să faci un echilibru între brandul instituţiei 
şi modul în care ea poate să intre în blogosferă, să imaginezi 
o carte de vizită interactivă. Pericolul e să foloseşti prea putin 
din resursele simbolice ale instituţiei, sau, din contră, să 
mergi prea departe şi să îi faci rău. Echilibrul acesta se face 

la foarte multe niveluri: numărul de secţiuni, tonul 
discuţiei, limita de comentarii admise, frecvența cu care 

lansezi concursuri sau proiecte interactive şi multe altele. 

Construirea acestei „cărţi de vizită interactive” e un 
exercițiu care se reia mereu de la zero, necesită timp şi 
interacțiuni, şi nu ajută doar faptul că ştii să faci bloguri. 
Important e să ştii şi psihologie socială, sociologie, evident 
relaţii publice şi publicitate. 

O întreagă facultate de blogging nu ar fi suficientă 
pentru a învăța studenţii să facă bloguri de companie şi 
bloguri de instituţie — o competenţă cu care poţi găsi apoi o 
lungă listă de locuri unde să dezvolti proiecte. Şi odată ce ai 
„schimbat imaginea” unei instituţii cunoscute printr-un blog 
bine făcut, asta te recomandă mai mult decât tot restul CV- 
ului, e un rezultat vizibil şi o experienţă de nerefuzat pentru 
multi posibili angajatori din domeniul comunicării. 

ARHITECTURA DE CARIERĂ 


In either game, life or football, the margin 
for error is so small... One half step too late or too 
early, you don't quite make it. One half second too 
slow or too fast and you dont quite catch it. The 
inches we need are everywhere around us. They 
are in every break of the game, every minute, 
every second. 

Any Given Sunday (1999) 


De la job la carieră >>> 


Sociologul Richard Sennett ne spune că astăzi nu 
mai există cariere sub formă de „drum” si că imaginea 
carierei ca drum a fost înlocuită de imaginea unui „job”, care 
înseamnă „o bucată de lemn cioplită pentru a deveni rotita 
într-un angrenaj”"". În sens strict, nu „am” un job, ci „sunt” un 
Job”, „o rotita într-un angrenaj”. Destul de corect, nu? 

Evident, e o situaţie insuportabilă. Trebuie deci, în 
timpul primelor job-uri, să îmi construiesc în tăcere, fără să 
ştie nimeni, o reţea de competențe bune, de locuri bune, de 

relații bune. La un moment dat, toate acestea, puse 
cap la cap, mă vor duce la o carieră împlinită. 
Aşa că nu trebuie să-mi dau imediat demisia dacă nu 
-mi place primul job: rămân acolo până adun destule lucruri 
în „bagajul meu de carieră”. Învăţ să devin mai degrabă 
strateg şi arhitect acolo unde sunt, decât să alerg în toate 
părţile. lar dacă mă supără cineva, actionez foarte rar: 
contracte sau parteneriate neştiute cu un alt patron, un mail 
scăpat din greşeală cui nu trebuie. Sau cui trebuie. Fără vreo 
demisie spectaculoasă. 


Cariera în trei dimensiuni >>> 


Sunt mai multe metafore folosite în psihologia carierei 
(cariera ca drum, ca cerc etc.“ ). Însă de regulă îmi reprezint 
o viitoare funcţie într-un desen în plan (în două dimensiuni). 
Pentru organizaţiile pe care le ştiu (să zicem UE, Ministerul 
Educaţiei, compania Oracle sau IBM), îmi imaginez 
dreptunghiuri cu funcţii, de la cea mai înaltă la cea mai de 
jos. Văd organigrame. 

Fig. 16 


Or, în oraşul carierei sunt mult mai multe functii decât 
ştiu sau cred eu. De exemplu, un inspector de zbor povestea 
că un avion conţine în el tot atâtea circuite şi infrastructură 
cât un cartier întreg. Poate că e exagerată comparatia, dar 
nu e exagerat faptul că un singur avion adună în jurul lui 
probabil sute de meserii şi domenii de activitate, dintre care 
unele pot fi foarte interesante pentru mine: de la design la 
tehnologie, de la ergonomie la fizică, de la legislaţie la relaţii 
internaţionale. Ce legătură are facultatea mea de psihologie 
sau de ştiinţe politice cu un avion? S-ar putea să aibă, dar nu 
ştiam asta. 

Sau dacă mă uit la finalul unor filme ca The Lord of 
The Rings sau Minority Report, văd în echipa de platou sute 
de meserii diferite, despre care nu mi-a spus nimeni, care au 
legătură cu moda, teatrul, designul, consultanta, tehnologia, 
istoria, fizica şi multe altele. Sigur că nu oricine ajunge să 
lucreze în echipa de platou de la Minority Report, dar ideea 
de bază e alta: cine poate să imagineze miile de funcţii care 

au legătură cu domeniul meu de studii şi care chiar 
există în acest moment în oraşul în care trăiesc? În mod 
normal, un student are în minte cam cincizeci de funcții sau 
locuri de carieră, poate o sută, or, cele care au legătură cu 

domeniul lui de studiu sunt cel puţin de ordinul miilor. 

Atunci, dacă eu nu pot să văd toți angajatorii şi 
toate locurile care mă interesează, trebuie să actionez 
invers. 

1. Mai întâi, important e să fiu eu văzut de toți 
potenţialii angajatori — la asta ajută punctele de sprijin, 
cât mai diferite, care atrag atenţia cât mai multor 
angajatori. 

2. lar al doilea lucru important e să îmi imaginez 
cariera mea în trei dimensiuni. Mă îndrept spre o clădire 
în trei dimensiuni cu mii de funcții, şi în care funcția 
potrivită pentru mine poate fi oriunde: la dreapta sau la 
stânga, sus sau jos. Piramida profesională cu procente 
(de care va fi vorba în continuare) e instrumentul „orb”, 
care mă ajută să recunosc combinaţia mea de puncte de 
sprijin oriunde ar apărea ea în drumul meu spre centrul 
oraşului. Fie şi ca inspector de zbor. 


Piramida profesională (cu procente) >>> 


Piramida profesională e făcută din procente. 
Mai întâi, echilibrul dintre carieră şi viata personală da 
totalul procentelor. Acest echilibru poate însemna de 

exemplu 20% muncă online, 20% muncă de tip relații 
publice/comunicare, 30% muncă individuală (creativitate, 
cercetare), 30% flexibilitate în agenda personală (timp pentru 
viata de familie). 

Apoi, procentele rezulta si din combinatia de factori 
care mi se potrivesc: de exemplu, vreau independenta, sau 
vreau să ajut oamenii, sau vreau stabilitate profesională. 
Aceşti factori se numesc „ancore ale carierei”: competenţă 
tehnica/functionala, competenta manageriala, 
autonomie/independenta, securitate/stabilitate, creativitate 
antreprenoriala, servirea unei cauze, provocare intelectuala, 
stil de viață”. 

Mai pun în piramida profesională domeniul care mă 
interesează. De exemplu, domeniul „ecologie”, să zicem 30 
la sută. Asta înseamnă că voi căuta sau voi accepta un job 
care are legătură cu lansarea de campanii eco, instituții 
europene din domeniu, educaţia pentru ecologie, ministerul 
agriculturii şi altele. 

Mai pot adăuga o competență puternică. De exemplu, 
unele ONG-uri nu ştiu foarte bine să se promoveze sau să 
caute sponsorizări. Aşa că îmi pot trăi „visul”, dacă există un 
domeniu care îmi place, alături de ONG-uri sau instituții 
specializate pe Domeniul care îmi place (să zicem 
discriminare, viata sănătoasă, ecologie) cu o competenţă în 
care sunt bun: publicitate, promovare, SEO, web-design, 
implementare de bloguri, sponsorizări etc. Piramida mea 
poate fi astfel: promovare online 35%, Domeniul „viață 
sănătoasă” 40%, flexibilitate sau creativitate 25%. 

Piramida profesionala ma ajuta si in alt fel: 

elimin planurile nepotrivite pentru mine. Exemplu: un student 
care isi doreste o cariera intr-un departament ONU (acesta e 
„Visul” lui) şi care, procentual, alege 20 la sută comunicare, 
30 la sută creativitate, 20 la sută negociere sau lobby, 30 la 
sută organizare de evenimente, are un profil în genere 
potrivit pentru o muncă în ONG-uri, mai ales PR sau alte 
ocupaţii din domeniu, dar nu are un profil potrivit pentru o 
slujbă în genere cu peste 40 la sută birocratie. 


Cariera „puzzle” >>> 


Modelul potrivit pentru a imagina o carieră în trei 
dimensiuni e modelul de architectură descris de Robert 
Venturi. 

Robert Venturi a studiat evoluţia cazinourilor şi străzii 
principale din Las Vegas, în anii 70, ajungând la concluzia că 
acolo apare o nouă formă de arhitectură, o arhitectură pe 
care o putem numi „tip puzzle”. Dacă în arhitectura clasică şi 
modernă clădirea era văzută ca un monument destinat să 
atragă privirile şi în jurul căruia pietonul se plimbă ca un 
spectator, în noul Las Vegas totul este acoperit de pancarte 
publicitare (o arhitectură de comunicare). lar panourile 
publicitare din Las Vegas sunt construite pe ideea că 
ansamblul e frumos, chiar dacă detaliile luate separat pot fi 
kitsch sau nepotrivite între ele. 

Rezumând concluziile, Venturi ne spune ca 
„aparentul haos este deci un câştig. Proiectul arhitectului nu 
trebuie să urmărească un plan stabilit dinainte în plan estetic, 
ci să improvizeze văzând şi făcând. Construcţia finală e o 
aglomerare de elemente pe care nimeni nu le-ar fi utilizat în 
alte vremuri. Un colaj neaşteptat, o sinteză incredibilă.““ 

De aici decurge o metodă şi o filosofie care afirmă că 
armonia nu se găseşte prin simpla aplicare a unei reguli sau 
a unui plan clar. Armonia se găseşte prin acumularea unor 
lucruri puse unul lângă altul aparent fără nici logică, până 
când se ajunge la un prag în care mozaicul se formează şi 
apare o frumuseţe neaşteptată: o frumusețe la care nu ai fi 
ajuns printr-un „plan clar”. 

La fel se întâmplă în primii ani de carieră: faci o 
facultate de ştiinţe politice şi un curs de Tai Chi: o să ajute, 
nu se ştie când. O facultate de filosofie şi un portal de fizică 
cuantică. O facultate de drept şi un curs de fotografie: şi asta 
o să ajute. Sintagma „totul o sa îţi folosească în viata” nu a 
fost niciodată mai actuală. 

Dacă în prima parte a drumului aduni cât mai multe 
puncte de sprijin, în partea a doua începi să faci combinații, 
cauţi armonia, simplifici. Încerci să reuneşti toate punctele 
adunate de tine într-un puzzle care să aibă un anumit profil. 
Cauti să vezi cum se pot combina stagiile făcute cu diploma 
de facultate pentru a rezulta ocupații şi funcţii potrivite pentru 
tine. 

Permutări în carieră >>> 


Şi odată ce am stabilit lista mea de puncte de sprijin, 
încep să fac permutări. Rotesc puţin piramida, schimb 
ordinea punctelor sau adaug un punct nou. 

De exemplu, am făcut litere pentru a fi scriitor sau 
jurnalist, dar îmi dau seama că aş putea fi copywriter sau 
specialist în relaţii publice. Am făcut psihologie pentru a fi 
terapeut, dar îmi dau seama că pot fi foarte bine specialist în 
resurse umane, trainer, specialist în ergonomie, design 
interior, terapie prin culori, muzică sau dans, redactor la o 
publicaţie online etc. 

Munca de permutare se potriveşte cu ce spune un 
sociolog: în carierele de astăzi înaintăm ca nişte crabi. Ne 
rotim cu grijă, doar câte un picior, pentru a nu ne 
dezechilibra. lar permutările pot dura ani de zile. 

Putem folosi şi aici teoria gândirii laterale. Să citim 
câteva pasaje din lucrarea lui Edward De Bono, autorul 
teoriei: „Principiul esenţial al gândirii laterale este acela ca 
orice mod particular de a privi lucrurile reprezintă doar unul 
din nenumăratele moduri posibile. Gândirea laterală caută să 
exploreze celelalte moduri, restructurând si rearanjand 
informaţiile”. Sau într-un joc cu piese, „pe măsură ce 
sosesc mai multe informaţii, acestea se adaugă 
aranjamentului existent. La un moment dat nu mai puteți 
continua dacă nu reorganizati tiparul, daca nu renuntati la 
modelul vechi si nu aranjaţi vechile informaţii în alt fel". În 

planul de carieră e la fel: pe măsură ce apar puncte noi 
pe CV, pot sau trebuie să reorganizez CV-ul. 

Apoi, gândirea laterală „se referă la orice mod de a 
privi lucrurile ca fiind utile, dar nu unice sau absolute”. 
„Atunci când gândim lateral încercăm întotdeauna să găsim 
alternative, să restructurăm modelele”. Astfel, nu există „o 
carieră” bătută în cuie: există doar o combinaţie de puncte 
care mă sprijină în viata şi care se pot permuta în zeci de 
feluri. Punctele se pot permuta chiar dacă aş fi singur pe 
lume şi m-aş juca de-a permutarile. Dar, dacă mă gândesc la 
lista imensă de job-uri existente, alternativele şi combinațiile 
probabile sunt mult mai multe. 

De Bono ne mai spune că orice situație cu care ma 
confrunt trebuie divizată în parti cat mai mici, care pot fi 
rearanjate. „Dacă un copil primeşte o casă pentru păpuşi, nu 
prea are de ales decât să o folosească şi să o admire aşa 
cum este. Dacă în schimb primeşte o trusă de materiale de 
construcții, el poate asambla piesele în diferite moduri pentru 
a obține o mulţime de case”.% 

Aşadar, pot să privesc CV-ul meu ca atare — „una 
bucată CV” sau pot să îl sparg în bucăţi: scriu pe o foaie 
punctele mele de sprijin, dar şi relaţiile, domeniile care mă 
pasionează, şi încep să fac combinații şi permutări. Ceea ce 
părea un CV de cercetător s-ar putea să devină un CV de 
strategic planner. Sau dacă sunt foarte bun la istorie, 
înseamnă că aş putea să predau şi să dezvolt metode de 
învăţare rapidă. 

Despre asta e vorba în restul părții a doua a 
călătoriei: CV-ul nu e o căsuţă pentru păpuşi, e o cutiuta cu 
piese de Lego. 


Cariera compactă >>> 


Dacă vârfurile piramidei sunt bine alese, atunci am un 
proiect compact de carieră: sunt pregătit să supraviețuiesc 
schimbărilor care pot să apară în viata mea. lar combinaţiile 
puternice de piramidă se bazează pe categorii diferite. 

in general, o combinaţie puternică se bazează pe trei 
direcții: 

- un domeniu de bază de studiu, 

- o competență practică general utilă in mai multe 
tipuri de job-uri (realizare de bloguri, webdesign, publicitate 
interactivă, Photopshop, programare, traduceri etc.), 

- apartenenţa la un loc de intersecție (colaborare, 
part-time sau voluntariat la o instituţie, fundaţie — un loc pe 
unde trece multă lume şi unde pot apărea oportunităţi de 
colaborare sau informaţii despre job-uri). 

Un exemplu de competență: ştiu să construiesc jocuri 
video — e nevoie de jocuri video în unele campanii de 
publicitate sau PR, în site-uri de popularizare a ştiinţei, în 
programe educaţionale, în diverse concursuri sau chiar 
instrumente de marketing. Dar nu e destul: cei care ştiu asta 
nu au, de obicei, dezvoltate celelalte două puncte de sprijin — 
fie sunt autodidacti şi stau doar pe acasă, deci nu au multe 

relații sociale în medii diferite, fie nu au studii bine 
finalizate la o facultate de prestigiu. 


Piramida inversată >>> 


Fig. 17 


Dacă unul din vârfurile piramidei este talentul artistic 
— un lucru de obicei considerat neproductiv pentru economia 
de piaţă —; tinerii îşi încep in mod obişnuit viata ca o piramidă 
cu trei puncte principale transformate într-un calcul de carieră 
(o facultate „sigură”, o limba străină „sigură”, un stagiu 
„sigur”), iar „talentul ascuns, dar nesigur” (de fapt, talantul) e 


lăsat la urmă printre activităţile de „hobby'. 

Unul din rolurile consilierii în carieră e rotirea 
punctelor principale (de sus în jos), progresiv, unul după altul 
şi, în final, fixarea în vârful piramidei tocmai a talentului 
ascuns. 


Piramida şi planul de carieră >>> 


„Piramida cu patru vârfuri” e utilă pentru că, de 
regulă, nu pot opera mental cu prea multe puncte pentru a 
gândi un plan de carieră. Odată ce încep să caut un echilibru 
între un job care a apărut la orizont şi interesele mele, 
discuţia se rezumă la trei sau patru puncte principale (sigur, 
nu e vorba de exact patru vârfuri, ci de un număr mic, de 
obicei între doi şi cinci). 

De exemplu, poate fi vorba de „mai puţini bani” (1), 
dar de „ceva interesant” (2): atunci acei bani mai puțini 
trebuie completaţi printr-un „alt job profitabil” (3). Însă, dacă 
„mai multi bani” înseamnă „o muncă stresantă” (4), rămân, 
pentru moment, doar la domeniul interesant. Important e felul 
în care îmi dau seama cum vor evolua punctele de interes, 
unde merită să investesc pe termen lung, iar imaginea 
piramidei mă ajută să fac astfel de bilanturi despre viitor. 

Facultatea e un punct de sprijin pentru primul meu 
job. Apoi, primul meu job e unul dintre punctele de sprijin 
pentru o carieră durabilă. lar cariera durabilă poate fi unul din 
punctele de sprijin pentru a avea o familie sau o afacere pe 

termen lung. Şi aşa mai departe: urc mereu prin 
combinaţii de câteva puncte de sprijin, două, trei sau cinci. 

La începutul drumului, punctele de sprijin sunt mai 
slabe (de exemplu, inteligență emoţională, note bune şi 
disciplină), dar, în timp, devin tot mai puternice. Spre finalul 
drumului am putea vorbi de exemplu despre renume, 
performanţă şi rețea de suport. Pentru o carieră de nivel înalt 
sau care implică o foarte mare experienţă, primesc un 
contract fără să mai conteze facultatea pe care am terminat- 
o. Nu mă mai întreabă nimeni de facultate, decât, poate, din 
politeţe, la o terasă. 

SCHIMBĂRI ŞI PERMUTĂRI ÎN CARIERĂ (Exemple) 


1. Meserii mixate >>> 


Mulţi studenţi ar vrea să joace teatru: pâna una alta, 
dacă luăm experienţa de a juca teatru „pe bucățele”, ne dam 
seama că transpunerea emoţiilor, comunicarea de sine şi 
multe altele pot fi întâlnite şi în alte locuri decât pe scena 
unui teatru. 

De exemplu, poţi să ai o emisiune la o televiziune, 
unde eşti mai bine plătit decât în teatru. Sau să fii profesor 
implică, dacă predai cu pasiune, o parte de „actorie”. Să fii 
PR, de asemenea. Poti fi psiholog şi poți tine cursuri legate 
de timiditate, trac, limbaj non-verbal. Pot ţine training-uri care 
să implice joc scenic şi tehnici de persuasiune — de exemplu 
pentru studenţii care vor să fie avocaţi sau oameni politici. 
Planul initial, care în versiunea lui clasică de ,actor” a fost 
abandonat, poate fi regăsit în multe alte forme. 

Părinţii spun adesea că „dacă dai la arte, o să mori de 
foame”. Totuşi, astăzi există o listă lungă de meserii „mixate” 
care combină un număr de competenţe foarte diferite în sine. 
Spre exemplu, grafică pentru jocuri video sau webdesign — 
unde destinul financiar nu va fi atât de tragic ca pentru 
„artistul” luat în sens traditional. 

Să prespunem că ai făcut teologie din 
convingere, dar iti dai seama că nu vei fi preot. Ce faci cu 
teologia? Poţi să o combini cu un master de publicitate, iar 
apoi să te specializezi în site-uri de parohii, site-uri de 
mânăstiri, publicitate pentru mânăstiri sau locuri deosebite. 
Toate aceste locuri au nevoie de specialişti în imagine ca de 
aer, dar acceptă greu un specialist din afara instituţiei. Dacă 
ai făcut teologia, ai cunoştinţele, dar şi relaţiile potrivite 
pentru a oferi serviciile tale de comunicare. 

Poţi să combini muzică şi drept dacă te ocupi de 
proprietate intelectuală pentru artişti, case de muzică, nume 
de melodii, texte şi compoziţie etc. Sau poţi să combini 
pictură şi drept dacă te ocupi de probleme de drepturi de 
autor legate de imagine, pictură, artă etc. 

Să zicem că iti plac filmele, dar nu poți fi regizor sau 
actor (fie pentru că ai făcut altă facultate, fie pentru că nu ai 
curaj sa dai la regie — nici tu, nici mama ta). Poti să te implici 
într-o fundaţie care se ocupă de folosirea filmelor în sălile de 
curs, licee şi facultăţi, la toate nivelurile: materiale, 
promovarea ideii, completarea planurilor de curs cu filme, 
parteneriate cu magazine care pot prilejui videoteci pentru 
instituții educative etc. Trăieşti printre filme şi ai un job din 
care poți trăi decent. 

Sau poți lansa împreună cu un asociat un magazin de 
DVD-uri pentru copii, care oferă consultanță pentru fiecare 
an al creşterii copilului — liste de filme potrivite pentru fiecare 
vârstă. Acest magazin ar prezenta filme, „garantat”, fara 
violenţă, fără imagini care să sperie şi ar pune la dispoziţia 

publicului amator şi un serviciu de consiliere 
psihologică pe probleme legate de vizionarea filmelor, 
coşmaruri, imaginar, poveşti potrivite, filme potrivite, terapie 

prin film etc. 


2. Îmi schimb domeniul de studii şi profesia 
>>> 


Asta se poate întâmpla, mai degrabă, în cazul 
studenților care au terminat o specializare la real şi care au şi 
lucrat într-un domeniu ,real’, dându-şi seama la un moment 
dat că atât talentul cât şi interesul lor stau de fapt în sfera 
ştiinţelor umaniste. 

E mai greu să devii psiholog (terapeut), de exemplu, 
pentru că trebuie să refaci tot parcursul de studii. În schimb, 
ai putea face un master de comunicare, de resurse umane, 
de psihologie socială sau de cultură organizațională, iar de 
acolo ai putea începe să dezvolti o profesie de consultant, 
consilier, formator, trainer. 

lar dacă începi de la zero „lucrul cu oamenii”, studiile 
şi anii de muncă din trecut nu sunt timp pierdut (de exemplu, 
am făcut cibernetica, am lucrat la IBM iar acum vreau să fiu 
consilier vocational). Pentru cei care lucrează în consiliere 
sau reconversie profesională e importantă experienţa unui 
drum greşit în viata. În astfel de meserii experiența e poate 
cel mai util lucru: ea face diferenţa între un trainer sau un 

psiholog bun şi unul care a învăţat doar nişte tehnici din 
cărți, la liniştea unui ceai. Atunci cand ai trecut prin trei ani de 
frământări şi până la urmă ai schimbat complet profesia, se 
poate spune într-un fel că ai trecut prin trei ani de psihanaliză 
gratuită oferită de propria ta viata. 

Poate fi şi invers: treci de la uman la real. Ai făcut 
filosofie până ţi-a ieşit pe nas şi apoi treci într-o altă „tabără”: 
publicitate, scriere de proiecte europene, sau chiar IT sau 
afaceri. Nici în aceste cazuri facultatea nu e timp pierdut: de 
exemplu, o să foloseşti filosofia făcută de tine în felul în care 
vei face site-uri elegante, bine scrise şi frumos prezentate, 
sau în felul în care o să faci afaceri cu o notă mai personală, 
cu discuţii şi relaţii de calitate cu clienţii, cu iniţiative sociale 
sau culturale bazate pe afacerea ta. 


3. Contabilitate, programare, webdesign >>> 


Dacă ai o competenţă general valabilă (contabilitate, 
programare, webdesign), dar te-ai săturat de munca ta şi te 
interesează să ajuţi pe alţii sau să lucrezi într-un domeniu 
anume (fundaţii caritabile, fundaţii anti-discriminare, cultură 
etc.), te poţi inspira din strategia campaniei „Adoptă un 
ONG”, lansată de Agenția de PR Millenium 
Communications”. „Adopţi” încetul cu încetul doar clienţii din 
domeniul pe care îl doreşti. Nu renunti la ce ştii să faci, dar te 
centrezi pe clienţii care fac parte din categoria care te 
interesează. 

Eşti webdesigner, dar daca iti cresti relaţiile 
cu clienţii din sfera fundatiilor anti-discriminare, dupa doi sau 
trei ani anti-discriminarea va fi pentru tine al doilea domeniu 
de lucru. 

Se stie, de altfel, ca multe asociatii au probleme in 
gasirea unui contabil, iar de regula contabilul e strain de 
„idealurile” asociaţiei. Aşa ca, dacă ştii contabilitate, poţi lucra 
pentru asociaţiile care iti plac sau care fac lucrurile pe care le 
apreciezi şi atunci trăieşti şi tu, dar din perspectiva 
specializării tale, idealul acelei asociaţii — fără să iti schimbi 
complet meseria. 


4. Jurnalism, drept, ONG >>> 


Daca esti interesat de combaterea abuzurilor, poți 
face şi altceva decât să activezi ca membru al unui ONG: 
poți fi jurnalist, de exemplu. Afli mult mai multe informații 
utile, înveţi să prezinti argumente în slujba cauzei tale, înveți 
să aperi cauza şi să dezvolti foarte multe relaţii care iti pot fi 
de ajutor. 

Dacă eşti un jurnalist bun cu o rubrică pe domeniul 
abuzurilor într-un cotidian de mare trafic, doar cu cinci 
articole bine scrise şi pe care toată lumea le citeşte poţi face 
o treabă mai bună decât un întreg ONG care tipăreşte 50 de 
flyere pe an şi face două şedinţe de care nu a auzit nimeni. 

La fel, poţi lega cauza care te interesează de o 
carieră de avocat ori consilier juridic, în sprijinul categoriei de 
oameni sau clienţi care te interesează. 


5. SEO pentru orice facultate >>> 


A cunoaşte SEO (optimizare de site-uri pentru 
motoarele de căutare) este o competenţă care poate fi 
folosită cam oriunde pe Internet. Astăzi cam toată lumea are 
un site, de la instituții culturale la magazine online, de la 
instituții publice la biserici sau muzee. Sunt, deci, foarte 
multe locuri în care e nevoie de SEO, mai ales acolo unde s- 
au investit bani în lansarea site-ului, dar imaginea şi 
uzabilitatea lui lasă încă de dorit. 

Aşa că, dacă termini o specializare cu care nu ştii 
foarte bine ce să faci, ai putea să înveţi SEO şi alte lucruri 
legate de SEO care nu necesită programare (o iniţiere de trei 
sau şase luni), după care să începi să lucrezi ca freelancer 
SEO pe domeniul în care te-ai specializat. Să zicem că 
acesta ar fi istoria. Poţi alege site-uri de edituri specializate, 
fundații culturale şi educative, instituţii de cercetare, muzee 
de orice fel, facultăţi de profil, librării, anticariate şi, încet- 
încet, începi să strângi o anumită clientelă — site-uri care au 
pe undeva legătura cu istoria. lar când îţi oferi serviciile, ai un 
atu fata de cineva care face doar SEO: ai terminat o facultate 
de profil, se presupune că vei şti mai bine să alegi cuvintele 
potrivite sau să-ţi imaginezi psihologia clienţilor. 

6. Din „probleme” se nasc ideile bune >>> 


Atunci când intri în mai multe birouri şi în fiecare 
întâlneşti aceeaşi problemă, poate e cazul să construieşti tu 
un nou birou pe uşa căruia să scrie exact numele „problemei” 
pe care ai constatat-o. 

Al Levin a căutat un consilier de carieră şi nu a fost 
mulțumit de ce a găsit, aşa că a luat decizia să devină 
consilier de carieră. Nu a fost un plan făcut din copilărie, nici 
măcar din facultate. 

Acest gen de „afacere” necesită un moment de 
trecere de la „problemă nerezolvată la afacere”. Richard 
Branson povesteşte despre tinerețea sa: „ca multi alti 
întreprinzători începători, nu vedeam ideea mea ca pe o 
afacere, ci ca pe un demers motivat politic, şi totuşi distractiv 
sau creativ”? 

Aceeaşi idee apare într-un pasaj din Wally Olins: „Bill 
Gates s-a folosit de competența tehnologică proprie şi de cea 
a colegilor lui pentru a domina piața mondială. La fel a 
procedat şi Andy Grove de la Intel. Aceste companii nu au 
fost concepute iniţial pentru a face profit, ci pentru a explora, 
dezvolta şi exploata tehnologii. Aproape inevitabil, totuşi, aşa 
cum a fost cazul Microsoft, ele s-au maturizat, devenind 
entităţi orientate spre aspecte fianciare şi de marketing”. 

Uneori, din experienţele nefericite ies ideile de afaceri 
bune. Daniel Castro dă exemplul unei doamne care, 

nemaiştiind pur şi simplu ce să facă, s-a uitat pe geam 
şi a văzut un gunoi în fata casei pe care l-a mutat de acolo. A 
descoperit că în oraşul ei era o lipsă în acest domeniu, a 
lansat o firma şi în ceva timp avea propria firma de 
salubrizare la nivel naţional. Exemplul e sugestiv: orice, chiar 
şi un gunoi, dar să începi de undeva! 


7. Experienţa reloaded >>> 


Dacă sunt profesor sau cercetător, dar nu am bani 
destui, pot dezvolta proiecte cu fonduri europene pe o temă 
de interes, de exemplu discriminare, minorităţi, droguri. 
Pornind de aici, pot face traininguri în acel domeniu. Odată 
ce îl dezvolt, Domeniul respectiv devine centrul piramidei 
mele: lucrez în acel Domeniu ca profesor, trainer, manager 
de proiecte etc. 

Sau am experienţă în privat, dar m-am săturat de 
munca mea: îmi iau un part-time şi între timp devin profesor 
sau trainer pentru a împărtăşi cu alţii experiența mea, a 
forma pe alţii, a ieşi din simpla execuţie care deja mă 
oboseşte. 

Mulţi dintre cei care au devenit cunoscuți ca inovatori 
sau specialişti într-un domeniu îşi asumă oficial o parte din 
din viaţa trecută sau din experienţa iniţială. Robert Cialdini, 
printre cei mai buni specialişti în psihologia persuasiunii, ne 
spune că a început să se intereseze de manipulare după o 
„lungă carieră de fraier” şi tocmai acest punct al vieții lui a 

devenit punctul de interes principal pe care a crescut 
cariera lui. Sau lvana Chubbuck, care a creat cea mai 
cunoscută metodă de pregătire a actorilor din acest moment 
încercând să asume propria suferință personală, îi învaţă 
acum pe actori să se folosească de propria suferință 

personală în construirea personajului care trebuie jucat. 


8. Numele corect al ocupației mele >>> 


Imaginea pe care o am în minte despre faptul că sunt 
„profesor”, „sociolog”, „funcţionar public” sau „om de afaceri” 
mă poate împiedica la un moment dat să fac bine ce am de 
făcut. 

Uneori mă poate împiedica numele ocupaţiei mele — 
de exemplu, faptul că sunt profesor, pentru că mă uit la alti 
profesori care lucrează altfel decât mine, deşi eu sunt foarte 
bun ca profesor, însă în felul meu. Am nevoie atunci de 
supervizare din partea unui profesor foarte cunoscut sau 
experimentat, care să îmi confirme stilul de muncă. 

Alteori, ce fac eu are de fapt altă denumire, dar nu-mi 
dau seama de asta de la început. De exemplu, sunt profesor, 
dar de fapt ce fac eu e consiliere, sau training, sau coaching, 
sau mentorat, sau consultanţă. Şi doar după nişte ani buni de 
practică îmi dau seama că nu sunt profesor, ci mai degrabă 
trainer. Sau invers: sunt trainer, însă modul meu de lucru e 
mai degrabă unul de ,predare’” iar stilul meu de training pare 
ciudat din această cauză. 

În timp trebuie să descopăr Linia Bună pentru 
mine — cu numele exact al ocupaţiei care mi se potriveşte şi 
să agat acel nume deasupra biroului unde lucrez. 


9. Alchimia vieţii >>> 


Se ştie că există unele substanțe care, chiar şi în 
cantități mici, produc cristalizarea reacției chimice: ceva mic, 
dar care schimbă tot. 

Afli de exemplu că Sergiu Celibidache şi-a cristalizat 
metoda de dirijor prin studiul budismului, că Bruce Lee a 
studiat filosofia la Washington sau că Robert Putnam a reuşit 
marile sale cercetări interesându-se de fotbal, pizza sau 
bowling. 

La fel, sunt hobby-uri care ies din tabloul general al 
preocupării mele, sunt un fel de 1% fata de restul materiilor 
pe care le ştiu, dar mă ajută să cristalizez tot restul. Sunt 
doctor, dar studiez şi teologia, sunt psiholog, dar fac şi arte 
marțiale, sunt programator, dar sunt pasionat şi de literatura 
SF. Sau, pentru unii artişti, care au ajuns la un nivel mai 
ridicat de practică, apare la un moment dat nevoia de a 
învăța un domeniu diferit (sociologie, psihologie, 
antropologie, filosofie) prin care să comunice într-un limbaj 
„mai general” practica lor de zi cu zi. 

Uneori elementul de cristalizare, de regulă un 
domeniu „exotic sau foarte specializat — budism, teologie 
sau fizică cuantică — poate fi soluția pentru ani de zile de 
căutare, în care celelalte elemente ale ecuaţiei păreau să nu 

se potrivească. lar un curs de origami, Feng Shui, 
Tai Chi, istoria artei sau scenografie nu înseamnă neapărat 
că voi avea un alt domeniu profesional. Însă, cu un simplu 
curs, toate celelalte care păreau greoaie devin brusc uşoare 
şi interesante. 


10. Demisia ca terapie >>> 


Dacă lucrez deja de ceva timp, demisia poate 
însemna ceva important: e punctul meu de neintoarcere™, 
acel punct în care nu accept să fac un anumit lucru, oricare 
ar fi el. 

De ce e interesant conceptul aplicat la carieră? 
Pentru că în majoritatea cazurilor, nu pot fi sută la sută sigur 
că demisia e decizia corectă. Poate colegul care mă 
enervează se va muta, poate că salariul va creşte şi mai ales 
poate că nu îmi voi găsi un alt job. 

De aceea, înainte de a-mi da demisia, trebuie să ştiu 
ceva, poate fi şi un detaliu, dar un detaliu care pentru mine e 
mai important decât tot restul lucrurilor: „punctul meu de 
neîntoarcere”, acel lucru peste care nu trec orice ar fi. El 
poate fi sănătatea, valorile în care cred, stilul de viaţă, 
situația financiară, poate fi orice. E lucrul cel mai preţios 
pentru mine, indiferent că îmi dau demisia sau nu. lar dacă 
aflu acel lucru, nu o să îmi pară rău orice s-ar întâmpla după 
ce îmi dau demisia. 

De fapt, demisia poate fi o terapie făcută pe cont 
propriu: revin la linia mea bună. Poate că până acum am 
mers în mai multe direcţii care nu erau însă niciuna linia mea 
bună. lar atunci când nu găseşti consilieri de carieră, demisia 
poate fi consilierul tău personal de carieră. 

Şi indiferent de consecinţele ei financiare sau sociale, 
demisia e bună dacă mă ajută să îmi dau seama care e 
„punctul meu de muncă la nesfârşit”. Inversul „punctului de 
neîntoarcere” ar putea fi „ce vreau să fac la nesfârşit”, locul 
în care vreau să mă întorc la nesfârşit pentru că acolo mă 
simţi bine: desenez, creez, lucrez cu date sau cu oameni, cu 
bolnavi sau cu săraci, cu obiecte de lux sau cu maşini, cu 
statistici sau cu detalii estetice etc. 

Să îl ascultăm pe Daniel Castro: „dacă acum ai un 
serviciu pe care îl detesti si iti solicită toată energia numai 
pentru a te obliga să te scoli dimineaţa şi să te duci la slujbă, 
viata încearcă să iti spună ceva”. Sunt detalii, acele detalii 
aparent banale, cum e „efortul de a te trezi dimineaţa”, care 
pot reprezenta picătura care umple paharul. Ei bine, aceleaşi 
detalii pot fi semnul că am apucat-o pe drumul cel bun. Orice 
analiză SWOT aş face, dacă reuşesc să mă trezesc vesel 
dimineaţa după trei ani de coşmar zilnic, înseamnă că e bine, 
că am revenit, în fine, pe linia cea bună. 

Lecţia despre demisie din Fight Club e deja clasică: 
Tomorrow will be the most beautiful day of Raymond K. 
Hessell's life. His breakfast will taste better than any meal he 
has ever eaten. 

Ultima parte: You Know My Name 


And when the sun shines, it will 
shine out the clearer. 
Sam — The Lord of the Rings 

CARTIERUL: LINIA BUNA (The Ultimate Boon) 


BRANDUL PERSONAL 


Oamprenta >>> 


Totul este o amprentă. Privite de pe alte galaxii, 
vieţile noastre sunt mai mici decât urma unei stele căzătoare: 
sunt o simplă amprentă pierdută între milioane de alte 
amprente. Totuşi, cel mai mic gest ne reprezintă: cafeaua pe 
care o lăsăm pregătită dimineaţa pe masă este, de multe ori, 
felul în care rămânem în amintirea celorlalți. Aşa că, deşi 
viata e o fracțiune de secundă într-un imens haos, sau poate 
tocmai de aceea, fiecare gest contează şi rămâne în 
memorie, ca o amprentă, uneori pentru restul istoriei. 

Brandurile sunt o amprentă. lar faimoasele branduri 
pe care le luăm cu noi pe stradă nu sunt şi ele tot o 
amprentă? De fapt, o haină în întregime e amprenta pe care 
am decis să o lăsăm în locurile prin care trecem, iar marca 
nu face decât să confirme alegerea făcută. Dacă le-am privi 
aşa, am înțelege mai bine brandurile: nu sunt nişte semne 


164 
ale capitalismului sălbatic, ci o interfaţă, un loc de 
echilibru prin care nu pierd contactul nici cu mine, nici cu 
ceilalţi. Alături de bunele maniere, brandurile sunt o formă 
elegantă de a fi civilizat, de a fi mereu „la jumătatea distanţei 

între mine şi ceilalţi”. 


Putem fi o amprentă. Şi dacă într-o bună zi vrem să 
fim diferiţi de ceilalți oameni fără a ne rupe complet de ei, 
dacă vrem să lăsăm o amprentă pe oriunde trecem, ca un 
parfum sau ca o muzică, o fi oare ceva rău în asta? Dacă am 
găsi un fir care leagă tot ce facem într-o amprentă ce lasă 
urme în vieţile altora, o fi asta ceva rău? E destul de simplu 
de arătat că nu e ceva ,rau” sau doar „capitalist”, dar mai 
greu e să găsim care e acel Tipar Personal care ne poate 
face diferiţi în sens bun — fără a deveni excentrici sau pur si 
simplu ciudati. 


Un tipar personal >>> 


În esenţă, brandul personal înseamnă un tipar 
personal conectat la un mecanism de promovare. E ceva ce 
poţi face „la nesfârşit” şi, totodată, e ceva nou pentru alții, 
ceva la care ceilalţi se întorc mereu când au puţin timp liber 
la dispoziţie şi ştiu unde să te găsească. 

Acel „ceva, ce poţi face la nesfârşit’ nu e doar 
sentimentul de la cincisprezece ani când spui „aş putea picta 
la nesfârşit”. E ceva mult mai concret, care apare însă după 

ani de zile de comparații: cu alţii, cu ce ai mai făcut şi ai 
mai încercat. La un moment dat găseşti un tipar — un fel de a 
scrie, de a vorbi, de a realiza emisiuni sau de a face 
campanii, de a preda unor elevi sau de a antrena sportivi, de 
a proiecta case sau de a face pictura murală, de a face 
reclame sau de a conduce o firmă etc. Un tipar care se 
repetă la nesfârşit, deşi e mereu altfel şi pe baza căruia îţi 
poţi construi întreaga carieră. 

De exemplu, eşti psiholog şi foloseşti filmele astfel 
încât, in timp, te poţi specializa în cinematerapie. Filmele 
devin parte din viata ta: trailerele şi premierele devin 
universul în care evoluezi de la lună la lună. Construieşti un 
blog, scrii articole de cinematerapie, întâlneşti critici de film 
sau psihologi cu care discuti despre modul în care tu vezi 
lucrurile. 

Partea bună a brandului personal este că poți trăi 
doar din ce ai ales tu însuţi. Dacă eşti perceput ca specialist 
în cinematerapie, lumea te caută tocmai pentru asta: în 
instituţii de cultură sau educaţie, în licee sau universităţi, în 
fundaţii sau reviste, la emisiuni sau conferinţe, în cabinete de 
psihologie sau proiecte europene. 

Wally Olins vorbeşte despre ideea diferentiatoare în 
branding, care poate fi foarte simplă, dar care e greu de 
găsit. Sau Al şi Laura Ries vorbesc despre diferenţiere şi 
apoi ,focusare” a unui brand: „cel mai eficient, cel mai 
productiv, cel mai folositor aspect al brandingului este 
crearea unei noi categorii. Cu alte cuvinte, restrângerea 
focusului până la zero şi începerea a ceva total nou”, În 

domeniul brandingului personal, toate brandurile 
personale sunt o nouă categorie. 


Există branduri personale „ca la carte”: de exemplu, 
eşti cel mai critic/ironic/inteligent/respectat/de 
incredere/informat/nesimtit jurnalist. Dar nu toate brandurile 
personale sunt „ca la carte”, unele apar dacă te ataşezi unui 
brand de servicii cunoscut: poţi fi primul care a implementat 
un mare brand de servicii în al doilea sau al treilea oraş din 
țară; primul care a lansat o filială a unei asociaţii 
internaţionale în România, în oraşul tău, în universitatea ta; 
sau cel care a creat în Bucureşti o reprezentanta a unei 
fundaţii internaţionale sau a unei şcoli de psihologie, de 
formare, de training. Şi aşa mai departe. 


De multe ori, cei care lansează un brand de servicii 
foarte inovativ îşi leagă complet viata de acel brand. Sau 
dacă lansezi un brand de produse handmade, se întâmplă 
adesea (şi e de asteptat) să crezi în filosofia din spatele 
brandului tău şi să o trăieşti chiar şi dincolo de pragul 
magazinului: în întâlniri, proiecte, campanii, cărți sau articole 
scrise, la tine acasă sau atunci când mergi în vacanţă. 

Trei modele de brand personal >>> 


Dacă ne gândim la diverse branduri personale, putem 
distinge trei modele de brand personal văzut în spaţiu, de la 
simplu (linie) la complex (trei dimensiuni). 

Modelul simplu: linia. E vorba de un anumit hobby 
care devine preocuparea vieții mele. Dezvolt tot mai mult 
doar acel hobby, merg doar pe linia lui. Julio Iglesias e un 
exemplu bun: portar la Real Madrid, s-a accidentat şi, fiind în 
spital, cineva i-a pus o chitară în mână. Restul a venit de la 
sine, pe aceeaşi linie. 


Fig. 18 


Modelul spiralei. Sunt situaţii în care mă descopăr 
pe mine scriind un blog sau făcând un proiect — la capătul 
efortului pe care acel proiect îl cere de la mine, fără să ştiu 
de la început ce voi afla despre mine. Pe măsură ce scriu 
blogul sau fac proiectul, după un timp iese la lumină un tipar 
pe care pot apoi să merg la nesfârşit. Dar nu aş fi descoperit 

asta dacă nu mergeam în spirală, dacă nu 
schimbam de mai multe ori culoarea blogului, numele 

categoriilor, temele abordate, titlul sau tonul textelor. 

De exemplu, la început părea ciudat că blogul meu 
are mai multe poze decât text. Dar, după un număr mare de 
postări care arată bine, îmi dau seama că tiparul meu e 
tocmai în felul în care scriu un mic comentariu sub trei poze 
bine alese. Sau felul în care pun un text bine ales pe o 
fotografie. 


f 


Th PAR 
PERSONAL 


Fig. 19 


Modelul în trei dimensiuni. Nu toate brandurile 
personale apar atât de simplu ca în modelele linie şi spirală, 
adică prin perseverenţă într-o activitate mereu aceeaşi. 
Uneori, brandul personal apare ca model în trei dimenisuni. 

Imaginea carierei mele poate fi o piramidă cu mai 
multe vârfuri care pentru mult timp nu are o bază clară: toate 
fețele pot fi baza ei. Sunt oameni care sunt şi scriitori, şi 
profesori şi traineri. Sau anumiți oameni sunt actori, scriitori 
şi persoane publice. Sau oameni politici, scriitori şi jurnalişti. 
În toate aceste combinaţii, uneori se vede care e vârful 


169 
principal (domeniul ales), alteori cele trei sau patru 
ocupații sunt toate la fel de importante. 

Însă, dacă găsesc un vârf principal, celelalte vârfuri 
devin baza piramidei. Dacă ocupațiile de bază au în vârf un 
singur domeniu care le dă tuturor nota personală, piramida 
se restrânge într-un singur plan: vom avea un triunghi cu 
punctul de sprjin în centru. Tot ce fac prin punctele B, C, D 
este o susținere a punctului A. Desenul se poate reprezenta 
şi ca o siglă asemănătoare cu cea de la Mercedes. 


Fig. 20 


Arhitectura unui brand personal ar însemna că am 
ales Domeniul care mă reprezintă (şi totodată pe care eu „îl 
reprezint”), cuvântul cheie, tema principală, iar tot restul e 
plănuit în aşa fel încât să mă ajute să extind acel domeniu. 
Tot ce fac, tot ce scriu, modul în care mă promovez, lecturile 
şi întâlnirile, investiţiile şi parteneriatele sunt o muncă de 
extindere a triunghiului meu personal. 


170 
A way that felt like me >>> 


Să citim un pasaj dintr-un interviu cu autoarea 
blogului Design Sponge, cineva care a pus Designul în vârful 
piramidei. E o poveste care se repetă la multi oameni, mai 
ales la cei creativi: fără pile, fără mulţi bani şi uneori chiar 
fără studii în domeniul respectiv, ajungi să descoperi o 
muncă pasionantă cu ajutorul unui singur blog şi... cu putin 
curaj şi creativitate. (Piramida ar fi deci: blog + pasiune + 
curaj + creativitate). 

Grace Bonney a lansat un blog cu un tipar foarte clar: 
două-trei fotografii despre un obiect de design interesant, 
urmate de un scurt comentariu. Scoble şi Shel notează în 
cartea lor: „Cu puţin timp în urmă, Bonney era încă un 
consultant nu foarte căutat din Manhattan. Acum este 
considerată «mâna invizibilă» a industriei designului. A fi 
menţionat pe blogul ei înseamnă deseori cel mai scurt drum 
spre apariţii în rubricile de profil ale celor mai importante 
publicatii.”°° 

Aflam mai multe despre povestea ei dintr-un interviu 
cu autoarea blogului. lata un extras: I've always loved art and 
architecture. | was a fine art major but something just wasn't 
clicking. | remember my professor asking what | loved about 
art and all | talked about was how I loved making over 
people's dorm rooms and building my own furniture. She said 
«you know, we don't really do that here, but you should look 
into a degree in design». 

lată cum un simplu sfat al unui profesor iti poate 

deschide un drum complet nou (poate că nu cerem sfatul 
profesorilor atât de des cât ar trebui). lar apoi, consilierea în 
carieră se bazează pe utilizarea resurselor care există deja: 
de ce să renunti la o facultate prost aleasă şi să începi un job 
de la zero, când un simplu master bine ales sau o licenţă 
bine aleasă te pot duce mult mai repede la o carieră sau la o 
afacere profitabilă? 

| remember feeling like I'd been living under a rock for 
the past 18 years. Design? You can do just that? 

Prima senzaţie e una de eliberare: pot să trăiesc 
„doar” din asta? Pot să fac doar asta de dimineaţa şi până 
seara!? E senzaţia bună a carierei personale, sentimentul că 
ai găsit Linia Bună: „vreau să fac asta la nesfârşit!” 

Ever since then I've never looked back. 

A doua senzatie e faptul ca ai luat o decizie fara 
intoarcere. Dupa ce simti ca ,se poate”, iei decizia sa faci 
totul in acea directie, deci restul planurilor cad in ruina sau 
raman simple anexe. 

Multi oameni vor sa înceapă ceva nou, dar grija 
pentru ziua de mâine aduce cu sine anexe care rămân la fel 
de importante ca noul plan, nu sunt doar simple elemente 
auxiliare. Totuşi, dacă simţi că poţi, ideile bune nu vor veni 
decât dacă te arunci cu totul la apă. Doar dacă te dedici 
complet noii preocupări va veni şi timpul pentru a scrie, a te 
promova, a căuta locuri de întâlnire sau soluţii pentru a face 
noua preocupare profitabilă. Dumnezeu nu bagă în traistă, 

dar nici nu poate să o facă dacă ai mereu traista 
plină cu altceva. 

I've been devouring design magazines, books, 
television shows, classes and fairs since my sophomore year 
in 2000. It wasn't until my boyfriend suggested I start a blog 
that it all came together. | was able to combine my love of 
publishing and magazines with my love of design in a way 
that felt like me.® 

Blogul are acest talent magic de reuni la un loc lucruri 
care păreau imposibil de reunit. Mai mult: cadoul pe care îl 
oferă un blog este că ceea ce ti se părea imposibil de reunit 
este tocmai ceea ce oamenii caută pe blogul tău. Tocmai 
felul tău de a gândi combinat cu felul tău de a scrie, un 
amestec care nu îşi găsea locul nicăieri, vine ca o mănuşă 
pe un blog care şi-a găsit un stil propriu. 

Şi atunci simţi că ai găsit a way that felt like me. Linia 
ta Bună. Despre asta e vorba în ultima parte a călătoriei. 

MOMENTUL DE REVELATIE 


Please don't call to ask what the object of 
the game is — figuring that out is the object 
of the game. 

The Game (1997) 


Metoda suspectului >>> 


După câteva job-uri diferite, dacă încă nu am găsit ce 
caut, nu trebuie să mai caut alt job. 

Trebuie doar să mă opresc. 

Sa mă plimb o zi sau o lună. 

Sa merg la un consilier de carieră. 

Să vorbesc cu toți prietenii mei şi să citesc toate 
cărţile pe care ei mi le recomandă. 

Să văd toate filmele care rulează în oraş. 

Şi apoi să mă întreb: Ce e „suspect în tot ce am făcut 
eu până acum? 

A căuta suspectul, ca într-un film poliţist, e o metodă 
inversă fata de metoda care caută o trauma (ceva „rău”). 
„Suspectul” carierei mele înseamnă că, în ce am făcut în 

ultimii ani, mai e „ceva bun” de aflat. Un lucru pe 
care nu l-am aflat inca şi din pricina căruia sunt nelinistit, 
nemulțumit, nu îmi găsesc locul. Însă dacă reuşesc să pun 
întrebarea bună, văd imediat cum simptomele mele (nu îmi 
găsesc locul şi sunt neliniştit) se transformă în indicii despre 

identitatea bună la care pot să ajung în viitor. 

Întrebările care scot la iveală ,suspectul” sunt diferite 
de la caz la caz şi, în general, fac o legătură între o 
experienţă ,aparent” nefericită şi un „vis” uitat sau lăsat de-o 
parte. De exemplu, poate că sunt mai creativ decât credeam 
şi asta explică faptul că nu suport munca de birou (lucru de 
care mi-era ruşine). Sau poate că îi înțeleg pe oameni şi îi 
pot ajuta prin consiliere sau recrutare, ceea ce explică faptul 
că acord încredere foarte uşor şi nu îmi merg afacerile. 

Dacă sunt copywriter de şase ani deja şi nu sunt 
mulțumit, probabil că soluţia nu va fi sa mă ocup de strategie: 
poate că sunt mai bun în domeniul culturii, al afacerilor sau al 
educației. Sau dacă lansez afaceri de succes, dar nu ştiu să 
le continui, poate că locul meu e în publicitate sau 
consultanţă: sunt bun la implementare şi atât. 

Cu întrebarea „Poate că... ? în minte, sunt mult mai 
aproape de ce vreau de fapt să fac. 

Vezi anumite lucruri doar când eşti pregătit >>> 


Deşi soluţia bună pare idiot de simplă atunci când se 
dezvăluie, momentul de revelaţie e foarte rar şi greu de 
descoperit pentru că e altfel decât toate celelalte momente 
ale vieții. 

Ca să descoperi o soluţie pentru tine, trebuie ca, în 
mijlocul activităţii, să devii cel mai relaxat om cu putință. 
Dacă ce ai făcut până acum nu te mulţumeşte, schimbarea 
de care ai nevoie e mai profundă decât „a face ceva” şi 
trebuie să ai relaxarea necesară ca să mai cobori un etaj în 
tine. 

E o secundă de ezitare, ca momentul din filme în care 
totul pare pierdut. De fapt, tocmai atunci accepti că orice se 
poate întâmpla. lar atunci când devii deschis la orice 
posibilitate, vezi în jurul tău lucruri pe care nu le-ai fi văzut 
dacă viaţa ta ar fi fost liniştită şi ai fi mers pe un singur drum, 
fără ocoluri, accidente şi frământări. 


Soluția e mereu „după colt” >>> 


Ideile bune apar în ultimele zile, minute, secunde... 
Informaţia de care ai nevoie într-o discuţie importantă 
e strecurată de regulă atunci când ieşi pe uşă, pe pragul ei. 

Şi după o lungă cercetare pentru o campanie 
de publicitate, găseşti brusc soluţia: era printre primele idei 
pe care echipa de creaţie le-a aruncat la coş. La început 
ideea suna ciudat, dar acum vine exact ca cireaşa de pe tort. 

E ca şi cum „ai da colțul” unei imense construcții 
careia îi lipseşte cărămida finală: trebuie să te tragi puţin 
deoparte ca să poţi să vezi de unde lipseşte sau unde se 
potriveşte acea cărămida finală, care valorează mai mult 
decât toată construcția. 

Alvin Toffler vorbeşte despre acest tip de descoperire 
finală în introducerea la „Şocul viitorului”*: ne spune că, 
dacă acei cartografi dinaintea marilor exploratori nu ar fi 
desenat hărţi greşite, aceştia din urmă nu ar fi descoperit 
harta corectă. Ei doar au pus cap la cap nişte hărţi care erau 
greşite, dar fără de care nu ar fi găsit harta cea bună. 


„Simplitatea este complexitatea rezolvată” >>> 


În ceea ce priveşte cariera, citatul lui Brâncuşi din titlu 
ar însemna că doar atunci când văd o problemă în toată 
complexitatea ei pot să găsesc o soluţie pe măsura ei. Doar 
atunci când mă văd ca pe o masă de operaţii, atât cu cele 
bune cât şi cu cele rele, pot să descopăr „secretul”. Dacă nu 
sunt conştient de toate lucrurile care compun ecuaţia vieții 
mele nu pot să găsesc soluţia: ea poate fi tocmai acel mic 
detaliu personal pe care nu l-am mai luat în calcul din 
oboseală: un hobby pe care l-am trecut cu vederea sau o 

experiență fericită pe care am uitat-o sau în care nu mai 
am puterea să cred. 

Citatul de mai sus trimite la faptul că lucrurile se 
rezolvă în cel mai greu moment prin care aş putea trece, 
atunci cand văd complexitatea vieţii mele în integralitatea ei. 
Şi mai înseamnă că lucrurile se rezolvă la un moment dat, nu 
înainte şi nu după, ci tocmai în acel moment în care ele se 
pot rezolva. 

Poate fi o veste proastă: s-ar putea ca drumul meu să 
mai dureze ani de zile. Dar poate fi şi o veste bună: dacă 
încă nu am găsit ce caut, nu trebuie să îmi fac sânge rău — e 
normal, ecuaţia identităţii se va rezolva doar la un moment 
dat, un moment care mă aşteaptă undeva în viitor. 

E mai mult o veste bună decât proastă: chiar dacă 
mai am de mers, citatul mă scapă de vinovăția care mă 
apasă atunci când îmi spun: „încă nu ştiu ce vreau să fac”. 


„Nu e perfect, dar nimic nu lipseşte” >>> 


Acest alt citat al lui Brâncuşi ne sugerează că există o 
stare de lucruri pe care o decoperim la un moment dat. 
Atunci când e „destul”. 

Francis Copolla spunea, vorbind despre realizarea 
filmului Godfather. „simțeam că de acum filmul avea propria 
viata’. Adică, probabil, avea atâtea lucruri care rezonau cu 
destul de multi oameni încât filmul exista deja, chiar dacă mai 
trebuia putin cizelat. 

Oameni ca Al Pacino, Anthony Hopkins sau 
Bono nu au forme fizice perfecte, nu au câştigat concursuri 
sportive sau de frumusețe, dar îi recunosti imediat şi, ca 
oameni, sunt mult mai reusiti decât multi dintre cei 
consideraţi îndeobşte perfecţi. Ceva face că „nimic nu le 
lipseşte” atunci când îi vezi. 

Sau ne putem gândi la cei doi parteneri din filmul 
Family Man care îşi dau seama la un moment dat că, deşi nu 
erau bogaţi, nimic nu le lipsea. 

La fel, la nivelul carierei, după ce am încercat mai 
multe job-uri de ocazie imperfecte, ajung să mă întreb: care e 
locul în care, deşi lucrurile nu sunt perfecte, nimic nu îmi 
lipseşte? În loc să caut job-ul perfect, mai bine încep să caut 
job-ul unde nimic nu îmi lipseşte. 


Centimetrul final >>> 


Discursul antrenorului (Al Pacino) din filmul Any 
Given Sunday ne spune că putem să greşim oricând şi 
oricât, important e să scăpăm de greşeala principală: să nu 
mai căutăm perfecțiunea gestului. Deci, în cazul nostru, să 
nu mai căutăm CV-ul perfect sau job-ul perfect. 

Trebuie doar să adunăm zilnic centimetri — în lista de 
prieteni, în adresele de email, în lucrurile pe care le ştim sau 
care ne fac diferiţi fata de alti oameni. La un moment dat o sa 
găsim şi centimetrul final, locul mic dar sigur care ne 
reprezintă cel mai bine în ceea ce priveşte cariera. 

Poate fi vorba de un job pe care doar eu îl pot 
îndeplini, sau poate un job pe care eu îl pot inventa, sau un 
proiect de lungă durată care mă motivează, pentru prima 
oară, sută la sută. 


Ceva la care nu te-ai gândit niciodată >>> 


Atunci când o soluţie pare imposibil de găsit pentru 
mine, trebuie să mă transpun în starea de a-mi imagina ceva 
la care eu nu m-aş fi gândit niciodată. 

E unul dintre exemplele date de Daniel Castro: când 
nu iti găseşti pantofii, dacă o să îi cauţi tot acolo unde îi cauţi 
de obicei, nu o să îi găseşti. Trebuie să cauţi acolo unde nu i- 
ai căuta de obicei. E „legea a cincea a concentrării critice”: 
tindem să eliminăm ceea ce nu ne aşteptăm să vedem“. 

Putem adăuga titlul unei cărţi recente a lui Nossrat 
Peseschkian: /f you want something you never had, then do 
something you never did®. 

Şi ne mai putem gândi la teoriile care spun că 
greşelile sau accidentele ne duc la o descoperire 
neaşteptată, pe care nu am fi făcut-o dacă mergeam în linie 
dreaptă. Fizica cuantică e un loc de inspiraţie pentru greşelile 
„aparente” din jurul nostru, în fapt treceri prin „găurile negre” 
ale vieţii, care ne scot direct acolo unde trebuia să ajungem. 

Trezirea din vis >>> 


Sunt momente în care tot ce ai făcut până atunci 
poate fi comparat cu un vis. E scenariul din The Family Man, 
care se regăseşte în multe alte filme: treci printr-o perioadă 
de bilanţ în care „trebuie să îţi dai singur seama de ceva”. 

Ceea ce cauţi e mai important decât tot restul 
lucrurilor pe care le faci sau pe care le-ai putea face în 
continuare dacă ai merge înainte. De aceea, până nu îţi dai 
seama care e acel lucru mai importat decât tot restul, rămâi 
prins într-o stare de vis, sau „senzaţie de film”. 

Şi poate că uneori, ca in Inception, doar muzica iti da 
presentimentul că urmează să te trezesti din vis. 


Muzica personală >>> 


La începutul şi la sfârşitul unui film bun e muzica: 
dacă muzica e bună, orice secundă din coloana sonoră a 
filmului iti aminteşte de întreg filmul. Sau dintr-o casă pe care 
o parasesti iti rămâne atmosfera unei dimineti în care ţi-ai 
băut cafeaua pe un balcon — un fel de muzică ce înconjura 
tot ce făceai. 

Atunci, nu putem transmite şi noi un fel de muzică, 
prin activitatea de zi cu zi, în forma comprimată a unui tipar 
personal? Viaţa devine mult mai interesantă atunci când simţi 

ca tot ce faci a luat o nota muzicală personală care te 
înconjoară ca o aura invizibilă. 

Putem să ne gândim aşa: în gălăgia asurzitoare a 
oamenilor care ne înconjoară la fiecare semafor, sunt 
persoane care ne rămân în minte. Înseamnă că povestea lor 
e mai răsunătoare decât a celorlalţi. Nu e neapărat o poveste 
de „star”, dar e răsunătoare. E o muzică care a spart zidul de 
sunet al tuturor celorlalți. 

lar sutele de ore petrecute noaptea în cămin sau într- 
o garsonieră, privind la filme si visând la o viitoare carieră, nu 
sunt pierdute: sunt momente în care „încercăm” lumea cu 
mintea, aşteptând clipa în care o să apară muzica personală. 

Atunci când simt că „totul cântă” în jurul meu dacă fac 
un anumit lucru, e semnul că am intrat pe coarda „cuantică” a 
vieţii mele: mi-am găsit Linia Bună. 

LINIA BUNĂ 


Fig. 21 


Există o Linie Bună care porneşte odată cu visele din 
copilărie sau din liceu. Nimic din ce ai visat în copilărie nu e 
„greșit, dar pentru mult timp poate să se afle încă în 
transformare, ca o larvă care nu a devenit încă fluture. 

O bună consiliere în carieră încearcă să găsească 
Linia Bună, care apare după liceu în multe forme 
intermediare. În mijlocul piramidei, în mijlocul planurilor de 
carieră e mereu un punct de contact cu Linia Bună, dar acel 
punct poate fi oriunde în piramida a ceea ce faci sau eşti 
acum din perspectiva profesiei. 

De exemplu, la 18 ani voiai să fii jurnalist, când de 
fapt vrei „să transmiţi” adevărul altora şi asta ar fi Linia ta 
Bună. lar Linia Bună trece de la jurnalist, să zicem, prin 
teologie, filosofie şi carieră didactică. Se poate opri la cariera 
didactică: să transmiti adevărul unora mai putin cunoscători 

decât tine. „Jurnalistul” de la 14 ani, „filosoful” de la 20 si 
,teologul” de la 22 însemnau mereu, fără a fi încă suficient de 
clar, profesorul: destinaţia finală a transformării şi Linia Bună. 

Fig. 22 


Sau când erai mic voiai să fii doctor, când de fapt iti 
place să descoperi indicii şi modul în care ele conduc la o 
soluţie. S-ar putea ca Linia Bună să însemne o altă meserie 
în care se caută indicii, de la sociolog statistician la poliţist 
criminalist, de la specialist în situaţii de criză organizaţională 
la cea de grafolog, sau de la psiholog social la specialist în 
recrutare. 

Fig. 23 


La început viata pare simplă. Cum spune Tagore, e 
ca un fir simplu care urcă spre cer. 

Orice „problemă” care apare in viata mea poate fi 
desenata ca un bulb crescut pe acel fir care era simplu. Nu 
ştiu când se naşte acel bulb, pentru că el coace în ascuns, 
dar la un moment dat apare în conştiinţă, ca un cerc deschis. 
Firul simplu a devenit un cerc: viața mea nu mai e simplă, 
parcă toate problemele s-au adunat în mintea mea, iar 
fiecare pas care înainte era simplu acum pare ca o 
traversare a unui munte înalt şi abrupt. 

Deşi criza apare doar la un moment dat în 
conştiinţă, cauza ei e undeva în trecut. Şi uneori sunt nevoit 
să revin cu mintea până la baza conului: se numeşte terapie 
sau analiză. E conul din stânga. 

O psihologie a carierei poate face drumul în sens 
invers. Mă duc cu mintea înspre viitor, cu întrebarea: cine aş 
putea fi eu, în viitor, aşa încât să înțeleg de ce acum nu sunt 
liniştit? 

Conul din dreapta are alt mesaj: trec printr-o criză de 
transformare, de căutare a unei identități dintr-un viitor la 
care nu am ajuns încă. Un nivel al dezvoltării personale de 
care nu ştiu încă sau o identitate profesională de care nu îmi 
dau seama încă. 

De fapt, „criza” mea poate fi doar efectul unei lipse de 
activitate: pur şi simplu mă plictisesc, iar spațiul meu de viata 
nefolosit produce turbulente în călătoria vieţii. Dacă îmi 
găsesc direcţia bună, o să revin la normal. 

În fine, dacă trauma din trecut este un lucru rău care 
mi s-a întâmplat şi o Non-întâlnire, identitatea din viitor pe 
care o caut este un lucru bun care mi se va întâmpla: o 
Întâlnire cu mine. Modelul conului dublu propune să ne 
preocupăm mai degrabă de vârful bun al conului şi să ne 
lăsăm schimbaţi şi conduşi de această întrebare (metoda 
suspectului, de mai sus): cine voi fi eu în viitor?%. 

CERCUL CĂLĂTORIEI 


Putem vedea acum călătoria studentului 


ca o 


călătorie în cerc pe care o fac nu doar prin oraş, ci în acelaşi 


timp şi prin interiorul meu. 

Fig. 24 


Prima parte a cercului este partea intrebarilor despre 
mine şi despre carieră, care se termină cu momentul de 
criză, la jumătatea drumului. În a doua parte închid una dupa 
alta întrebările puse de mine, prin răspunsurile despre viata 
pe care le găsesc singur, pe drum, pas cu pas. lar ultimul 
răspuns va fi în legătură cu mine însumi: cercul se închide 


atunci când descopăr care e Linia mea Bună. 

De fapt, cercul e un imens ocol. Părăsesc linia 
dreaptă pe care mergeam când viaţa era simplă şi intru într-o 
schimbare permanentă, de 360 de grade, zi după zi, an după 
an. E o schimbare dureroasă pentru că în fiecare zi din acest 
parcurs ştiu că mai am de rotit puţin perspectiva, mai am de 
schimbat ceva sau mai am de aflat ceva nou. Doar într-un 
târziu viaţa revine din nou la „un fir simplu care urcă către 
cer”. După toată agitația şi suferința, după toate ocolurile, 
întrebările şi răspunsurile, iese în evidenţă Linia mea bună. 

Nu puteam să văd Linia Bună dacă stăteam pe loc: 
acum fac totatul momentelor în care m-am simțit „pe drumul 
cel bun”, arunc ce a fost forțat sau doar stare intermediară şi 
păstrez toate momentele în care am fost pe Linia mea Bună. 
Ele îmi indică direcţia bună. 

Dar linia bună nu e o linie în planul cercului, aşa cum 
a fost călătoria. E o linie care pleacă în sus (vezi Fig. 25): am 
găsit ceva ce pot face la nesfârşit, aşa că, în orice loc aş fi 
sau în orice condiţii, lucrurile pe care le fac sunt „ca un fir 
simplu care urcă spre cer”. 

CĂLĂTORIA STUDENTULUI (harta completă) 


Dacă  suprapunem acum călătoria studentului, 
călătoria eroului şi cercul călătoriei, putem vedea cercul 
complet al călătoriei de la facultate la carieră: 

Fig. 25 

CARTIER: ECHILIBRUL CARIERA-VIATA 
PERSONALĂ (Master of Two Worlds) 


- Morpheus, the Oracle, she told me... 
- She told you exactly what you needed to 
hear. That's all. 
The Matrix 


Odată ce găseşti Linia Bună, găseşti mult mai repede 
sau mult mai uşor un echilibru între carieră şi viata 
personală. În Centrul Vechi al oraşului, la terasele de toate 
formele şi mărimile, se trag concluzii. Acolo auzi cum 
gândesc oamenii după ce au terminat călătoria. 


Nimeni nu te-ar fi putut ajuta >>> 


Decât să ti se spună sec că „azi nimeni nu te poate 
ajuta”, e mai bine să ti se explice, ca şi cum ai fi parcurs deja 
tot drumul, că în unele momente „nimeni nu te-ar fi putut 
ajuta”. 

E un lucru povestit doar de către cei care au găsit 
până la urmă o carieră împlinită. Acei oameni pot retrăi 
călătoria şi filmul vieţii şi iti pot confirma că în unele momente 

chiar nu te-ar fi putut ajuta nimeni. lar mesajul lor are 
un sens pozitiv, nu mai e cinic: înţelegi că trebuia să găseşti 
ceva ce numai tu puteai inventa, descoperi sau implementa. 
Senzatia de singurătate în carieră, la fel ca pentru un 
artist, e o poveste tristă cu sfârşit fericit. 


Singurătatea strategiei >>> 


De la un moment dat povestea pe care ai spune-o 
cuiva despre strategia ta de viata devine mult prea lungă: 
nimeni nu are timp să te asculte, chiar dacă ar fi dispus să o 
facă. A suporta singurătatea strategiei e de fapt dificultatea 
principală a călătoriei spre carieră. 

De aceea astăzi adulții nu mai pot să „vadă în noi” ce 
ar trebui să facem pentru a avea succes, iar „bătrânii nu ne 
mai pot fi îndrumători pentru că nu mai au experienţa 
lucrurilor cu care noi, cei de altă vârstă, ne confruntăm. 
Drumul bun se face mai degrabă prin ocoluri neştiute şi 
nevăzute de nimeni. 

Şi de aceea sunt bune filmele cu scenarii complicate: 
găsim acolo foarte multe strategii de viata, din care putem 
alege ce avem nevoie, şi astfel se profilează un „mentor 
strateg”: mergem la cel care ne poate vedea viata în mişcare, 
înspre viitor, şi nu la cel care ne spune ce e bine azi sau ce 
am greşit ieri. 

Psihanaliză în mijlocul oraşului >>> 


Aparent o imensă dezordine, poate că oraşul e totuşi 
o „dezordine ca ordine care nu se vede” — e un citat din Henri 
Bergson pe care îl foloseşte Robert Venturi pentru 
arhitectura din Las Vegas. Oraşul de astăzi conţine prea 
multă informaţie pentru a putea fi citit de la începutul 
drumului, aşa cum se citeşte un oraş mai vechi, căruia îi vezi 
imediat turla bisericii, primăria sau tribunalul. 

Cel care se plimbă prin oraş, acel „flâneur” de care 
vorbesc, printre alţii, Walter Benjamin“ şi mai recent Anne 
Friedberg“, poate deveni atunci reprezentantul unei forme 
de meditaţie în mişcare, mergând prin oraş. A descoperi 
adevăratele intersecţii ale oraşului în care trăieşti devine o 
forma de psihologie arhitecturală: în sens strict nu te 
descoperi pe tine — la fel ca pe o canapea la psiholog —, dar 
călătoria prin oraş durează atât de mult încât te schimbă 
in(tre) timp la fel de mult ca o discuţie pe o canapea. 

Pentru o carieră, decât să mă gândesc la mine 
(introspectie), mai bine ies pe uşă şi încep să mă plimb prin 
oraş, merg să-mi ajut colegii sau să fac un voluntariat. Dacă 
merg mult timp, o sa descopăr un fel de a face lucrurile care 
mă reprezintă. Nu l-aş fi găsit niciodată stând acasă pe 
canapea cu gândurile mele: era nevoie de o lungă călătorie 
făcută „cu ochii-n patru” şi fără să mă gândesc atât de mult la 
mine cât mai ales la ce aş putea face, cu mâinile ori cu 
mintea. 

Fenomenul de „a te descoperi pe drum”, sau 
„văzând şi făcând” poate fi numit „extrospecţie”, spre 
deosebire de „introspecţie”. Acelaşi lucru este exprimat mai 
simplu, dar la fel de bine în citatul din Matrix: there is a 
difference between knowing the path and walking the path. 


Mitul imaginii perfecte >>> 


Să iti doreşti o imagine perfectă poate fi lucrul cel mai 
stresant şi costisitor din lume. Şi e un mit: de fapt nu îi 
admirăm pe oamenii cu imaginea perfectă, ci pe oamenii cu 
imaginea bine conturată şi care durează. 

Al Pacino sau Anthony Hopkins nu au forme perfecte, 
dar se văd de departe sau sar în ochi la următoarea întâlnire. 
Şi astfel de oameni ne învaţă că suntem deja mult mai mult 
decât credem şi că ar trebui să ne preocupăm doar de puţine 
lucruri pentru a fi remarcati. Poate doar trei sau patru puncte 
fixe pe harta propriei imagini. Dar avem de lucru: care sunt 
acele trei sau patru puncte care ne şi reprezintă, dar dau şi 
frumos? Ele există, iar căutarea lor nu înseamnă minciună 
sau manipulare. 

Brandul personal, aparent o preocupare superficială, 
e de fapt o alegere esenţială care simplifică şi orientează 
viața. Şi, deşi asociem brandul personal cu statutul de star, 
în mod paradoxal tocmai brandul personal ne eliberează de 
obsesia acestui statut. Starurile sunt adesea persoane care 
au ajuns să aibă o reputaţie, dar nu au neapărat un brand 

personal şi atunci trebuie să compenseze, să aducă 
mereu ceva nou. Cel care are un brand personal nu mai are 
nevoie să aducă ceva nou la toate capitolele (un alt fel de a 
se îmbrăca, alte locuri de vacanţă, alte divorturi etc.) pentru 
că, prin ceea ce este, reprezintă ceva nou. 


Filosofia diferenței >>> 


Fata de alte filosofii care circulă pe piaţă (suntem toți 
„unici”, „egali” etc.), filosofia „suntem toţi diferiţi” e interesantă 
şi utilă din cel puţin trei motive. 

În primul rând, ne pune o întrebare: „prin ce sunt eu 
de fapt diferit'? E o întrebare de branding personal, dar care 
nu are deloc legătură cu întrebarea „ce produse la modă mai 
consumam ca nişte maimuțe cuminţi?”. De fapt, e un 
exerciţiu de bilanț care apare la multi filosofi: să găseşti ceea 
ce face ca viata ta să fie „diferită” (fata de alții sau fata de ce 
faci de obicei) e un exercițiu greu de făcut. 

În al doilea rând, faptul că suntem toţi diferiți e mult 
mai concret decât faptul că avem „ceva unic”. Ne pune o 
problemă de film poliţist: trebuie să găsim ceva ascuns în 
fiecare om, mereu altceva de la un om la altul. Viaţa între 
oameni devine atunci interesantă şi mereu nouă. 

Dar, mai ales, deşi „a fi diferit” pare o filosofie egoistă 
(sunt diferit adică ajung la birou când am chef şi parchez 
unde am chef), are un efect foarte bun pentru ceea ce pare a 
fi acel rău de la rădăcină care apare într-un grup de oameni 

care petrec mai mult timp împreună: invidia. Dacă 
acceptăm într-adevăr diferenţa, ne imunizam fata de invidie. 


Sfârşitul invidiei? >>> 


Într-adevăr, se întâmplă să ai momente de invidie 
atunci când vezi oameni care au reuşit să găsească ceva 
nou: un nou fel de a canta, de a vorbi, de a face lucrurile. Si 
poţi ramâne cu o invidie camuflată în suflet, încercând sa 
copiezi aceeaşi ,magie” la care a ajuns celălalt. 

Dar, în muzică de exemplu, tocmai faptul că există şi 
Bono, şi Sting, şi Eric Clapton înseamnă că pot exista şi altii 
„ca ei”, dar în nimic „la fel ca ei”. Şi pe măsură ce creşte lista 
celor care au spart canoanele cu un nou stil, tocmai lista asta 
lungă te eliberează de invidie. 

Într-adevăr, tocmai faptul că atât de mulţi oameni 
diferiți au avut succes venind cu lucruri diferite iti dă şi tie atât 
indiciul, cât şi speranţa la „ceva diferit” pe care l-ai putea găsi 
şi tu. Oamenii pe care îi invidiai nu mai sunt nişte obstacole 
în fata propriului tău succes: sunt doar decorul care, 
dimpotrivă, îl cheamă să iasă la lumină. 

Lumea e plină de viata >>> 


Lumea de azi poate părea obositoare: e prea 
încărcată, prea plină de oameni care vor să îmi fure ochii şi 
inima. lar „un nou brand persona!” poate fi ceva deprimant: 
sunt prea multi oameni pe care trebuie să îi cunosc sau în 
legătură cu care trebuie să fiu la curent. 

Sau acelaşi nou brand personal poate fi momentul în 
care lumea devine pentru prima dată interesantă. Îi admir pe 
cei care au reuşit să aducă ceva nou pentru că, prin ce sunt, 
ne arată în primul rând că azi e foarte mult loc pe lume, 
fiecare are loc cu stilul lui propriu acolo unde lucrurile păreau 
bine stabilite şi limitate la o regulă arhi-cunoscută. 

Şi cu cât sunt mai multi oameni „noi pe lume, cu atât 
lumea devine mai largă şi mai frumoasă. 


Trecerea frontierei >>> 


Putem explica brandul personal prin teoria frontierei, 
a lui Turner: frontiera e Linia dincolo de care oamenii mai 
originali puteau experimenta aventura (cum ar fi Vestul 
Sălbatic). Odată ce pământul a fost cucerit de mijloacele de 
transport, nu mai există vreun teritoriu „virgin” în care să 
putem uita de cei care se comportă „la fel ca majoritatea”, iar 
„Frontiera” a devenit interioară, personală. 

Tom Peters (cel care a lansat termenul de 
„brand personal’) vorbeşte despre brandul personal ca 
improvizație: „Un fapt suprinzător: noua economie bazată pe 
cunoaştere este, de fapt, Vechea Economie. Ea ne cere — în 
stilul lui Davy Crokett — să trăim după cum ne ghidează 
propria minte. Să improvizăm”®®. 

Brandurile personale înseamnă zeci, sute, mii de 
treceri ale frontierei. Fiecare din cei care vin cu ceva nou 
improvizează şi trec frontiera cunoscută, merg dincolo de cei 
care fac lucrurile „la fel ca până acum cinci minute”. 


inversul brandului comercial >>> 


Poate că brandul personal nu e masca vulgară sau 
superficială pe care unii şi-o imaginează, ci în multe privinţe 
are tocmai inversul calităţilor negative ale brandurilor 
„nepersonale”. Dacă brandurile din supermarket nu 
corespund întodeauna valorilor mele, brandul personal pare 
a fi tocmai şansa de a impune nişte valori pe care le aleg eu, 
folosind însă tehnologia de impact pe care o folosesc 
brandurile comerciale. 

Brandul personal înseamnă cu siguranță mai mult 
decât asortarea brandurilor pe care le port pe mine, eo 
construcţie care durează, spun specialiştii, minim şase luni 
din momentul în care aleg o strategie de branding. Dar până 
sunt pregătit să fac asta, probabil că lucrez cu mintea asupra 
mea cât într-o terapie de ani de zile. 

lar toate aceste lucruri chiar nu au vreo legătură 
cu genul de manichiură la care ne gândim când citim reviste 
de celebrităţi într-o sală de aşteptare: nu cumva brandul 
personal e tocmai şansa de a scăpa de brandurile alea mari 
şi urâte despre care vorbeşte Naomi Klein? 


Şansa unui echilibru >>> 


Pe de altă parte, brandul personal îmi oferă şansa de 
a scăpa de regulile prea stricte ale unei companii sau 
instituţii, dar fără să cad în tentatia unei filosofii despre viata 
în natură, despre bunul sălbatic sau sihăstrie. Pot să rămân 
în mijlocul oraşului şi să trăiesc din lucrurile în care eu cred. 

Sigur că sunt oameni care trăiesc pe cont propriu în 
natură sau la marginea oraşelor. Dar dacă eu fug din oraş, 
cei care îmi sunt prieteni sau care au nevoie de mine rămân 
în oraş: nu ar fi bine să mă gândesc şi la ei? Brandul 
personal e totodată o şansă de a nu îmi distruge relațiile 
personale şi viata socială. 

lar dacă renunţ la telefonul mobil sau la supermarket, 
pierd şi mai mult timp sau energie decât pierdeam înainte în 
mijlocul oraşului. Până la urmă, important e să nu joc cu 
mintea jocul impus de economia de piaţă, chiar dacă trăiesc 
şi mănânc liniştit printre cei care îl joacă. Pe scurt, brandul 
personal mă poate scuti de mai multă viata la tara decât ar fi 
nevoie pentru o viata sănătoasă „menta!”. 

Locul de mijloc >>> 


În ultimul capitol din cartea Terre des hommes” 
găsim la Antoine de Saint-Exupery o interesantă filosofie a 
vocației: locurile în care ajungem, călătorind în lume, ne ajută 
să ne descoperim. Şi uneori ne descoperim într-un loc 
necunoscut şi neaşteptat mai mult decât printr-un efort de 
introspectie făcut de-a lungul a ani de zile. 

La polul opus ar fi cei care cred că locul bun e undeva 
în noi înşine, că „ne facem” fericirea prin alegeri strict 
personale. 

Între locul din afară (descris de Saint-Exupery) şi locul 
dinăuntru (al alegerilor), poate că brandul personal e locul de 
mijloc: e un „loc al meu” (dinăuntru), care a fost gândit atât 
de bine încât devine „un loc şi pentru alţii” (din afară). 


La capătul meu, ceilalți >>> 


Pariul brandului personal e pariul legăturii ascunse 
dintre mine şi lumea de azi, aşa cum e ea. 

Pariul că dacă merg până la capătul a cine sunt, 
găsesc ceva ce poate fi înțeles foarte bine şi de către alții. 
Sau invers, că dacă mă gândesc foarte bine la cine aş putea 


199 
fi pentru ceilalţi, ajung să mă descopăr pe mine mai bine 
decât în cinci ani de terapie clasică. 

La capătul drumului spre mine întâlnesc oamenii, la 
capătul drumului spre oameni mă găsesc pe mine. 


He is not my king >>> 


Cei care insistă pe filosofia Work-Life Balance ne 
spun pe scurt că o carieră „îţi mănâncă viata’, şi ca mai bine 
stai liniştit cu familia ta, cu cățelul şi cu vacantele tale decât 
să devii un preşedinte de companie fără suflet. Dar, de fapt, 
acest lucru se referă la urcarea treptelor: nu e bine să fii 
obsedat de „urcarea treptelor” la birou, pentru ca iti consumi 
timpul de urcare a treptelor în propria casă şi intimitate. 

Performanţa, însă, e altceva. Personajul Ahile din 
filmul Troy are câteva lucruri interesante, printre care o nouă 
imagine despre cariera de top. Ahile e foarte bun în ce face, 
e cel mai bun, şi de aceea îşi permite să intre sau să iasă din 
„job” după cum are el chef (he is not my king). 

Dacă ne gândim la ziua de azi, performanţa nu te 
face sclavul carierei, ci, din contră, te apără de controlul prea 
strâns al patronului. Toate trainingurile pot fi văzute ca un 
cadou otrăvit şi drumul spre o sclavie cât mai perfectă. Sau, 
dacă ştim să le folosim, sunt o cale spre libertate: odată ce 
se ştie că sunt cel mai performant grafician sau cel mai 

performant strateg, îmi permit foarte multe în raport 
cu cel care mă angajează. 


A treia viata >>> 


La început, călătoria vieţii e dublă: o călătorie spre noi 
înşine şi o călătorie spre locul unde putem fi noi înşine (locul 
nostru bun în lume). Cel mai greu lucru de realizat astăzi 
pare a fi reunirea celor două călătorii: uneori trebuie să mai 
facem un pas pe primul drum, în acea zi, seară sau noapte în 
care ne preocupă exclusiv cel de-al doilea drum. Şi poate că 
liniştea sufletească înseamnă tocmai şansa de a găsi un loc 
începând de unde cele două călătorii devin una şi aceeaşi. 

Fie că acest lucru se numeşte brand personal sau 
altfel, se pare că el se atinge mult mai greu astăzi decât în 
trecut. Totuşi, sunt oameni care l-au atins: cu cât ne uităm 
mai mult la ei, cu atât mai mult — fără să îi invidiem — le 
putem „mirosi” atmosfera vieţii şi putem găsi curajul să 
căutăm şi noi aceeaşi linişte sufletească. 


lar dacă reuşim asta, începe o a treia viata: ne trezim 
din somn atât pentru noi, cât şi pentru alţii (pentru lume). 
Orice pauză e perfectă atât pentru drumul spre sine, cât şi pe 
drumul spre ceilalţi. Viaţa întreagă şi-a găsit o muzică 
permanentă şi are aceeaşi magie, fie că ne bem berea seara 
pe balcon sau ne luăm cafeaua cu colegii din birou. 

LA SEMAFORUL DIN CENTRU 


The real way to get happiness is by giving 
out happiness to other people. 
Baden Powell 


După ce renunti la visul din copilărie, se întâmplă 
uneori, după o lungă călătorie, să descoperi că munceai pe 
neştiute tocmai la acel vis din copilărie, dar într-o formă mai 
evoluată şi mai utilă altora. 

lar brandul personal e numele unei poveşti frumoase 
despre eroism care se repetă şi în zilele noastre, dar devine 
mult mai interesantă: nu iti cunoşti visul de la începutul 
drumului, astăzi visul se descoperă târziu, dar brusc, după o 
nesfârşită călătorie prin ceaţă. 


Începutul vieții (visul reîncărcat) >>> 


Să luăm filmul King Arthur, cu acea scenă în care 
Arthur, după ce renunţă la visul lui despre Roma şi vrea să 
plece în fine liber, îşi dă seamă că rolul lui este acela de a 
reface unitatea britanică („tot ce am făcut m-a condus la 
acest moment”). Oricât de „american” e filmul, el are un 
mesaj interesant: după ce visele ni se se schimbă sau chiar 
se spulberă, dacă rămânem atenţi la ce se întâmplă în jur, 

putem descoperi uneori că am devenit, fără să 
plănuim asta, şansa pentru un număr de oameni, o firmă sau 

o instituție. 

Chiar dacă visul inițial nu mai există, experienţa pe 
care am castigat-o poate fi refolosită acum pentru a sluji unui 
alt vis — cel care poate că ne aştepta, de fapt, de ani de zile. 

Sfârşitul devine, atunci, adevăratul început. 


Soluţia şi locul (brandul personal) >>> 


Să o luăm altfel: pe măsură ce fac o terapie, de la un 
moment încolo doar eu pot să văd soluția, iar terapeutii ştiu 
foarte bine acest lucru. La fel şi în carieră: nimeni nu îmi 
poate spune exact cine voi deveni până la urmă, ba mai mult, 
la capătul căutării pot afla că eu am devenit, încetul cu 
încetul, soluţia pentru alţii. Aşa cum spune Daniel Castro, 
„mereu ne întrebăm ce ne oferă viata, când, de fapt, viata ne 
întreabă ce avem noi de oferit lumii. Ce dificultăţi iti bat la 
uşă şi te întreabă ce oferi lumii chiar acum? 

Şi există oare un loc pe care soarta sau Dumnezeu 
mi l-a păstrat de ani de zile, ca pe un suflet pereche? E chiar 
aşa stabilă lumea ca să cred că „locul” meu va fi „undeva 
anume”? 

Mai bine „gândim fix pe dos”, cum spune Paul Arden, 
fostul director de creație Saatchi & Saatchi. Poate că tocmai 
eu pot deveni ,locul” stabil pentru alţii sau pentru cei dragi, şi 
poate că toți oamenii ar trebui să fie nişte „locuri” unde e 

plăcut şi bine să te opresti — asta ar fi partea frumoasă a 
brandului personal. 


Banii aduc fericirea (afacerile) >>> 


O replica din serialul Dallas ne spune că „banii nu 
aduc fericirea, dar numai noi, bogatii, o ştim”. Totuşi, daca ne 
gândim la povestea lui Oskar Schindler, lucrurile stau invers: 
„Banii aduc fericirea, dar numai noi, bogatii, o ştim”. 

Oskar Schindler a salvat vieți în timp ce făcea afaceri, 
iar povestea lui ne „salvează” şi pe noi astăzi atunci când ne 
temem de mulţimea de zero-uri la care am ajuns: ea ne 
spune că banii nu trebuie dati, ci folosiți. E prea uşor să dai 
banii, e ca şi cum ai intra în mânăstire doar pentru că ţi-e 
frică de lumea din jur. 

De fapt, în „mânăstire” intră cei care păstrează banii. 
Dar păstrează şi întrebarea cea mai grea, uneori mai 
dureroasă chiar decât sărăcia: poate că, prin funcţia la care 
am ajuns, mai puteam ajuta pe cineva? Măcar cu o 
recomandare sau cu o informatie buna? / could have saved 
one more person, and | didn't... ? 

You were the plan (şi tot restul funcțiilor) 


>>> 


În filmul Street Kings, la capătul unei lungi anchete, 
Tom Ludlow (Keanu Reeves) află că fusese influenţat, fără 
să-şi dea seama, să demallte un poliţist corupt la care 
nimeni altcineva nu ar fi putut să ajungă. lar la întrebarea lui 
din final „Care a fost planul?", replica lui Biggs (Hugh Laurie) 
este You were the plan. 

Replica e buna pentru acele situatii in care, daca nu 
mai văd „care e planul”, se poate ca lucrurile să stea într-un 
mod neaşteptat: chiar eu pot fi planul, pentru alții, pentru o 
situație, o instituţie sau o asociaţie. Asa cum sunt atâtea 
lucruri care nu s-au pus în mişcare decât printr-un om anume 
şi prin nimeni altcineva. 

Pur şi simplu nu am observat încă rolul bun pe care îl 
pot juca, tocmai prin ceea ce am devenit, exact în acest 
moment. 

NEXT LEVEL 


Către: Aeroport >>> 


După ce mă simt „la mine acasă” oriunde aş fi în 
oraş, mai rămâne un singur lucru de făcut: să ajung în 
aeroport şi „să îmi iau zborul din oraş”. Aeroportul e locul 
unde pot găsi o relaţie care apare în cinci minute şi durează 
o viata întreagă: e povestea din Cinci minute la o cafea. Eseu 
despre intimitatea postmodernă, deja publicat la editura 
SPER. 

Cinci minute la o cafea e de fapt finalul parcursului 
descris pe scurt în Călătoria Studentului şi numit „Oraşul 
Fără Sfârşit”. 


Către: Oraşul Fără Sfârşit >>> 


Jocurile video sunt doar începutul unui mare joc al 
vieţii: testele de tot felul, interviurile şi examenele sunt 
momente ale unui joc, jucat pe cont propriu vreme de ani de 

zile. În fiecare zi învăţăm să utilizăm competențe, 
tehnologie şi reguli sociale, adunăm puncte la fel ca un 
gamer. Si, la fel ca un gamer, în orice zi putem să câştigăm 
sau să pierdem şanse, job-uri sau relaţii utile. lar oraşul 
întreg care ne înconjoară e terenul de joc al vieţii în drumul 

spre maturitate. 

Ca în multe din jocurile de strategie, e vorba de un 
război. Dar astăzi nu ne luptăm cu un duşman vizibil, ci cu 
haosul, viteza şi cu momentele nepotrivite care ne fac să 
pierdem ocaziile unei vieţi mai bune; cum spune Ulrich Beck, 
„căutăm soluţii biografice la contradicții sistemice”. Ne luptăm 
cu însingurarea (materială şi spirituală) care ne înconjoară ca 
o închisoare dacă rămânem pe loc, dacă nu întâlnim oameni, 
dacă nu ieşim în oraş, dacă nu răspundem la telefon şi daca 
nu adunăm puncte de sprijin lună de lună şi an după an. 

Cartierele din această carte vor fi reluate şi dezvoltate 
ca joc de strategie: vor fi intrări şi ieşiri, clădiri şi niveluri, 
străzi şi bulevarde, puncte de sprijin de câştigat. Urmează, 
deci, călătoria pe jos, pas cu pas, cartier după cartier, prin 
Oraşul fără Sfârşit. 

Către: First Level >>> 


lar primul cartier (nivel) care urmează să fie dezvoltat 
va fi cartierul „Facultatea”. 

Va conţine tot ce se găseşte acum în cartierul 
„Facultate”, dezvoltat, şi multe altele: cum scriu un referat; 
cum organizez şi scriu o licență; cum găsesc un profesor 
coordonator; cum aleg teme de referate şi licenţă; cum 
organizez semestrul şi sesiunea; cum folosesc internetul; 
cum folosesc tehnologia; new-media sau baze de articole 
online; cum mă descurc în cămin şi cu colegii; cum mă implic 
în viata de facultate; cum îmi fac un blog; cum aleg 
voluntariate, stagii şi asociaţii, cum folosesc timpul liber; cum 
caut şi cumpăr cărţi; cum organizez bibliografia si 
documentele din calcultator; cum salvez, printez sau 
tehnoredactez lucrări; cum mă pregătesc pentru examenele 
orale; cum învăţ; cum aleg o facultate, un master sau un 
doctorat; cum fac cercetare; cum scriu referinţe şi citate etc. 

POSTFATA 


Autoevaluare >>> 


1. Unele pasaje (printre care capitolul despre 
clepsidră) ar putea induce ideea că toată lumea trece printr-o 
criză şi că planul iniţial nu e niciodată bun. 

Oare viata curge întodeauna lin, oare nu ai niciodată 
„hopuri” în carieră? Da şi nu. Gândul ca vor exista hopuri, dar 
că totul e ca ele să fie cât mai mici şi să le treci cât mai uşor, 
poate fi la fel de adevărat. Oricum, fiind o carte de consiliere 
în carieră, era normal să vorbesc despre „hopuri” şi despre 
cum treci de ele: asta nu înseamnă că îmi doresc ca toată 
lumea să treacă prin crize. 

2. La fel ca în Călătoria eroului, nu e obligatoriu să 
treci prin toate etapele din această carte, nu în aceeaşi 
ordine. Şi nu e obligatoriu să treci prin şapte ani de călătorie 
(18-25): pentru unii călătoria se termină în anul doi de 
facultate, în vreme ce pentru alții se termină cu mult după 
vârsta de 30 de ani. În fine, toate aceste etape pot să dureze 
foarte mult sau să apară uneori câte două împreună, 
suprapuse. 

Modelele şi graficele sunt în linia unui „ideal tip” 
weberian: un model simplu de la care pleacă fiecare şi care 
devine interesant prin devierile pe care fiecare le aduce 
modelului prin propria lui viata. La fel ca pentru distincția 

introvertit—extravertit, de exemplu: nimeni nu e perfect 
extravertit, dar distincţia ne ajută să ne situam mai bine fata 
de cei din jur. În acelaşi fel se pot citi distinctiile din Călătoria 
Studentului, cum este distincția spectator-implicat. 

3. De fapt, etapele din aceasta carte sunt etape 
psihologice. Chiar şi ciclul călătoriei lui Campbell se poate 
repeta de mai multe ori în viata, ne putem imagina ca el 
poate fi folosit şi pentru istoria relaţiilor de cuplu sau istoria 
naşterii unui proiect artistic, nu doar pentru carieră, aşa cum 
am făcut eu aici. Oricum, mesajul principal al etapelor din 
Călătoria Studentului e următorul: axioma „facultate + master 
= carieră” e complet depăşită, drumul spre carieră e mult mai 
lung, mult mai complicat. 

4. Se simte nevoia mai multor exemple şi a clarificării 
unor concepte. Pe de o parte, dacă adăugam exemple 
pentru toate desenele şi subcapitolele, probabil că ajungeam 
la peste 600 de pagini. Dar, mai ales, nu am insistat pe 
exemple şi teorii pentru că am vrut să scriu o carte care 
poate fi citită ca o poveste, pe o bancă, în două ore. 
Călătoria Studentului e povestea de la care plec şi pe care o 
voi dezvolta în timp, capitol după capitol. 


Brandul personal ca antrenor >>> 


În fine, nu toţi studenţii au nevoie de un brand 
personal, de ce am insistat, deci, atât de mult asupra lui? 

În primul rând pentru că brandul personal e 

cel mai bun model care ne ajută să ne antrenăm pentru 
carieră. Chiar dacă nu ajungem până la acest nivel, brandul 
personal e cel mai bun, cel mai sigur şi cel mai ieftin antrenor 
pentru carieră. Şi chiar dacă nu ar exista un brand personal, 
dacă începi să îl cauţi cu mintea ajungi mult mai repede şi 
mult mai sigur oriunde ai vrea să ajungi în carieră. 

Apoi, brandul personal a devenit finalul călătoriei 
studentului, „bătălia finală”. Călătoria studentului e oricum o 
aventură în sine, dar acum are şi un final pe măsură, chiar 
dacă nu oricine are chef, timp sau putere să ajungă până 
acolo. 

Multumiri 


Multumesc prietenilor care au lecturat cartea pe 
măsură ce o scriam, trimitandu-mi sugestiile lor: Olivian 

Lucia Scurei, Cătălina Murariu, Anca Cârstea, Irina Toma. 

Multumiri lui Dragoş Dodu şi lui Robert Lazu. 

Dragoş Oltean a reuşit să realizeze tocmai coperta pe 

În special îi mulțumesc doamnei profesor Iolanda 
Mitrofan, la care am găsit sprijin şi sfaturi bune oricând am 
avut nevoie! 

Dedic această carte părinţilor mei, 

Emanuel şi Mihaela Cosmovici, 

în amintirea unei călătorii mult mai lungi decât 
urmele pe care ea le-a lăsat pe hârtie 

